Report: Heenaru aharakai, thiyaagi4aharuge unmeedhu!\nވީއައިއޭ އެޕްރޮންގެ މަޝްރޫއު: މި އަހަރު ބޮޑެތި މަޝްރޫއުތަކެއް ފެށިގެންދާނެ ކަމަށް ސަރުކާރުން ބުނޭ -- އަވަސް ފޮޓޯ\nއިގްތިސޯދެއް ހީނަރުވުމުގެ މައިގަނޑު ސަބަބަކީ ފައިސާ ދައުރު ނުކުރުމެވެ. ސިނާއަތްތަކުގެ ތެރޭގައި ވިޔަފާރީގެ ހަރަކާތްތައް މަދުވެ، ކުރާނެ މަސައްކަތެއް ނެތި އަތް އުރާލައިގެން ތިބެން ޖެހުމެވެ. ރާއްޖޭގެ އިގްތިސޯދަށް ބަލާއިރު ޓޫރިޒަމް ނަގާފައި އެންމެ ހަރަކާތްތެރިކޮށް މިދިޔަ ފަސް އަހަރު އޮތީ ކޮންސްޓްރަކްޝަން ސިނާއަތެވެ. ސަބަބަކީ ސަރުކާރުން ގިނަ އަދަދެއްގެ މަޝްރޫއުތައް އިއުލާނުކޮށް އަމިއްލަ ކުންފުނި ތަކުން ވެސް އެ މަސައްކަތްތަކުގައި ބައިވެރިވުމެވެ.\nމި ދާއިރާގެ ބޮޑެތި މަޝްރޫއު ތަކެއް ދިވެހި ބޮޑެތި ކުންފުނިތަކަށް ލިބުމާއެކު، ސަބް - ކޮންޓްރެކްޓްކޮށް ކުދި ކުންފުނިތަކަށް މަސައްކަތް ލިބުމެވެ. އެހެންވެ ކުންފުނިތަކުގެ ހަރަކާތްތެރިކަން ވެސް އިތުރު ވެގެން ގޮސް ތިޔާގިކަން އާއްމުވި އެވެ. ނަމަވެސް މި އަހަރުގެ ފުރަތަމަ ކްއާޓަރުން ފެށިގެން ވަނީ މި މަސައްކަތްތައް ހުއްޓިފަ އެވެ. ސަބަބަކީ ސަރުކާރުން މަސައްކަތް ނުކުރުމެވެ. ރާއްޖޭގެ އިގްތިސޯދު "މަޑު ޖެހުނު" ސަބަބަކީ މި އެވެ. އެހެންވެ މި އަހަރު ވެގެން ގޮސްފައިވަނީ ހީނަރު އަހަރެއްގެ ގޮތުގަ އެވެ. މި އަހަރު އިގްތިސޯދީ ހަރަކާތް މަދުވި ސަބަބަކީ ކޮބައި ހެއްޔެވެ؟ މަސައްކަތް ނުހިނގީ ކީއްވެގެން ހެއްޔެވެ؟ ކުރިއަށް އޮތް އުންމީދަކީ ކޮބައި ހެއްޔެވެ؟\nފުރަތަމަ ކަމަކީ މި އަހަރު އިގްތިސޯދީ ހަރަކާތްތައް މަދުވި ސަބަބެވެ. އެއް ސަބަބަކީ އާ ސަރުކާރު ވެރިކަމުގެ ހުންގާނުގައި ހިފަން ޖެހުނީ މިދިޔަ އަހަރުގެ ފަހުކޮޅު ނުވަތަ ހަތަރު ވަނަ ކްއާޓަރުގައި ކަމަށްވުމެވެ. އަދި މި އަހަރު ކޮމްޕެއާ ކުރަން ޖެހެނީ އިންތިހާބީ އަހަރަކަށް ކަމަށްވުމެވެ.\nކޮންމެ ސަރުކާރެއް އޮތަސް އިންތިހާބީ އަހަރާ ކޮމްޕެއާ ކުރާނަމަ އިގްތިސޯދީ ހަރަކާތްތަކާއި ފައިސާ ދައުރުވުން މަދުވާނެ އެވެ. ރިޔާސީ އިންތިހާބާ ދިމާކޮށް ފައިސާ ދައުރުވުން ބޮޑު ތަނުން އިތުރުވެ އެވެ. ސަރުކާރުން ނެރޭ މަޝްރޫއުތައް ވެސް އިތުރުވެ އެވެ. އިގްތިސޯދަށް ޕަމްޕު ކުރާ ފައިސާ ވެސް ގިނަވެ އެވެ. އަދި އެ ފައިސާ ވިހައި އެއިން އިތުރުވާ އަދަދު ވެސް އިތުރު ވެގެންދެ އެވެ. ނަތީޖާއަކީ ސަރުކާރު ހަވާލުވެ، މަޝްރޫއުތައް ޑިޒައިން ކުރަން ނަގާ ވަގުތުގައި އަންނަ ގެޕާއެކުައި އިގްތިސޯދަށް އަންނަ މަޑުޖެހުން ފެނުމެވެ.\nމަރުކަޒީ ބޭންކުން އެންމެ ފަހުން ނެރުނު ރިޕޯޓުގައި ގައުމީ އުފެއްދުންތެރިކަން ދަށްވެ، އިގްތިސޯދީ ދުވެލި މަޑުޖެހިފައިވާ ކަމަށް ދައްކާފައި އެ ވަނީ އެހެންވެ އެވެ. އެ ކޮމްޕެރިޒަން އަށް ބަލާއިރު މިދިޔަ އަހަރުގެ ފަހު ކްއާޓަގައި ރާއްޖޭގެ ޖީޑީޕީ ހުރީ 4.7 ޕަސެންޓުގަ އެވެ. ނަމަވެސް މި އަހަރު މި އަދަދު ވަނީ 3.1 ޕަސެންޓަށް ދަށްވެފަ އެވެ. މި އަދަދު އެގޮތުގައި ދެއްކި މައިގަނޑު ސަބަބަކީ މި އެވެ.\nނަމަވެސް، ސަރުކާރުން އާ މަޝްރޫއު ތަކެއް އިއުލާނު ކުރުމާއެކު، ކުރިއަށް އޮތް ކްއާޓަރުތަކުގައި އިގްތިސޯދު ކުރިއަރާނެ ކަމަށް މާހިރުން ވަނީ ލަފާކުރައްވަ އެވެ.\nސަރުކާރުން މިހާރު ވަނީ މުޅިން އަލަށް 129 މަޝްރޫއެއް ހިންގަން ކުންފުނި ތަކަށް ހަވާލުކޮށްފަ އެވެ. މި މަޝްރޫއުތަކުގެ އަގު 3.6 ބިލިއަން ރުފިޔާ އަށް އަރަ އެވެ. މި އަދަދަކީ ސަރުކާރެއްގެ ފުރަތަމަ އަހަރު ދުވަހަށް ބަލާނަމަ ރެކޯޑެކެވެ. ނިމިދިޔަ ދެ ސަރުކާރުގެ ފުރަތަމަ އަހަރަށް ބަލާއިރު ރައީސް ޔާމީންގެ ސަރުކާރުގެ ފުރަތަމަ އަހަރު ހަވާލުކުރީ 70 މަޝްރޫއެވެ.\nއަދި ރައީސް ނަޝީދުގެ ސަރުކާރުގެ ފުރަތަމަ އަހަރު ހަވާލު ކުރެވުނީ 57 މަޝްރޫއެވެ. މިހާރު ހަވާލުކުރާ މަޝްރޫއު ތަކަށް ބަލާއިރު އިގްތިސޯދަށް ލިބޭނެ މަންފާ ބޮޑުވާނެ އިތުރު ސިގްނަލްއެއް ވެސް ފެނެ އެވެ. ސަބަބަކީ ގިނަ މަޝްރޫއުތައް ހުރީ ދިވެހި ކުންފުނިތަކާ ޖޮއިންޓް ވެންޗާ ހަދައިގެން އެވޯޑް ކޮށްފައި ކަމަށްވުމެވެ. އެހެންވުމުން މަޝްރޫއު ތަކުން ދިވެހިންނަށް ކުރާ ސީދާ ނަފާ އިތުރުވާނެ އެވެ.\nފިނޭންސް މިނިސްޓްރީގެ ވެބްސައިޓުގައި ހުރި ބޮޑެތި ގިނަ ޕީއެސްއައިޕީގެ މަޝްރޫއުތައް ހުރީ މި ގޮތަށެވެ. މިއީ ވެސް ކުރި އަށް އޮތް އަހަރުތަކުގައި ރާއްޖޭގެ އިގްތިސާދު ކުރިއަރާނެ ކަމުގެ ނިޝާނެކެވެ. ދިވެހި ކުންފުނިތަކަށް ފައިސާ ލިބުން އިތުރުވުމަކީ ދިވެހި މީހާގެ ޖީބަށް ވަންނަ ފައިސާ އިތުރުވާނެ އެއް ސަބަބެވެ.\n"މި ހުރިހާ މަސައްކަތްތަކެއްގެ މޮބައިލޭޝަން މަސައްކަތްތައް ފެށުމުން ފެނިގެންދާނެ އިގްތިސޯދު ވެސް ކުރިއަރައިގެންދާ ތަން. ވިޔަފާރިތައް ވެސް ކުރިއަރައިގެންދާ ތަން. އެހެންވެ ސްޕީޑު ވެސް ރަނގަޅު ޕީއެސްއައިޕީ މަޝްރޫއުތަކުގެ،" ފިނޭންސް މިނިސްޓަރު އިބްރާހިމް އަމީރު ވިދާޅުވި އެވެ.\nކޮން މަޝްރޫއެއް: ފެށޭނީ ކޮން އިރަކުން؟\nސަތޭކަ ނަވާވީސް މަޝްރޫއު ހަވާލު ކޮށްފައިވާއިރު މީގެ ތެރޭގައި ގިނައީ ރައްޔިތުންނާ ސީދާ ގުޅުންހުރި މަޝްރޫއު ތަކެވެ. ގިނައީ ބަނދަރު ހެދުމާއި ފެނާއި ނަރުދަމާގެ މަޝްރޫއު ތަކެވެ. އެންމެ ފަހުން ވަނީ 11 ރަށެއްްގެ ބިން ހިއްކުމުގެ އީއައިއޭ ހަދަން ތިން ކުންފުންޏަކަށް ދީފަ އެވެ. އަދި މިދިޔަ ހަފުތާގައި ވަނީ 36 ރަށުގެ ފެނާއި ނަރުދަމާގެ މަސައްކަތް ހަވާލު ކޮށްފަ އެވެ. މި މަސައްކަތްތަކުގެ ބޮޑު ބައި ދީފައިވަނީ ދިވެހިންނަށެވެ. އެހެންވެ މި ކުންފުނިތަކުގެ ވަސީލަތްތައް ރަށްރަށަށް ގެންގޮސް މަސައްކަތް ފަށައިގަތުމާއެކު ފެނިގެންދާނީ ފައިސާ ދައުރުވުން އިތުރުވާ ތަނެވެ.\nމި ހުރިހާ މަސައްކަތްތައް ފެށުނީމަ ފެނިގެންދާނެ އިގްތިސޯދު ވެސް ކުރިއަރައިގެންދާ ތަން. ވިޔަފާރިތައް ވެސް ކުރިއަރައިގެންދާ ތަން.\nއިގްތިސޯދީ ދާއިރާގެ ތަޖުރިބާކާރަކު ވިދާޅުވި ގޮތުގައި މަޝްރޫއުތަކުގެ އަމަލީ މަސައްކަތް ފަށަން އާއްމު ގޮތެއްގައި ތިން މަހާއި ހަަތަރު މަސް ވަރުނަގާނެ އެވެ. މަސައްކަތް ފެށުމާއެކު މަންޒަރު މުޅިން ބަދަލު ވެގެންދާނެ އެވެ.\n"މި ފަދަ ބޮޑެތި މަސައްކަތްތައް ކުރާއިރު ރަށްރަށުގައި އިގްތިސޯދީ ގިނަ ހަރަކާތް ތަކެއް ހިންގައި ގަންނާނެ. ރަށުގެ އާއްމު ވިޔަފާރި އާއި ކެ ފޭ/ ރެސްޓޯރެންޓުތަކުގެ ސޭލްސް ރަނގަޅު ވާނެ. ކޮޓަރި ކުއްޔަށް ދޭ ގޭގެ އަށް ލިބޭ އާމްދަނީ އިތުރު ވާނެ. މީގެ މަޝްރޫއުއެއްގެ މަސައްކަތް ކުރަން ދާނެ އެންމެ މަދުވެގެން 100 އެއްހާ މީހުން. އެހެންވީމަ މިއީ ކުދި ރަށްރަށަށްވެސް ލިބޭނެ ބޮޑު ކުރިއެރުމެއް،" ބޭފުޅަކު ވިދާޅުވި އެވެ.\nއަލަށް ހަވާލުކުރި މަޝްރޫއުތައް\nފެނާއި ނަރުދަމާ: 70 މަޝްރޫއު (ގާތްގަނޑަކަށް އެއް ބިލިއަން ރުފިޔާ)\nތައުލީމީ ދާއިރާ: 25 ރަށުގައި، 26 މަޝްރޫއު (210 މިލިއަން ރުފިޔާ)\nހައުސިން: ތިން ޕްރޮޖެކްޓް (151 މިލިއަން ރުފިޔާ)\nބަނދަރު ހެދުމާއި ގޮނޑުދޮށް ހިމާޔަތް ކުރުން: 36 ރަށުގައި، (އެއް ބިލިއަން ރުފިޔާ)\nމަގު ހެދުން، އަށް މަޝްރޫއު (161 މިލިއަން ރުފިޔާ)\nޓޫރިޒަމް ވަރުގަދަވުން: އިތުރު އުންމީދެއް\nރާއްޖޭގެ އިގްތިސޯދަށް ފައިސާ ނެރޭ މައި ސިނާއަތު ދުޅަހެޔޮކޮށް އޮތުމަކީ ވެސް ކުރި އަށް އޮތް އަހަރުތަކުގައި އިގްތިސޯދު ކުރިއަރާނެ ކަމުގެ ނިޝާނެކެވެ. މި އަހަރުގެ ބާކީ ހަތަރު މަސް އޮތް އިރު ޓޫރިޒަމް އެރައިވަލްސް ވަނީ 1.2 މިލިއަން އަށް އަރާފަ އެވެ. އުންމީދު ކުރަނީ މިދިޔަ 10 އަހަރުގެ ރެކޯޑު ނޮވެމްބަރު މަހު މުގުރާލައި 1.5 މިލިއަން މީހުން ގެނައުމެވެ. އެހެންވެ މިއީ ވެސް ކުރިއަށް އޮތް އަހަރު އިގްތިސާދީ ދުވެލި އިތުރަށް ހަލުވިވާނެ ކަމުގެ ފުރިހަމަ ނިޝާނެެވެ.\nއެސްއެމްއީ ބޭންކް: ކުދި ވިޔަފާރިތަކުގެ އުންމީދު\nސަރުކާރުން ދަނީ ކުދި އަދި މެދުފަންތީގެ ވިޔަފާރި ތަރައްގީ ކުރަން މުހިންމު މަސައްކަތް ތަކެއް ކުރަމުންނެވެ. އިގްތިސާދެއް ކުރިއަރައިގެން ދާނީ ކުޑަކޮށް ތިބި ވިޔަފާރިތައް މެދު ފަންތި އަށް އަދި މެދު ފަންތީގެ ވިޔަފާރިތައް ބޮޑެތި ކުރެވިގެންނެވެ. މި ކަމަށް މިހާތަނަށް މަދުވެފައިވަނީ ރަނގަޅު ޕްލޭނަކާއި ފައިސާ ލިބޭނެ ގޮތެކެވެ. މި ކަމަށް ސަރުކާރުން މި ވަނީ ރަނގަޅު ގޮތް ތަކެއް ހަމަޖައްސައިދީފަ އެވެ.\nކުދި އަދި މެދުފަންތީގެ ވިޔަފާރި އަށް ލޯނު ދޫކުރަން އުފެއްދި، އެސްއެމްއީ ފައިނޭންސިން އެންޑް ޑިވެލޮޕްމެންޓް ކޯޕަރޭޝަން (އެސްޑީއެފްސީ)ގެ ނަމުގައި ހާއްސަ ވުޒާރާއެއް ހަދާފަ އެވެ. ބޭންކްއެއްގެ ސްޓޭޓަސް އަދި ރަސްމީކޮށް ނުލިބުނު ނަމަވެސް ލޯނު ދޫކުރަން ވަނީ ފަށާފަ އެވެ. މިހާތަނަށް 120 މިލިއަން ރުފިޔާގެ ލޯނު ވަނީ ދީފަ އެވެ. މީގެ ބޮޑު ބައި ދޫކޮށްފައިވަނީ ގެސްޓްހައުސް ވިޔަފާރި އަށާއި ދަނޑުވެރިކަމަށެވެ. އެހެންވެ، މިއީ ސީދާ ރައްޔިތުންގެ ޖީބަށް ލިބޭނެ ކުރިއެރުމެވެ. އަދި ކުރިއަށް އޮތް ތަނުގައި އެސްޑީއެފްސީ އިން ދޫކުރާ ލޯނުގެ އަދަދު އިތުރު ކުރާނެ ކަމަށް ސަރުކާރުން ބުނުމަކީ ބޮޑު ހިތްހަމަ ޖެހުމެކެވެ.\nނޫސްވެރިންގެ ބައްދަލުވުމުގައި މިނިސްޓަރ ފައްޔާޒު ނޫސްވެރިންނަށް މައުލޫމާތު ދެއްވަނީ -- އަހުމަދު ޝުރާއު | އަވަސް\nއިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވީ އެސްއެމްއީ ލޯނަށް ގިނަ ބަޔަކު އެދެމުންދާތީ، ކުރިއަށް އޮތް ދެ އަހަރު ތެރޭގައި އިތުރު ފަރާތް ތަކެއް ލޯނު ދޫކުރަން ވިސްނާފައިވާ ކަމަށް ވެސް ވިދާޅުވި އެވެ. މިނިސްޓަރު އިތުރަށް ވިދާޅުވީ މިހާރު އުއްމީދު ކުރަނީ ކުރިއަށް އޮތް ދެ އަހަރު ތެރޭގައި އަހަރަކު 500 މިލިއަން ރުފިޔާގެ ލޯނު ދޫކުރުން ކަމަށެވެ.\nބޯހިޔާވަހިކަމާއި ބިޔަ މަޝްރޫއު ތަކެއް އުންމީދު\nގައުމެއްގެ އިގްތިސާދީ ތަނބުތައް ހިފަހައްޓަން ވަކި ލެވަލްއެއްގެ ބިޔަ މަޝްރޫއުތައް އަބަދު ވެސް ހިންގަން ބޭނުންވެ އެވެ. މިދިޔަ ފަސް އަހަރު ރާއްޖޭގެ އިގްތިސާދު ކުރި އަރައިގެން ދިޔަ މައިގަނޑު ސަބަބެއް ކަމަށް މާހިރުން ގަބޫލު ކުރަނީ ބޮޑެތި މަޝްރޫއުތައް ހިނގަ ހިނގާ އޮތުމެވެ. އެނބޫދޫ ފަޅާއި ބްރިޖު މަޝްރޫއު އަދި ހުޅުމާލޭގެ ދެވަނަ ފިޔަވަހި ފަދަ މަޝްރޫއުތަކުގެ ސަަބަބުން އިގްތިސާދީ ދުޅަ ހެޔޮކަން އިތުރުވި އެވެ. މި ފަދަ މަޝްރޫއެއް މިއިން ދުވަހަކު ފެށިދާނެ ހެއްޔެވެ ؟\nސަރުކާރުގެ މިހާރުގެ މަސައްކަތުގެ ސްޕީޑުން ދައްކަނީ މި ފަދަ މަޝްރޫއުތައް ފެށުމަށް ތައްޔާރު ވަމުންދާ ތަކެވެ. މީގެ ނިޝާނަކީ މާލެ ވިޔަފާރި ބަނދަރު މަޝްރޫއު ފަށަން ބޭނުންވާ އެންމެ މުހިންމު ބައިގެ މަސައްކަތް ހަވާލު ކުރުމެވެ. ގުޅިފަޅުގައި ބައިނަލް އަގުވާމީ ވިޔަފާރި ބަނދަރެއް ހަދަން ކޮންސެލްޓެންސީ ދޭން ޑެންމާކާއި ހޮލެންޑުގެ ދެ ކުންފުނި ގުޅިގެން އުފައްދާފައިވާ ކޮންސޯޓިއަމަކަށް، 1.6 މިލިއަން ޑޮލަރަށް ވަނީ ހަވާލުކޮށްފަ އެވެ.\nމި މަސައްކަތް އަންނަ އަހަރު ފެށޭނެ ކަމަށް އުންމީދު ކުރެވެ އެވެ. މިއާއެކު މާލެ ސަރަހައްދުގެ އިގްތިސާދީ ހަރަކާތްތެރިކަން އިތުރު ވެގެންދާނެ އެވެ. ނަތީޖާއަކަށްވާނީ މީގެ ނަފާ ރައްޔިތުންނަށް ލިބެން ފެށުމެވެ. މީގެ އިތުރުން ބޯހިޔާވަހި ކަމުގެ ބޮޑެތި މަޝްރޫއުތަކެއް މި އަހަރުގެ ނޮވެމްބަރު މަހު ހަވާލުކުރާނެ ކަމަށް ސަރުކާރުން ވަނީ ބުނެފަ އެވެ. މިއީ ވެސް ކުރިއަށް އޮތް އަހަރުތަކުގައި އިގްތިސާދު ކުރިއަރާނެކަމުގެ ނިޝާނެކެވެ. އެންމެ ބޮޑު އުފަލަކީ މި އެވެ.\nމިހުރިހާ ކަމަކާއެކު ހީނަރު އަހަރަކަށްފަހު ކުރިއަށް އޮތީ ތިޔާގި ހަތަރު އަހަރު ކަމަށް ބުނެވިދާނެ އެވެ. މިއީ އުންމީދެެވެ. ނަމަވެސް ތިޔާގި އަހަރުތަކުގެ ފުރިހަމަ ނިޝާންތައް ފެންނަން ފަށަން އަދި ދުވަސްކޮޅެއް ނަގާނެ އެވެ.\nރައީސް އިބްރާހިމް މުހައްމަދު ސޯލިހު ބޯހިޔާވަހިކަން ފިނޭންސް މިނިސްޓްރީ + ފައްޔާޒް އިސްމާއީލް އިގްތިސޯދު އިބްރާހިމް އަމީރު އެސްއެމްއީ ބޭންކް ޕީއެސްއައިޕީ


Information commissioner akah Fiyaz ah ruhun dheyn MDP in threeline whip eh nerefi | Mihaaru\nފިޔާޒު.-- ފޮޓޯ: ހުސެއިން ވަހީދު/ މިހާރު\nފިޔާޒަށް ރުހުން ދޭން އެމްޑީޕީން ތްރީލައިން ވިޕެއް ނެރެފި\n20 އޮކްޓޯބަރ 2019 - 22:56 28 comments\nއިންފޮމޭޝަން ކޮމިޝަނަރަކަށް، ރާއްޖެ ޓީވީގެ ކުރީގެ ސީއޯއޯ ހުސައިން ފިޔާޒް މޫސާ އައްޔަން ކުރުމަށް ރައްޔިތުންގެ މަޖިލީހުގެ މާދަމާގެ ޖަލްސާގައި އޭނާ އަށް ރުހުން ދިނުމަށް އެމްޑީޕީގެ ޕާލަމެންޓްރީ ގްރޫޕް (ޕީޖީ) އިން ތްރީލައިން ވިޕެއް މިރޭ ނެރެފި އެވެ.\nސަރުކާރު ހިންގާ ކޯލިޝަންގެ އެންމެ ބޮޑު ޕާޓީ އަދި ރައްޔިތުންގެ މަޖިލީހުގެ އަޣުލަބިއްޔަތު ޕާޓީ އެމްޑީޕީގެ ޕީޖީން އެގޮތަށް ނިންމީ މިރޭ ބޭއްވި ބައްދަލުވުމުގަ އެވެ.\nމައުލޫމާތު ހޯދައި ލިބިގަތުމުގެ ގާނޫނުގެ ދަށުން އައްޔަންކުރާ އިންފޮމޭޝަން ކޮމިޝަނަރަކު ކަމުގެ މަގާމަށް އައްޔަން ކުރަން ރައީސް ފޮނުއްވީ ހަތަރު ނަމެކެވެ. އެކަމަކު، މިނިވަން މުއައްސަސާތަކުގެ ކޮމިޓީން ދިރާސާކޮށް ނިންމީ އޭގެ ތެރެއިން ތިން ނަމެއް ރައްޔިތުންގެ މަޖިލީހުގެ ތަޅުމަށް ފޮނުވުމަށެވެ. މަޖިލިހުގެ ތަޅުމަށް ފޮނުވި ތިން ނަމަކީ ފިޔާޒުގެ އިތުރުން އިލެކްޝަންސް ކޮމިޝަން (އީސީ)ގެ ކުރީގެ މެމްބަރު އަހުމަދު ފަޔާޒް ހަސަނާއި ހ. ގުރުވަ އަހުމަދު އާހިދު ރަޝީދެވެ. ކޮމިޓީން ނަންތައް ތަރުތީބުކޮށްފައި އޮތް ގޮތުން އެންމެ ފުރަތަމަ ވޯޓަށް އަހާނީ ފިޔާޒްގެ ނަމަށެވެ. އޭނާ ވަނީ ރާއްޖެ ޓީވީގެ ސީއޯއޯ ކަން ތިން އަހަރަށް ވުރެ ގިނަ ދުވަހު ކުރައްވައިފަ އެވެ. ދުވަހު ނޫސް "ހަވީރު" ގައި ވެސް މަސައްކަތް ކުރެއްވި ފިޔާޒް ވަނީ ނޫސްވެރިކަމުގައި 18 އަހަރު ހޭދަކުރައްވައިފަ އެވެ. އިންފޮމޭޝަން ކޮމިޝަނަރުގެ މަގާމު ހުސްވީ ކުރިން އެ މަގާމުގައި ހުންނެވި އަބްދުލްއަޒީޒް ޖަމާލް އަބޫބަކުރުގެ ދައުރު މިދިޔަ ޖުލައި 22 ވަނަ ދުވަހު ހަމަވުމުންނެވެ.\nއިންފޮމޭޝަން ކޮމިޝަނަރަކު އައްޔަންކުރަން ގާނޫނުގައި ބުނާ މުއްދަތު ހަމަވެ އެ މުއައްސަސާ މިހާރު އޮތީ ގާނޫނީ ހުސްކަމެއްގެ ތެރޭގަ އެވެ. ގާނޫނުގައި އޮންނަ ގޮތުން، އިންފޮމޭޝަން ކޮމިޝަނަރުގެ މަގާމް ހުސްވާތާ ލަސްވެގެން 60 ދުވަހުގެ ތެރޭގައި މީހަކު އައްޔަން ކުރަންވާނެ އެވެ.\nއިތުރު ލިޔުންތައް ހުސައިން ފިޔާޒް މޫސާ (އިންފޮމޭޝަން ކޮމިޝަނަރު) އެމްޑީޕީ އިންފޮމޭޝަން ކޮމިޝަނަރު އެމްޑީޕީ ޕާލަމެންޓްރީ ގްރޫޕް ރައްޔިތުންގެ މަޖިލިސް


Sarukaaru Office Thakuge Onigandah Badhal Genesfi - Vaguthu\nސަރުކާރުގެ އޮފީސްތަކުގެ އޮނިގަނޑަށް ބަދަލުގެނެސްފި\nހުވާކުރެއްވުމުގެ ރަސްމިއްޔާތުގައި ރައީސް ސޯލިހު ވާހަކަފުޅު ދައްކަވަނީ- ފޮޓޯ: ރައީސް އޮފީސް\n2018 ނޮވެންބަރު 18 ވަނަ ދުވަހު ރިޔާސީ އައު ދައުރު ފެށުމާ ގުޅިގެން، ސަރުކާރު އޮފީސްތަކުގެ އޮނިގަނޑަށް ބަދަލު ގެންނަވައިފި ކަމަށް ރައީސް އޮފީހުން ވިދާޅުވެއްޖެއެވެ.\nމިގޮތުން ބައެއް މިނިސްޓްރީތަކުގެ ނަން ބަދަލު ކުރައްވާ، ބައެއް އިދާރާތައް ހިންގަމުން ގެންދާ މިނިސްޓްރީތަކާއި ބައެއް އެހެން ތަންތަނުގެ ވަނީ ބަދަލު ކުރައްވަފައެވެ.\nމިނިސްޓްރީ އޮފް ފިނޭންސް އެންޑް ޓްރެޜަރީގެ ނަން މިނިސްޓްރީ އޮފް ފިނޭންސްގެ ނަމަށް، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީގެ ނަން މިނިސްޓްރީ އޮފް ޑިފެންސްގެ ނަމަށް، މިނިސްޓްރީ އޮފް ޔޫތު އެންޑް ސްޕޯޓްސްގެ ނަން މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްގެ ނަމަށް، މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރގެ ނަން މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓްގެ ނަމަށް، މިނިސްޓްރީ އޮފް ފިޝަރީޒް އެންޑް އެގްރިކަލްޗަރގެ ނަން މިނިސްޓްރީ އޮފް ފިޝަރީޒް، މެރީން ރިސޯސަސް އެންޑް އެގްރިކަލްޗަރގެ ނަމަށް، މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ ނަން މިނިސްޓްރީ އޮފް އެންވަޔަރަންމަންޓްގެ ނަމަށް، މިނިސްޓްރީ އޮފް ޖެންޑަރ އެންޑް ފެމިލީގެ ނަން މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ނަމަށް، ދިވެހިރާއްޖެއިން ޔޫރަޕިއަން ކޮމިއުނިޓީސްއަށް ކަނޑައަޅާފައިވާ ދާއިމީ މިޝަން ގެ ނަން ދިވެހިރާއްޖެއިން ޔޫރަޕިއަން ޔޫނިއަންއަށް ކަނޑައަޅާފައިވާ ދާއިމީ މިޝަންގެ ނަމަށް ވަނީ ބަދަލު ކުރައްވާފައެވެ.\nއެއް އިދާރާގެ ދަށުން އަނެއް އިދާރާގެ ދަށަށް 16 އިދާރާއެއް ވަނީ ބަދަލުކުރެއްވާފައެވެ.\nމިނިސްޓްރީ އޮފް ފިނޭންސް އެންޑް ޓްރެޜަރީގެ ދަށުން ހިނގަމުންދިޔަ ނޭޝަނަލް ބިއުރޯ އޮފް ސްޓެޓިސްޓިކްސް، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ފިނޭންސް އެންޑް ޓްރެޜަރީގެ ދަށުން ހިނގަމުންދިޔަ ނޭޝަނަލް ބިއުރޯ އޮފް ސްޓެޓިސްޓިކްސްގެ ދަށުން ހިނގަމުންދިޔަ ޑިޕާޓްމަންޓް އޮފް ނޭޝަނަލް ރެޖިސްޓްރޭޝަން، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ފިނޭންސް އެންޑް ޓްރެޜަރީގެ ދަށުން ހިނގަމުންދިޔަ ނޭޝަނަލް ބިއުރޯ އޮފް ސްޓެޓިސްޓިކްސްގެ ދަށުން ހިނގަމުންދިޔަ ނޭޝަނަލް ސެންޓަރ ފޮރ އިންފޮމޭޝަން ޓެކްނޯލޮޖީ، މިނިސްޓްރީ އޮފް ކޮމިއުނިކޭޝަން، ސައެންސް އެންޑް ޓެކްނޯލޮޖީގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ފިނޭންސް އެންޑް ޓްރެޜަރީގެ ދަށުން ހިނގަމުންދިޔަ ނޭޝަނަލް ބިއުރޯ އޮފް ސްޓެޓިސްޓިކްސްގެ ދަށުން ހިނގަމުންދިޔަ ޤައުމީ އަރުޝީފު، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ހޯމް އެފެއާޒްގެ ދަށުން ހިނގަމުންދިޔަ ކޮމިއުނިކޭޝަންސް އޮތޯރިޓީ އޮފް މޯލްޑިވްސް، މިނިސްޓްރީ އޮފް ކޮމިއުނިކޭޝަން، ސައެންސް އެންޑް ޓެކްނޯލޮޖީގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ހޯމް އެފެއާޒްގެ ދަށުން ހިނގަމުންދިޔަ ނޭޝަނަލް ޑްރަގް އެޖެންސީއާއި، ތަޢުލީމާއި މަސައްކަތް އުނގަންނައިދޭ ކުޑަކުދިންގެ މަރުކަޒު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް އެޑިޔުކޭޝަންގެ ދަށުން ހިނގަމުންދިޔަ މޯލްޑިވްސް ކޮލިފިކޭޝަންސް އޮތޯރިޓީ، މިނިސްޓްރީ އޮފް ހަޔަރ އެޑިޔުކޭޝަންގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް އެޑިޔުކޭޝަންގެ ދަށުން ހިނގަމުންދިޔަ ދިވެހިބަހުގެ އެކެޑަމީއާއި ޑިޕާޓްމަންޓް އޮފް ހެރިޓޭޖް، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖްގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް އެޑިޔުކޭޝަންގެ ދަށުން ހިނގަމުންދިޔަ ޑިޕާޓްމަންޓް އޮފް ހަޔަރ އެޑިޔުކޭޝަންގެ ދަށުން ހިނގަމުންދިޔަ ޓެކްނިކަލް އެންޑް ވޮކޭޝަނަލް އެޑިޔުކޭޝަން ޓްރޭނިންގ އޮތޯރިޓީ، މިނިސްޓްރީ އޮފް އެޑިޔުކޭޝަންގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ހެލްތްގެ ދަށުން ހިނގަމުންދިޔަ ނޭޝަނަލް ސޯޝަލް ޕްރޮޓެކްޝަން އޭޖެންސީ އާއި ޚާއްޞަ އެހީއަށް ބޭނުންވާ މީހުންގެ މަރުކަޒު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ޖެންޑަރ އެންޑް ފެމިލީގެ ދަށުން ހިނގަމުންދިޔަ ފިޔަވައްޗާއި، ކުޑަކުދިންގެ ހިޔާއާއި، އަމާން ހިޔާއާއި، ފެމިލީ އެންޑް ޗިލްޑްރަން ސަރވިސް ސެންޓަރުތައް،މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ދަށުން ހިނގަމުންދާގޮތަށް ހަމަޖެއްސެވި ނޭޝަނަލް ސޯޝަލް ޕްރޮޓެކްޝަން އޭޖެންސީގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ދަށުން ހިނގަމުންދިޔަ ޓްރާންސްޕޯޓް އޮތޯރިޓީ، މިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިއޭޝަންގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ދަށުން ހިނގަމުންދިޔަ މޯލްޑިވްސް އިމިގްރޭޝަން، މިނިސްޓްރީ އޮފް ޑިފެންސްގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ޓޫރިޒަމްގެ ދަށުން ހިނގަމުންދިޔަ ރީޖަނަލް އެއަރޕޯޓްސް، މިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިއޭޝަންގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ޔޫތު އެންޑް ސްޕޯޓްސްގެ ދަށުން ހިނގަމުންދިޔަ ނޭޝަނަލް ސެންޓަރ ފޮރ ދި އާޓްސްއާއި ނޭޝަނަލް ބިޔުރޯ އޮފް ކްލެސިފިކޭޝަންއާއި ޤައުމީ ކުތުބުޚާނާ، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖްގެ ދަށަށް ދަށަށް ވަނީ ބަދަލު ކުރައްވާފައެވެ.\nމިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރގެ ދަށުން ހިނގަމުންދިޔަ މޯލްޑިވްސް ލޭންޑް އެންޑް ސަރވޭ އޮތޯރިޓީއާއި، ޕަބްލިކް ވަރކްސް ސަރވިސަސް، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ ދަށުން އުފައްދަވާފައިވާ ޑިޕާޓްމަންޓް އޮފް އިންފްރާސްޓްރަކްޗަރ ޑިވެލޮޕްމަންޓްގެ ދަށަށް ދަށަށް ވަނީ ބަދަލު ކުރައްވާފައެވެ.\nސަރުކާރުގެ އޮނިގަނޑަށް ގެނައި ބަދަލުތަކަށް އަމަލު ކުރެވޭނީ ރައްޔިތުންގެ މަޖިލީހުން އެބަދަލުތަކަށް ރުހުން ދެއްވުމުންނެވެ.\nނޮވެމްބަރު 18, 2018 23:26\nސަރުކާރު އޮފީސްތަކުގެ އޮނިގަނޑު ބަންނަން ރައީސް ވަގުސޯލިހު ކޮމިޝަނެއް އުފައްދައިފި!!\nނޮވެމްބަރު 18, 2018 23:50\nއޭމިހިރަކަލޭގެއާ.. ވަގުޔާމީނުކުރިވައްކަންތަކޭ ކޮމިޝަނެއްއުފައްދަވައިގެން ބަލަންއެފަށަނީ ..\nނޮވެމްބަރު 19, 2018 01:56\nހިތުގައި ޖެހިފައި ހުރި ބޮޑުކަން އެބަ ފެނޭ...\nނޮވެމްބަރު 19, 2018 08:31\nކަލޭ ހިތާއި އަންނި ހިތާ އެންނު ޖެހިފަ އޮތީ!! މަގޭ ހިތަކު ނުޖެހެ..ސަމްޖޭ!!\nނޮވެމްބަރު 19, 2018 05:33\nކަލޭ ހާދަ ގޮތެއްނެތޭދޯ މީހުންނަށް ވަގަށް ގޮވަން..ޖޭވެ ޖޭވެ ތިބެން ޖެހޭނީ އެގިއްޖޭ\nނޮވެމްބަރު 19, 2018 08:27\nގޮތާއި ފޮތާއި އޮވެގެންތަ ކަލޭމެން ޔާމީނަށް ވަގަށް ގޮވީ؟؟\nނޮވެމްބަރު 18, 2018 23:45\nނޭގޭ ވާހަކަ ނުލިޔެބަލަ.. ނޫރާ\nނޮވެމްބަރު 19, 2018 08:29\nކަލޭ ތިޔަހާ ތެދުވެރިއްޔާ ރާއްޖެ ޓީވީ ނުބަލާތި!!\nނޮވެމްބަރު 19, 2018 00:40\nމި ނަންތަކަށް ގެނެވުނު ބަދަލު ތަކަކީވެސް ފައިދާ ނެތް ބޮޑު ބޭކާރު ހަރަދަކަށް ވާނެކަންކަން.\nނޮވެމްބަރު 19, 2018 05:32\nއިންސާފު ގާއިމު ކުރައްވާތީ ޕީޕީކުދިންނަށް ހަޖަމެއް ނުކުރެވޭދޯ\nނޮވެމްބަރު 19, 2018 09:47\nއިންސާފުދޯ އެއީ ޝަރުއީ ކޯޓުތަކުން ހުކުމްކޮށް ޖަލަށްލާފައިތިބި ބޮޑުން ދޫކޮށްލުން؟\nނޮވެމްބަރު 19, 2018 06:48\nވަގުވޯޓުން ހޮވިފަ ހުންނާނީ ވަގު ވެރިޔެއް.\nނޮވެމްބަރު 19, 2018 06:52\nރައީސް ރައްޔިތުންނަށް ބޮޑު ޖާފަތެއް ދިނުމުގެ ބަދަލުގައި ތަމެން ވެފައިވާ ވައުދު ތައް ފުއްދަން އުޅުނިއްޔާ މާ ރަނގަޅުވާނެ ނޫންތޭ އެގޮތުން ބަލާއިރު މާލެ ސަރަހައްދުން ފްލެޓްސް ތަަކަށް އެދިފައިވާ އެންމެންނަށް ފްލެޓްސް ތަކުގެ ބަަދަލުގައި ހުޅުމާލެ2އިން ގޯތި ތައް ދޭން ސަރުކާރުން ނިންމަވާ މިހާރު ނިންމަމުންދާ ފްލެޓްސް ތައް ރާއްޖޭގެ ޓޫރިޒަމް އިންޑަސްޓްރީގައި މަސައްކަތް ކުރާ ދިވެހިންނަށް ދޭންވީ ނޫންތޭ ބިންދޭންވީ ހުޅުމާލެ2އިން މީހަކަށް 1 ހާސް އަކަފޫޓްގެ ގޯއްޗެއް ދޭންވީއޭ ތަމެންގެ މެނިފެސްޓޯގެ 16 ވަނަ ސޮފްހާގައި މިކަން ބަޔާން ކުރެވިގެންވެއޭ ތަމެން އެކަން ހަނދާން ނައްތާލާ ޕެޑްސް އިން ޓެކްސް އުވާލަން ތިޔާ އުޅެނީ ތަމެން ޕޮލިސީ ދަސް ކުރީ އެއީ ދުނގެތިވަލުންތޭ މަމެން ސާފު ކޮށްލަން ބޭނުންވެއޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް މަހަށް މަހަށް ދޭބަލަ..\nނޮވެމްބަރު 19, 2018 07:21\nއިމިގުރޭޝަން އަކީ ހުރިހާ ސަރުކާރެއްގަވެސް ދުވާ އޮފީސް. ކޮންމެވެރިކަމެއްގަ އިމިގުރޭޝަން ކޮންމެވެސްތަނެއްގެ ބެލެނިވެރިކަމައް ދާނެ. ޙަމައިސްރާފު.އިސްރާފު.ހުރިހާ ލިޔެކިއުން އަލުން ޗާޕުކުރަންވީ..\nވަގުވޯޓުގެ ވަގުހުވާޔައް ނުވާނެ އެއްވެސް ގޮތެއް ނޯންނާނެ.\nނޮވެމްބަރު 19, 2018 08:32\nވަގުވޯޓުން ވެރިކަމަށް ފުންމައިލިކަލޭގެ ކިޔާބަލަ "ނޫރާ"!\nނޮވެމްބަރު 19, 2018 08:33\nމިނިސްޓްރީ އޮފް ޑިފެންސްފޯސް އެންޑ ނެޝަނަލް ސެކުޔުރިޓީ މިހެންކިޔާތީ ސެކުޔުރިޓީ ކަޑާލީ ސިފައިންނަދެން މިރާއްޖޭގެ ސެޔުރިޓީ ބަލަހައްޓަންނުޖެހޭނެތީ. އަހަމައެކަނި ޑިފެންސްކުރާނީ ސަރުކާރާ ވެރިންނާ. ބަލަންތިބޭ މަޖުލިސްއިންތިހާބަށްފަހު މިގައުމުހިގާމަގު. ހުސްނުއްސޫދު ކުރިންބުނިގޮތަށް މިގައުމު ހާޔަތްކުރާނީ އެހެންބަޔަކުލައްވާ. ފުލުހުންގެ ޒިންމާއެކަނިއޮންނާނީ. އެކަމަކުވެސް ހެޔޮތާ ގައުމާ ދީނާ ޓަކާ ލީޑަރުންމިތިބީ މިސަރުކާރުގެ ލަފާދާރުންނަ. ހުރިހާ ރައްޔިތުން ވާވައްދާފަ މަޖާކުރުމުގަ ބައިތިއްބާފަ ގައުމުވިއްކާލަނީ.\nނޮވެމްބަރު 19, 2018 09:01\nމިދެން ކިހާބޮޑުކަމެއް. މިއޮއްހުރިހާދުވަހުވެސް އެއްކަމެއްނުކުރީ. ތިނަންތައް އޯލެވެލްއަށްވެސް ދަސްކުރަންޖެހޭނެ. ޖަޒީރާ އެއްގެ ގޮތުގައި ބާއްވާ. ހަމަމައިދާނެއްގަ ސަރަންފީގޮޑިއެއްގަ އިންނަވާ ކޯޓްފަޓްލޫން ބާލުއްވާ. ޖަޒީރާ ވާންވީ ނަމަކަށްނޫން.\nނޮވެމްބަރު 19, 2018 09:35\nވަގައްވިއަސް އޮންނާނީ ޔާމީނުގެ ވެރިކަން ވައްޓާލާފަ. އެނގޭ ދެރަވާނެކަންވެސް


SunOnline: DRP ge congress anna february gai\nޑީއާރުޕީގެ ކޮންގްރެސް އަންނަ ފެބްރުއަރީގައި\nއަހުމަދު ޖައިޝަން 16 Nov 2019, 13:08\nޑީއާރުޕީ އިން ބޭއްވި ހާއްސަ ޕްރެސް ކޮންފަރެންސްއެއްގައި އެ ޕާޓީގެ ލީޑަރު އަބްދުﷲ ޖާބިރު -- ސަން ފޮޓޯ/ އަހުމަދު އަވްޝަން އިލްޔާސް\nދިވެހި ރައްޔިތުންގެ ޕާޓީ (ޑީއާރުޕީ)ގެ ކޮންގްރެސް އަންނަ އަހަރުގެ ފެބްރުއަރީ މަހުގައި ބޭއްވުމަށް އެޕާޓީން ނިންމައިފި އެވެ.\nޑީއާރުޕީން ކޮށްފައިވާ ޓުވީޓެއްގައި ބުނެފައި ވަނީ އެޕާޓީގެ 193 ވަނަ ކައުންސިލް ބައްދަލުވުމުގެ އިއްތިފާގުން ވަނީ ޑީއާރުޕީގެ ކޮންގްރެސް އަންނަ ފެބްރުއަރީގެ 27 އިން 29 އަށް ކުރިއަށް ގެންދިޔުމަށް ނިންމާފައި ކަމަށެވެ.\nއެޕާޓީން ބުނެފައި ވަނީ ކޮންގްރެސް ބާއްވާނީ އެޕާޓީގެ ލީޑަރު، ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރުގެ ދާއިރާގައި ކަމަށެވެ.\nޖާބިރު ޑީއާރުޕީއާ އަލުން ގުޅިވަޑައިގެން އެ ޕާޓީ އަލުން ކޮޅަށް ޖަހައި މެމްބަރުން ހަމަ ކުރުމުގެ މަސައްކަތް ކުރުމަށް ގިނަ މަސައްކަތްތަކެއް ފަށާފައިވާ ކަމަށް އޭނާ ވަނީ ކުރީން ވިދާޅުވެފަ އެވެ.\nއެގޮތުން އެ ޕާޓީގެ 193 ވަނަ ކައުންސިލް ބައްދަލުވުމުގައި އެޕާޓީގެ ސެކްރެޓަރީ ޖެނެރަލް އާއި ނައިބު ރައީސްގެ މަގާމަށް ވަނީ ބޭފުޅުން އައްޔަނުކުރައްވާފަ އެވެ.\nޑީއާރުޕީގެ ކައުންސިލު މެމްބަރުންގެ އިއްތިފާގުން އެ ޕާޓީގެ ސެކްރެޓަރީ ޖެނެރަލްގެ މަގާމަށް އައްޔަން ކުރައްވާފައި ވަނީ އަބްދުﷲ އަފީފެވެ. އަދި ނައިބު ރައީސްގެ މަގާމަށް އައްޔަނުކުރައްވާފައި ވަނީ އިބްރާހީމް ޝިހާމް އެވެ.\nޑީއާރުޕީން ވަނީ މިއަހަރު ނިމުމުގެ ކުރިން އެ ޕާޓީއަށް 10،000 މެމްބަރުން އިތުރުކުރުމަށް އަމާޒު ހިފާފަ އެވެ. މި އަހަރުގެ އޯގަސްޓު މަހު ޖާބިރު ވިދާޅުވި ގޮތުގައި އެޕާޓީއަށް 3،000 މެމްބަރުން ވަނީ ހަމަވެފަ އެވެ.


Th.Guraidhoo bandharuge masakkai kuriyahdhany | Jazeera\tތ.ގުރައިދޫ ބަނދަރުގެ މަސައްކަތް ކުރިއަށްދަނީ - Jazeera\nތ.ގުރައިދޫ ބަނދަރުގެ މަސައްކަތް ކުރިއަށްދަނީ\nމުޙައްމަދު އަފްޒަލް November 10, 2020 140 views0\nތ. ގުރައިދޫ ބަނދަރު ތަރައްޤީ ކުރުމުގެ މަޝްރޫޢުގެ ތޭރަ އިންސައްތަ މަސައްކަތް ނިމިފައިވާ ކަމަށް އެ މަސައްކަތް ހަވާލުކޮށްފައިވާ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ހާމަކޮށްފިއެވެ.\nމިއީ މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާ އިން ޑިޒައިން އެންޑް ބިލްޑް އުސޫލުން އެމްޓީސީސީއާ ހަވާލުކޮށްގެން ކުރިއަށް ގެންދާ މަސައްކަތެކެވެ. 2018 ވަނަ އަހަރުގެ ތެރޭގައި ގުރައިދޫގެ ބަނދަރު ވަނީ ބޭނުންނުކުރެވޭ ވަރަށް ހަލާކުވެފައެވެ. ރިޔާސީ އިންތިހާބުގެ ކެމްޕޭން ތެރޭ ރައީސް އިބްރާހީމް މުހައްމަދު ސޯލިހު ވަނީ ގުރައިދޫގެ ބަނދަރު ތަރައްގީ ކޮށްދެއްވާނެ ކަމަށް ވިދާޅުވެފައެވެ.\nމި މަޝްރޫއުގެ ދަށުން ބޭރު ތޮށީގައި ބޮޑު ހިލަ ޖަހައި 370 މީޓަރުގެ އެއްގަމު ތޮށި ހެދުމާއި އެއްގަމު ތޮށިން ބޭރުން ތޮށްޓައް އެރުމަށް ވޯކްވޭއެއް ގާއިމްކުރުމަށް ވަނީ ހަމަޖެހިފައެވެ. ހަމައެހެންމެ ފަޅު ފުންކުރުމާއި ނެރު ފުންކުރުމުގެ އިތުރުން ބަނދަރުގެ އެއްގަމު ތޮށީގައި ޑްރެއިނޭޖް ލައި ފަސް މީޓަރުގެ ފުޅާ ޕޭވްމަންޓް ގާއިމްކުރެވިގެންދާނެއެވެ.\nއެމްޓީސީސީއިން ހާމަކޮށްފައިވާ ގޮތުގައި، މި މަޝްރޫއުގެ ދަށުން، ބަނދަރު ފުންކުރުމުގެ މަސައްކަތުގެ 28 އިންސައްތަ މިހާރުވަނީ ނިމިފައެވެ. އެއްގަމު ތޮށިލުމަށް ބޭނުންވާ ކޮންކްރީޓް މަސައްކަތުގެ9އިންސައްތަ ނިމިފައިވާކަމަށްވެސް އެމްޓީސީސީއިންވަނީ ހާމަކޮށްފައެވެ.\nތ. ގުރައިދޫގައި ބޭނުންކުރަމުން އަންނަ ބަނދަރަކީ މީގެ 20 އަހަރު ކުރިން އެޅި ބަނދަރެކެވެ. އެ ބަނދަރު ހަލާކުވެ ރައްޔިތުންނަށް އަރައި ފޭބުމުގައި ދިމާވާ ދަތިތަކަށް ހައްލެއް ހޯދައި ދިނުމުގެ ގޮތުން 2014 އަދި 2015 ވަނަ އަހަރުވެސް ބަޖެޓުގައި ބަނދަރު ހެދުމަށް ހިމެނި ނަމަވެސް، އަމަލީ މަސައްކަތް ފަށާފައެއް ނުވެއެވެ. އެމްޓީސީސީއިން ހާމަކޮށްފައިވާ ގޮތުގައި، މި މަޝްރޫއުގެ އަމަލީ މަސައްކަތް ފަށާފައިވަނީ 1 އޮކްޓޯބަރު 2019 ގައެވެ. ދައުލަތުގެ ބަޖެޓުން މި މަޝްރޫއަށް 46,015,832 ރުފިޔާ ހަރަދުކުރެވިގެންދާނެއެވެ.


މިމަހުގެ ފުރަަތަމަ ދުވަހުން ފެށިގެން ކަރަންޓުގެ އަގު ހެޔޮކޮށްފައިވާ ކަމަށް ރައީސް ވިދާޅުވެއްޖެ – Haftha\nMon, 25 May, 2020, 10:07 pm\nމިމަހުގެ ފުރަަތަމަ ދުވަހުން ފެށިގެން ކަރަންޓުގެ އަގު ހެޔޮކޮށްފައިވާ ކަމަށް ރައީސް ވިދާޅުވެއްޖެ\nމިމަހުގެ ފުރަަތަމަ ދުވަހުން ފެށިގެން ކަރަންޓުގެ އަގު ހެޔޮކުރައްވާފައިވާނެކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރަޢީސުލްޖުމްހޫރިއްޔާ މިކަން އިޢުލާންކުރެއްވީ ސަރުކާރުގެ ފުރަތަމަ 100 ދުވަހުގެ މަސައްކަތައް ކުރިއަށްދާގޮތުގެ މަޢުލޫމާތު ޙިއްސާ މިއަދު ރައީސް އޮފީހުގައި ބޭއްވި ރަސްމިއްޔާތުގައެވެ.\nމިރަސްމިއްޔާތުގައި ރަޢީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވީ ކަރަންޓުގެ އަގު ހެޔޮކޮށް، މިގެނައި ބަދަލާއިއެކު މާލެއާއި އަތޮޅުތަކުގެ ރަށްތަކުގެ ޓެރިފް ރޭޓުތައް އެއްވަރުވެގެންދާނެކަމަށެވެ. އެގޮތުން ކަރަންޓުގެ އަގު ހެޔޮ ކުރުމަށް ނިންމާފައިވަނީ ތިން ބަޔަކަށް ބަހާލައިގެން ކަމަށްވެސް ރައީސް ވިދާޅުވި އެވެ. ފުރަތަމަ ކަމަކަށް ރާއްޖޭގެ ހުރިހާ ރަށެއްގެ ޑޮމެސްޓިކް ކެޓަގަރީގެ 400 ޔުނިޓުން މަތީގެ ބޭންޑްތަކަށް ނަގާ ކަރަންޓުގެ ފަރަގު ނައްތާލެވިގެން ދާނެ ކަމަށް ރައީސް ވިދާޅުވި އެވެ.\nރައީސް ވިދާޅުވީ މި ބަދަލަކީ ރައްޔިތުންގެ އެންމެ އަސާސީ އެއް ބޭނުންކަމަށްވާ ހަކަތައަށް ކުރާހޭދަ ކުޑަކޮށް، ރައްޔިތު މީހާގެ ޖީބުން މި ޚިދުމަތް ހޯދުމަށް ކުރާާހޭދަ ލުއިކުރުމަށް ސަރުކާރުން ގެނައި ބަދަލެއްކަަމަށެވެ.\nވިޔަަފާރިތަކުގެ ކަރަންޓު ބޭންޑްތަކުގެ ޓެރިފް ރޭޓްތައް އެއްވަރުކޮށް، ވިޔަފާރިތަކުން ކަރަންޓަށް ނަގާ އަގުވެސް ސަރުކާރުންވަނީ ހެޔޮކުރައްވަން ނިންމަވާފައެވެ. މިބަދަލަކީ ކުދި ވިޔަފާރިތަކާއި މެދު ފަންތީގެ ވިޔަފާރިތައް ހިންގުމަށް ކުރާހޭދަ ކުޑަކޮށް، އެފަރާތްތަކުގެ ވިޔަފާރިން ލިބޭ މަންފާ އިތުރުކުރުމަށް ވިސްނައި ގެނައި ބަދަލެއްކަމަށްވެސް ރައީސުލްޖުމްހޫރިއްޔާ ވިދާޅުވިއެވެ.\n“މިގެނައި ބަދަލާއިއެކު 2200ރުފިޔާ އަރާ ގޭބިސީއެއްގެ ކަރަންޓު ބިލަށް ދެން އަރާނީ 1700ރުފިޔާ. އަދި 4500 ކަރަންޓުބިލަށް ދައްކާ ވިޔަފާރިތަކުން ދެން ދައްކަން ޖެހޭނީ 3400 ރުފިޔާ. ބާކީވާ ފައިސާ ހަމަވެގެންދާނީ ރައްޔުތުންގެ ޖީބަށް ވަންނަ ފައިދާއަށް.” ރައީސް ވިދާޅުވިއެވެ.


Kuda Kotarieh Gai Ulhey 8 Meehunge Aailaa Eh, Namaadh Kurumuge Furusath Bandhu - Vaguthu\nކޮވިޑް-19 ކޮންޓްރޯލް ކުރުމަށް އަޅާފައިވާ ފިޔަވަޅެއްގެ ގޮތުން ކަމަށް ބުނެ ވަކިވަކިން ވެސް މިސްކިތްތަކުގައި ނަމާދު ކުރުމުގެ ފުރުސަތު ނުދިނުމުގެ ގޮތުން މިސްކިތްތައް ބަންދުކުރަން އިސްލާމިކް މިނިސްޓްރީން މިހާރު ވަނީ ނިންމާފައެވެ. މިނިންމުމާއިއެކު އެންމެ ބޮޑު ކަންބޮޑުވުމެއް ފާޅުކުރަމުން ދަނީ ޖާގައިގެ ގޮތުން ދަތިތައް ހުރުމުގެ ސަބަބުން ގޭގައި ނަމާދު ކުރަން ދަތިތައް ކުރިމަތިވެފައިވާ ފަރާތްތަކުންނެވެ. އެފަދަ އާއިލާއަކުން ވަނީ މާލޭ މޭޔަރު ޑރ.މުހައްމަދު މުއިއްޒަށް މިސްކިތްތައް ބަންދުކުރުމުގެ ޝަކުވާ މިރޭ އުފުލާފައެވެ.\nމޭޔަރު މުއިއްޒު ވަނީ އެއާއިލާގެ ހާލަތު ޓްވިޓާގައި ހިއްސާ ކުރައްވާފައެވެ. މުއިއްޒު ވިދާޅުވީ މިރޭ ވަރަށް ހިތްދަތިވެފައި ނިކަމެތި ރައްޔިތަކު އޭނާ އަށް ގުޅުއްވި ކަމަށެވެ. މޭޔަރު ވިދާޅުވީ ގުޅުއްވި މީހާ އާއި އޭނާގެ ފަސް ދަރިންނާއި، ބަލި މަންމައާއި، އަނބިމީހާ ދިރިއުޅެނީ 10 ފޫޓް 12 ފޫޓް ކޮޓަރިއެއްގައިކަމާއި، އެއާއިލާ ނިދަނީ ޑިޔުޓީ ބަހައިގެންކަމަށެވެ.\nއޭނާ ނަމާދުކޮށްލަން ކޮޓަރީގައި ޖާގަ ނެތުމުން މިސްކިތަށްދިޔުމުން ފުލުހުން ހުއްޓުވާ އޭނާ ފޮނުވާލި ކަމަށް މޭޔަރު ވިދާޅުވިއެވެ. "ޖަމާޢަތް ހެދުން ހުއްޓުވަން ފުލުހުން މިސްކިތަށްވަދެ އެކަން ކުރަންވީނުންހޭ ތިމަންނަމެން ކަހަލަ، ނަމާދުކޮށްލަން އެއްވެސް ޖާގަައެއް ގޭތެރޭގައި އަމުދުން މި ލޮކްޑައުން ޙާލަތުގައި ނެތް މީހުން ފަރުޟު އަޅުކަން އަދާކުރުމުންހޭ މަޙުރޫމް ކުރަންވީ" އޭނާ އަސަރާއެކު ސުވާލުކުރި ކަމަށް މޭޔަރު ވިދާޅުވިއެވެ.\nމުއިއްޒު ވިދާޅުވީ މިއީ މާލޭގެ ގިނަ ރައްޔިތުންގެ ޙާލަތު ކަމަށެވެ. ސިޔާސަތަކީ ރައްޔިތުންނަށްޓަކައި ހަދާ އެއްޗެއްކަމަށް ވަންޏާ ސިޔާސަތ ހަދަން ވާނީ ރައްޔިތުންގެ އަޑު އަހައިގެން ކަމަށެވެ. "ސިޔާސަތަކީ ރައްޔިތުންނަށްޓަކައި ހަދާ އެއްޗެއްކަމަށް ވަންޏާ ރައްޔިތުންގެ އަޑުއަހައިގެން އެ ސިޔާސަތެއް ހަދަންވާނީ. ނޫނީ ރައްޔިތުން އުފުލަންޖެހޭ ބުރަ އިންތިހާއަށް ބޮޑުވެގެން ހިގައިދާނެ." މުއިއްޒު ވިދާޅުވިއެވެ.\nމިސްކިތްތައް ބަންދުކުރަން އިސްލާމިކް މިނިސްޓްރީން ނިންމާފައިވާ ނިންމުން ތަންފީޒު ކުރަން މިހާރު އިސްލާމިކް މިނިސްޓްރީން ވަނީ މާލޭ ސިޓީ ކައުންސިލްގައި އެދިފައެވެ.\nމެއި 30, 2021 22:52\nޖަމާއަތުގަ ނަމާދު ނުކުރެވުނަސް މިސްކިތައްދާން ބޭނުން މީހުންނައް މިސްކިތައްގޮސް މިސްކިތުގަ ނަމާދުކުރުމުގެ ފުރުސަރު އޮންނަންވާނެ އެކަން ހުއްޓުވިގެން ނުވާނެ\nމެއި 30, 2021 23:06\nDhogu hedhun huttaalaa komme bayaku verikamuga huttas noosthakun fithuna ufehdhun eiy balaaganeveyne kameh noon miadhu mendhuru kury furugaan ga asuru kury ibraahim miskithuga maqrib kury Bandaara miskithuga dhen Kykey bunaanee\nމެއި 30, 2021 23:36\nނަމާދު ކުރާ މީހަކު ވިއްޔާ ނަމާދު ކުރާނެ ގޮތް ހޯދާނެ\nމެއި 30, 2021 23:40\nމިހާރު ރައްޔިތުންނައް މާހެޔޮއެދޭ މީހަކައް ވާނެކަމެއްނެތް\nމެއި 31, 2021 00:24\nމުއީޒާ ކަލޭމެންގެ ސަރު ކާރުގަ ރަށްޔިތުންބުނެގެންތޯ ސަރުކާރު ދަވާލީ. ކަލޭތީ ބާރަށްއަތްޖަހަންހުރިމީހާ. ޜައްޔިތުންނޭކިޔަން ލަދުހަޔާތުގެ ކަންފުޅެއްވެސް ނެތީތޯ\nމެއި 31, 2021 22:00\nއަމިއްލަޔަށް ކޮވިޑު ވައްކަމުގެ ވާަހަކަ ވެސް ބުނަން ނުކެރެނީ ކީއްވެ!\nކޮވިޑުގެ އެން މެ ނުރައްކާ އޮތީ މިސްކިތުގައި އެހެން ވީ މަ އެވަރަކުއް އެއުޅެނީ . މިސާލަކަށް ބަލާލަބަލަ މާރުކޭޓް މަސް މާރުކޭޓް ފިހާރަތައް މިހުންނަނީ ހަ މަ ނާރާނެ ކޮވިޑެއް.\nމެއި 31, 2021 00:53\nޖަމާއަތް ނުހެދުނަސް މިސް ކިތައް އެެރިޔަދީ\nމެއި 31, 2021 01:36\nއެންމެ ޢާއިލާއެއް ނޫން ދަރިފުޅާ. އެތައް ގިނަޢާއިލާއެއް ގޭގައި ނަމާދުކުރުން ދަތިވެގެން އެބައުޅޭ. އަނެއްކޮޅުން މަސައްކަތްކުރާ ތަނުގައި ހުރެ ފައި ނަމާދު ކުރުމަށް ގެއަށް ދާން ދަތ. ފަސޭހައަކަށް ކައިރީ ގައި ހުންނަ މިސްކިތަށް އަރާ އެތައް ބަޔަކު މިއުނދަގޫ ތަހައްމަލް ކުރޭ މިއަދު. މިއީ މުސްލިމު ޤައުމެއް ވެރިން ނާޗަރަންގީ ކުޅެންވީމަ ފިޔަވަޅު ތައް އުވާލައި މުޅިޤައުމަށް ބަލި ފަތުރާފައި މިސްކިތް މިބަންދު ކުރަނީ. ކޮބާތޯ އިންސާފު. ބަލިމަޑުކަމެއް ވީމަ ޖަމާޢަތް ނެހެދިޔަސް މިޙާލަތުގައި ވެސް މިސްކިތުގައި ނަމާދުކުރަން ބޭނުންވާ މީހާއަށް އެފުރުޞަތު އޮންނަށްވާނެ. ނޫނީ އިސްތިއުފާދީފައި ޤައުމު ހިންގޭވަރު މީހުންނާއި ޙަވާލު ކުރަންވީ.\nމެއި 31, 2021 05:10\nނިދާނެތަން ހުރޭ. ނަމާދު ނުކުރެވޭ؟\nމެއި 31, 2021 10:06\nނަމާދަކީﷲ ހަޒުރަތައް ކުއްތަންވެގެން ހުރުން ވިސްނާ\nޖޫން 1, 2021 11:48\nހަނގުރާމައިގެ މައިދަނުގަެވެސް ނަމާދު ކުރި..\nމެއި 31, 2021 05:15\nމިއީ މިހާރަކަށް އައިސް ބައެއް ދިވެހިންގެ ހާލަތު ހުންނަ ގޮތް. މީހަކަށް ހެވެއް ނޭދޭ ތާންގަ އެހެން މީހަކަށް އެމީހެއްގެޚިޔާލެއް ފާޅު ކޮށްލާނެ ފުރުސަތެއްވެސް ނެތް. މަޤާމް ގެ މަސްއޫލިއްޔަތުގެ ގޮތުން ނިކަމެތި ރައްޔިތަކަށް ޖަވާބު ދާރީ ވާން އެއްޗެއް ލިޔެ ބަހެއްބުނެލި ޔަސް ސަހަރޯ ހީވާ ވަރު ކޮށްލާ. ކުރީގެސަރުކާރޭ މިހާރުގެ ސަރުކާރޭ ނުކިޔާ އެމީހަކަށް ވީ ކަމެއް ކޮށްލަދެވޭތޯ ބެލުން މުހިއްމީ. މިތަނުގައި އުޅެމުންމިދަނީ އަޅުގަޑުމެންގެ އަޚުންނާ އުޚުތުން ކަމާ މިއީ ދާއިމަށް ތިބެވޭނެތަނެއް ނޫން ކަން އަބަދުވެސް ހަދާން ކުރަންވާނެ، ހެއްދެވިހާ ނުބައި ކަންތައްކޮށްމީހުން ގެ އަބުރު ކަތިލާ ހެދުމުގެ ބަދަލުގަ ރަގަޅު އިޚްލާސްތެރި މީހަކަށް ވޭތޯ މަސައްކަތް ކުރުމުން ފަހަށް ވެސް ފައިދާ އެއް ކުރާނީ. ނޫސް ތަކުގެ ކޮމެންޓް ކުރަން އޮންނަ ބަޔަކީމީހުންނަށް ވަގަށް ގޮވާ އެމީހަކާ ސިޔާސީ ފިކުރު ތަފާތު އެންމެންގެ އަބުރާ ބެހެން އޮންނަ ތަނެއް ކަމަށް ހީވާ ހީވުން ދޫކޮށްލާ އަޅުގަޑުމެންނަށް ހެޔޮ މަގު ދައްކަވާ ހެޔޮލަފާބަޔަކަށް ވޭތޯ ބަލާ ހިސާބަށް އިޖްތިމާޢީ ފޭރާން ވީދި ކުޑި ޑުޑި ވެއްޖެ.\nވެރިން ރައްޔިތުންގެ މައްޗަށް ސިޔާސަތު ހިންގަންވާނީ ވަގުތާއި ހާލަތަށް ބަލާފަ ކަމުގެ އަހުލުވެރި ޢިލްމީ ފަންނީ މީހުންގެ މަޝްވަރާލަފާގެމަތީން، މަޝްވަރާ ނުކޮށް ނަމާދު ކުރަން ހުރަސް އެޅޭ ސިޔާސަތު ވެރިން ހިންގައިގެން ނުވާނެ އެއީ ކަމުދާގޮތެއްނޫން !\nމެއި 31, 2021 06:24\nނަމާދަކަށް އެވެސް އުޒުރެއް ނޯންނާނެ ! ޥަރަށް ވާހަކް މިބުނީ!\nމެއި 31, 2021 06:26\nބަލަ މިސްކިތަކީ ބިންމަތީގައިވާ ﷲގެ ގެކޮޅު ކަމަށްވާ ްްިްްިުްްިްްިުްްިްްިުްްިްްިްްިްްްްިްްިުްްިްްިުްްިްްިުްްިްްިްްިް އިރު ްްެްްެަްްެްްެްްެްްެަްްެްްްެްްެަްްެްްެްްެްްެަ މީސްތަކުން އެތަނަށް ވުރެ ލޯބި ކުރަން ޖެހޭނެ ތަނެއް ކޮބާތޯ.\nސުނާމީ އެރި ދުވަހު ވެސް ގިނަމީހުން ވަނީ މިސްކިތުގެ ރައްކާތެރި ކަން ހޯދަން.\nމިވެރިކަން ވެސް މިހާރު ވެފައި ވަނީ ރައްޔިތުންނަށް ބަލާ ވެރިކަމަކަށް. މިބައިގަނޑުގެ އެންމެ މުހިންމު ކަމަކަށް ހަދައިގެން މި އުޅެނީ މިތަނުން އިސްލާމީ ވަހުދަތު ފިލުވައިލުން. ޗުކި ކިޔާފައި ގެއަށް ނޫނީ އިނގިރޭސި ވިލާތަށް ދާންއުޅޭ.\nމެއި 31, 2021 07:45\nނަމާދު ނުކުރެވޭނެތަނެއްގައި ނިދާ ނެހެދޭނެ. މިސްކިތްތަށް ބަންދުކޮށްފައި އެހެރީ ހުރިހާ އެއްމެންގެ ސަލާމަތަށް. މައްކާގެ ގެފުޅުވެސް ބަންދުކޮށްފައިހުރި ދުވަސްކޮޅަކަށް. ބަލި ފެތުރޭތަނަކަށް މިސްކިތްވީމަ މިސްކިތާދޭތެރޭ އޮންނަ ލޯބި މަދުވާނެ. މާދަމާ ހުޅުވިޔަސް މިތަނުގަ ކޮމެންޓް މި ލިޔާ މީހުން ނުދާނެ މިސްކިތަކަށްވެސް. އަދި ބުނެލަން އެއްވާހަކައެއް. ކިޔެވި ސްކޫލެއްނެތި ތިބޭ މީހުން ޝޭހުންނަށްވެގެން ދީނުގަ ބަސްމުނަންޔާ ފިތުނަ ފަސާދަނޫން އެއްޗެއް ނުފެތުރޭނެ. ކިޔަވައިގެން ތިބި މީހުންގެ ލަފާގެ މަތިން އެކަން ކޮށްފަ އެއޮތީ\nމެއި 31, 2021 08:11\nފާތިރު ވަރަށް ވަރަށް ބޮޑުތެދެއްތިބުނުއްވީ ކޮމެންޓް ބައިގާ ވަރަށް ގިނަ ބޭފުޅުން އެހެންމީހުންގެ އަބުރުކަތިލަ މުޖުތަމާއުގެ ފޭރާން ވީދާ ކުދިކުދިކޮށްލާ ވަރަށް ހިތާމަ ހުރިކަމެއްމީ އަނެއްކޮޅުން ކޮމެއްޓުތައް ރިވިއުކުރައްވާ ބޭފުޅުންވެސް ބޭއަދަބީ ބަސްބުނެ މަލާމާތްކޮށްފައިވާ ކޮމެންޓުތައް ނުހިމެނުމަށް ގޮވާލަން އެއާޓިކަލްއަކާގުޅޭ ކޮމެންޓްތައް ހިމަނަންވީ ( ސުކުރިއްޔާ )\nމެއި 31, 2021 08:18\nލާދީނީ ކިޔަނީ ކޮންމެސް ކަމަކު\nމެއި 31, 2021 13:49\nސިޔާސަތު ގަޑައަޅާނީ ކަމާބެހޭ ފަރާތުން


kuriah oi seezanah velencia in farithakurun thah fashaifi\nކުރިއަށް އޮތް ސީޒަނަށް ތައ ވެލެންސިއާއިން ފަރިތަކުރުންތައް ފަށައިފި\nކުރިއަށް އޮތް ފުޓްބޯޅަ ސީޒަނަށް ކުލަބު ވެލެންސިއާއިން ފަރިތަކުރުންތައް ފަށައިފިއެވެ. އެގޮތުން އިއްޔަގަވަނީ ވެލެންސިޔާގެ ފަރިތަކުރުންތައް ފަށާއިފައެވެ.\nއައު ސީޒަނުގައި ވެލެންސިއާއަށް އިރުޝާދު ދޭނީ ތަޖުރިބާކާރު ކޯޗު މުޙައްމަދު އާތިފް (އާތީ) އެވެ. އާތީއަކީ ގައުމީ އަންހެން ފުޓްބޯޅަ ޓީމުގެ ކޯޗެއްގެ ގޮތުގައި ގިނަ ދުވަސްތަކެއް މަސައްކަތް ކުރައްވާފައިވާ އަދި ރާއްޖޭގެ ގިނަ ކުލަބުތަކަކަށް ކޯޗްކޮށްދީފައިވާ ކޯޗެކެވެ.\nއެއް އަހަރުގެ މެދުކެނޑުމަކަށްފަހު ވެލެންސިއާ ފުރަތަމަ ޑިވިޝަނަށް ކޮލިފައިވެފައިވާއިރު، އެ ކުލަބު އަލުން ފުރަތަމަ ޑިވިޝަނުން ޖާގަ ހޯދީ މިދިޔަ ސީޒަނުގެ ދެވަނަ ޑިވިޝަން ފުޓްބޯޅަ މުބާރާތުގެ ޗެމްޕިއަންކަން ހޯދައިގެންނެވެ.\nއާތީގެ އިރުޝާދުގެ ދަށުން ވެލެންސިއާއިން ހޮނިހިރު ދުވަހު ފަރިތަކުރުންތައް ފެށިއިރު، މިދިޔަ ހަފުތާގެ ހޮނިހިރު ދުވަހު އެންމެ ފަހުގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނުންވެސް ވަނީ ފަރިތަކުރުންތައް ފަށާފައެވެ.


ޗެކުގެ ބަދަލުގައި އޮންލައިންކޮށް ފެން ބިލަށް ފައިސާ ދެއްކޭނެ އިންތިޒާމް ހަމަޖައްސައިފި ޗެކުގެ ބަދަލުގައި އޮންލައިންކޮށް ފެން ބިލަށް ފައިސާ ދެއްކޭނެ އިންތިޒާމް ހަމަޖައްސައިފި\nޗެކުގެ ބަދަލުގައި އޮންލައިންކޮށް ފެން ބިލަށް ފައިސާ ދެއްކޭނެ އިންތިޒާމް ހަމަޖައްސައިފި\nޗެކުގެ ބަދަލުގައި ފެން ބިލަށް އޮންލައިންކޮށް ފައިސާ ދެއްކޭނެ އިންތިޒާމް އެމްޑަބްލިޔުއެސްސީން ހަމަޖައްސައިފިއެވެ.\nއެމްޑަބްލިޔުއެސްސީން ބުނީ ގޭބީސީތަކާއި މުއައްސަސާތަކާއި ވިޔަފާރިތަކުގެ ތެރެއިން، ޗެކް މެދުވެރިކޮށް ފައިސާ ދައްކަވާ ފަރާތްތަކަށް އޮންލައިން ޓްރާންސްްްްްފަރ ކުރެވޭނެ އިންތިޒާމް ހަމަޖައްސާފައިވާކަމަށެވެ.\nޗެކުގެ ބަދަލުގައި އޮންލައިން ޓްރާންސްފަރ ކުރެވޭނެ އިންތިޒާމް ބެންކުން ހަމަޖައްސާފައިވާއިރު، އާއްމު ގޭބީސީތަކުގެ ވަކިވަކި ބިލްތަކަށް މިހާރުވެސް އޮންލައިންކޮށް ފައިސާ ދެއްކޭނެއެވެ. ނަމަވެސް ގިނަ ބިލުތަކަކަށް އެއް ފަހަރާ އޮންލައިންކޮށް ފައިސާ ދެއްކޭނެ އިންތިޒާމެއް ކުރިން ނޯވެއެވެ.\nކޯވިޑްއާ ގުޅިގެން އެމްޑަބްލިޔުއެސްސީން ވަނީ ގައިދުރުކަން އިސްކުރުމަށް ގިނަ މަސައްކަތްތަކެއް ކުރަމުންނެވެ. އެގޮތުން ގޭގެއަށް ގޮސް ބިލުގެ ރީޑީންގ ނެގުމުގެ ބަދަލުގައި ކަސްޓަމަރުން މިހާރު ޖެހޭނީ އަމިއްލައަށް މީޓަރުގެ ފޮޓޯއެއް ފޮނުވާށެވެ. އަދި ކައުންޓަރަށް ގޮސް ބިލު ދެއްކުމުގެ ބަދަލުގައި، އެކަންކަން ވަނީ އޮންލައިންކޮށްފައެވެ.


ސެނަހިޔާ އިތުރަށް ތަރައްގީ ކުރުމަށް އިންޑިއާ ސިފައިންނާއެކު މަޝްވަރާކޮށްފި – Haftha\nThu,4June, 2020, 11:50 am\nސެނަހިޔާ އިތުރަށް ތަރައްގީ ކުރުމަށް އިންޑިއާ ސިފައިންނާއެކު މަޝްވަރާކޮށްފި\nއަސްކަރީ ހޮސްޕިޓަލް ސެނަހިޔާއިން ދޭ ސިއްހީ ހިދުމަތްތައް އިތުރަށް ތަރައްގީ ކުރުމާ ގުޅޭގޮތުން އިންޑިއާގެ ސިފައިންނާއެކު މަޝްވަރާ ކޮށްފިއެވެ.\nޑިފެންސް މިނިސްޓްރީން މިއަދު ބުނީ، މިއަދު ހެނދުނުގެ ވަގުތެއްގައި ޑިފެންސް މިނިސްޓަރު މާރިޔާ އަހުމަދު ދީދީގެ އަރިހަށް އިންޑިއާ އަސްކަރިއްޔާގެ މެޑިކަލް ސާވިސަސްގެ ޑިރެކްޓަރު ޖެނެރަލް މޭޖަރ ޖެނެރަލް ޕްރަޝާންތު ބްރަދްވާޖްއާ އިހްތިރާމްގެ ޒިޔާރަތެއް ކުރެއްވި ކަމަށެވެ.\nއަދި އެ ބައްދަލުކުރެއްވުމުގައި ސެނަހިޔާ މިލިޓަރީ ހޮސްޕިޓަލުންދޭ ސިއްހީ ހިދުމަތްތައް އިތުރަށް ތަރައްގީ ކުރެވޭނެ ގޮތްތަކާ ގުޅޭގޮތުން ދެ ބޭފުޅުން މަޝްވަރާ ކުރެއްވި ކަމަށް ޑިފެންސް މިނިސްޓްރީން ބުނެފައިވެއެވެ.\nނަމަވެސް އެ މަޝްވަރާތަކުގެ ތަފްސީލެއް ހާމަކޮށްފައެއް ނުވެއެވެ.\nއާސަންދަ އާއެކު އާންމުންނަށް ވެސް ހިދުމަތް ދެމުންދާ ސެނަހިޔާ މިވަގުތު ހިންގަމުންދަނީ ކްލިނިކެއްގެ ގޮތުގައެވެ. ނަމަވެސް މި ސަރުކާރު އައުމަށްފަހު އެ ތަނުންދޭ ހިދުމަތްތައް ރަނގަޅުކޮށް ހޮސްޕިޓަލަކަށް ބަދަލު ކުރާނެ ކަމަށް ޑިފެންސް މިނިސްޓަރު މާރިޔާގެ އިތުރުން ރައީސް އިބްރާހިމް މުހައްމަދު ސޯލިހު ވެސް ވަނީ ވިދާޅުވެފައެވެ.\nއެގޮތުން ސިފައިންގެ 127 ވަނަ އަހަރީ ދުވަސް ފާހަގަކުރުމަށް މިދިޔަ މަހުގެ 23 ދުވަހު ކަޅުތުއްކަލާ ކޮށީގައި ބޭއްވި ޖަލްސާގައި ރައީސް ވަނީ، ރަނގަޅު ފެންވަރުގެ ހޮސްޕިޓަލަކަށް ސެނަހިޔާ ބަދަލުކުރުމުގެ ހުރިހާ ކަމެއް މިހާރު ނިމިފައިވާ ކަމަށް ވިދާޅުވެފައެވެ.\nއަދި ކުރިއަށް އޮތް ދެމަހެއްގެ ތެރޭގައި އެތަން ހޮސްޕިޓަލު ފެންވަރަށް ތަރައްގީކޮށް އާ ހިދުމަތްތަކެއް ދެވެން ފެށޭނެ ކަމަށް ވިދާޅުވެފައިވެއެވެ.\nއެމްއެންޑީއެފްގެ ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް އަބްދުއްރަހީމް އަބްދުއްލަތީފް ވެސް މިމަހުގެ ތެރޭގައި ވިދާޅުވެފައިވަނީ، ރަސްމީކޮށް ހޮސްޕިޓަލަކަށް ބަދަލުކޮށް، ސެނަހިޔާއިން ސީޓީ ސްކޭނާއި އެމްއާރުއައިގެ ހިދުމަތް ލިބިގެންދާނެ ކަމަށެވެ.


ދިމްޔާ (7 ވަނަ ބައި) – Esfiya\nލައިބްރަރީއަށް ވަދެގެން އައި ރާކިންގެ ދެލޯ އަވަސް ހަރަކާތަކާއިއެކު އަމާޒުވީ އެމީހުން އާންމުކޮށް އިށީންނަ ދިމާއަށެވެ. އެންމެފުރަތަމަވެސް ރާކިންގެ ލޮލުގައި އަޅައިގަތީ ދިމްޔާއެވެ. ދިމްޔާގެ ދެލޮލުން ހުއްޓުމެއްނެތި ކަރުނަ ފައިބާތަން ފެނުމުން ރާކިންގެ މެޔަށް ނުބައި ގޮތެއް ވެގެން ދިޔައެވެ. ރާކިން އަވަސް ފިޔަވަޅުތަކަކާއިއެކު ދިމްޔާމެންނާއި ދިމާއަށް ހިނގައިގަތެވެ. އޭރު ރުހާ އާއި ޖަޒްލީ ދިމްޔާގެ ދެފަރާތުގައި ތިއްބެވެ. ރުހާ އިނީ ދިމްޔާގެ އަތުގައި ހިފަހައްޓާލައިގެންނެވެ. އާހިލްއާއި އިދާމްވެސް އެތާގައި ތިއްބެވެ.\n“ދިމް… ދިމް ކީއްވެ ތިރޮނި….؟؟؟ ކިހިނެއްވީތަ ދިމް…؟؟؟” ދިމްޔާމެންގެ ގާތަށް އައިސް ރާކިން އަހާލިއެވެ. ދިމްޔާގެ ޖާދުވީ ދެލޮލުން ކަރުނަ ހިލިފައިވާތަން ފެނުމުން ރާކިންގެ ހިތަށް ތަދުވަނީއެވެ. އޭނާގެ ދެލޯވެސް ވަނީ ފެންކަޅިވެފައެވެ. ރާކިންގެ ހާލުފެނި އާހިލްގެ ހިތް ހަމްދަރުދީއިން ފުރުނެވެ. ރާކިން ދިމްޔާ ދެކެ ލޯބިވާވަރު އޭނާއަށް ވަރަށް ރަނގަޅަށް އެނގެއެވެ. ރާކިންގެ އަތުގައި ހިފަހައްޓާލަމުން އާހިލް އެދުނީ ގޮނޑީގައި އިށީނުމަށެވެ. ގޮނޑީގައި އިށީންނަނަމުން އަނެއްކާވެސް ދިމްޔާއާއި ސުވާލުކޮށްލަން އަންގަހުޅުވާލިވަގުތު ރާކިންގެ ދެލޮލުގައި އަޅައިގަތީ ދިމްޔާގެ ކަންފަތްކައިރި ނިއްކުރިމަތީ އިސްތަށިގަނޑުން ފޮރުވާލެވިފައިވާ ބެންޑޭޖްގަނޑެވެ.\n“މީ ކޮންކަމެއް…؟؟؟” ބެންޑޭޖްގަނޑުމަތީގައިވާ އިސްތަށިތައް އެއްފަރާތްކޮށްލަމުން ރާކިން އަހާލިއެވެ. ނަމަވެސް ދިމްޔާގެ ފަރާތުން އެއްވެސް ޖަވާބެއް ނުލިބުނެވެ. އޭރުވެސް ހުއްޓުމެއްނެތި ދިމްޔާގެ ލޮލުން ކަރުނަ އަންނަމުން ދިޔައެވެ.\n“ޕްލީޒް…. ދިމް ވާހަކަ ދައްކަބަލަ… ކޮންމެވެސް މީހަކު ބުނެބަލަ ކިހިނެއްތަ ވެގެން މިއުޅެނީ…..؟؟؟؟” ރާކިންގެ ސިކުނޑި ސުމަކަށް ދާންފެށުމުން ރުޅިގަދަވާ ގޮތްވިއެވެ.\n“ނޭނގެ އަހަރެމެންނަކަށްވެސް….. ދިމް ނުރޮއެ ބުނީމައެއްނު އިނގޭނީ ވެގެން އުޅޭގޮތެއް….” ރުހާ މަޑުމަޑުން ބުނެލިއެވެ. އޭނާވެސް އިނީ ވަރަށް ދެރަވެފައެވެ.\n“އަހަރެން މިއަހަނީ ކިހިނަކުންހޭ ދިމްގެ ނިއްކުރި ފަޅައިގެން ދިޔައީ….؟؟؟ އަޑެއް ނީވޭތަ…؟؟؟” މޭޒުމަތީ އަތް މުށްކަވާފައި ޖަހާލަމުން ރާކިން އަހާލީ ހަރުކަށި ގޮތަކަށެވެ. އޭނާގެ ދެލޯ އަމާޒުވެފައިވަނީ ދިމްޔާއަށެވެ. އާހިލް ރާކިންގެ ކޮނޑުގައި އަތް ބާއްވާލީ ހަމަޖެހޭށޭ ބުނަމުންނެވެ. ދިމްޔާ ސިހިފައި ރާކިންއާއި ދިމާއަށް ބަލާލިއިރު އެދެލޮލުގައި ވަނީ ބިރުވެރިކަމެވެ. ދިމްޔާ އަބަދުވެސް ރާކިންގެ އެފަދަ ހަރަކާތްތަކަށް ބިރުގަނެއެވެ.\n“ފަޅައިގެން ދިޔައީ….” ދެލޮލުން އައިސްފައިވާ ކަރުނަތައް ފޮހެލަމުން އިސްޖަހައިލައިގެން އިނދެ ދިމްޔާ ބުނެލީ ކުރަކިވެފައިވާ އަޑަކުންނެވެ.\n“ކިހިނަކުން…..؟؟؟؟” އެންމެނަށް އެކީ ކަހަލަ ގޮތަކަށް އަހާލެވުނެވެ. ދިމްޔާ ވަކި ވަކިން އެންމެންގެ މޫނަށް ބަލާލުމަށްފަހު އިސްޖަހާލިއެވެ.\n“ފާރުގައި ޖެހި ބޯފަޅައިގެން ދިޔައީ….” އެއިންގޮތަށް އިނދެ ދިމްޔާ ބުނެލިއެވެ.\n“ޝާއިންގެ ކަމެއް ދޯ….” އިދާމް މިހެން އަހާލުމުން ދިމްޔާ އެއިން ގޮތަށް އިނދެ ބޮލުގެ އިޝާރާތުން އާނއެކޭ ބުނެލިއެވެ.\n“އަނެއްކާވެސް ޝާއިންއާއި ދެމީހުން މައްސަލަ ޖެހުނީތަ….؟؟؟” އިދާމްގެ ވާހަކައާއި ގުޅުވާލައިގެން ޖަޒްލީ މިހެން އަހާލުމުން ދިމްޔާ ދެންވެސް އަނގަޔަކުން ނުބުނެއެވެ. އާނ އެކޭ ބުނެލީ ބޮލުގެ އިޝާރާތުންނެވެ.\n“ކީކޭ..؟؟؟ ތީގެ މާނައަކީ ދިމްގެ ބޯފަޅައިގެން ދިޔައީ ޝާއިންގެ ސަބަބުންނޭތަ….؟؟؟؟” އިދާމްގެ މޫނަށް ބަލާލަމުން ރާކިންއަށް އަހާލެވުނެވެ.\n“ޝާއިން ދިމްއަށް އަނިޔާވެސް ކުރޭތަ…؟؟؟” އެންމެންގެ މޫނަށް ބަލާލަމުން އާހިލްއަށްވެސް މިހެން އަހާލެވުނީ ޤަބޫލުކުރަން ދަތިވެފައި އިނދެއެވެ.\n“ހޫމް…. ޝާއިން އާއި ދިމްއާއި މައްސަލަ ޖެހޭ ކޮންމެ ފަހަރަކު ދިމްއަށް ކޮންމެވެސް އަނިޔާއެއް ދޭނެ…. އަހަރެން ހިތަށް އަރާ އެއީ ކޮންކަހަލަ ފިރިހެނެއްބާވައޭ…. ހިތަށް އަރާ ގޮސް އޭނަގެ އަތް ބިންދާލަފާނަމޭ….. އަހަރެން….” ޖަޒްލީގެ ޖުމްލަ މެދުކަނޑާލީ ދިމްޔާ އޭނާގެ އަތުގައި ހިފެހެއްޓުމުންނެވެ.\n“ޖަޒް…. އިނގޭތަ ތިކިޔޭ އެއްޗެއް….؟؟؟ އަހަރެން ބޭނުމެއް ނޫން އެކަކުވެސް ޝާއިންއާއި ދިމާއަށް އެކަހަލަ އެއްޗެހި ކިޔާކަށް….؟؟؟؟” ދިމްޔާ މިހެން ބުނެލީ ހިތްހަމަ ނުޖެހިފައި އިނދެއެވެ. ދިމްޔާގެ އެޖުމްލައިން ރާކިންއަށް އުނދަގޫވީ ދިމްޔާ ޝާއިންދެކެ ލޯބިވާވަރު ހާމަވުމުންނެވެ.\n“ދިމް ޖަޒްލީ އެބުނީ ހަމަ ރަނގަޅަށް…. އޭނަ ދިމް ދެކެ ލޯބިވާނަމަ ތިގޮތަކަށް ކަންތަކެއް ނުކުރާނެ…. އެވަރުންވެސް ދިމްއަށް އޭނަވަރެއް ނެތް ދޯ…. އަހަރެން މީ ދިމްނަމަ މިހާރު އޭނައާއި ވަކިވާނަން…. އަހަންނަކަށް ނުވިސްނޭ ދިމް ތިހާލުގައިވެސް އޭނައާއި އެކީ ތިއުޅެނީ ކީއްވެކަމެއް….” ދިމްޔާ ޝާއިން ދިފާއު ކުރާތީ ރުހާ އިނީ ހިތްހަމަ ނުޖެހިފައެވެ.\n“އެއީ އަހަރެން ޝާއިން ދެކެ ލޯބިވާތީ…. ރުހާމެނަށް އަދި ނުވިސްނެނީ…. ލޯތްބަކީ ކުޅޭ ކުޅިވަރެއް ނޫނޭ…. ދެމީހުން ދޭތެރޭ ހަމަ މައްސަލައެއް ޖެހޭއިރަށް އެވީ ރުޅިވާންތަ….؟؟؟؟” ދިމްޔާގެ ދުލުން ނުކުތް ކޮންމެ ޖުމްލައެއްވެސް ވީ ރާކިންގެ ހިތް އިތުރަށް ޒަހަމްކޮށްލާފަދަ ޖުމްލަތަކަކަށެވެ.\n“އެހެން ވީއިރު ލޯތްބަކީ ހަމަ ކަމެއް ވާއިރަށް އަނިޔާ ކުރުމެއްވެސް ނޫން…. އަހަރެމެން މީ އަންހެނުންނެއް ކަމަކު އަހަރެމެންގެ ހައްޤުތަކެއްވެސް އޮންނަންވާނެ… ދިމް ތިއުޅެނީ އަދި ލޯބީގެ ފޮނިމީރުކަން ނޭނގިގެން….” ދިމްޔާގެ އަތުގައި ހިފާލަމުން ޖަޒްލީ ބުނެލިއެވެ. ޖަޒްލީމެންގެ ކައިރީ ކުރި ނުހޯދޭނެކަން އެނގޭތީ ދިމްޔާ އަނގައިން ނުބުނެ އިނީއެވެ.\nސިޓިންރޫމްގައި ޓީވީ ބަލަން އޮތް އީމަން ސިހިގެންދިޔައީ ރާކިންގެ ކޮޓަރީގެ ދޮރު ވަރަށް ބާރަށްލެއްޕި އަޑަށެވެ. މިއަދު ކޮލެޖުގައި ދިމްޔާމެންގެ މެދުގައި ހިނގާދިޔަ ބަހުސްގެ ސަބަބުން ރާކިންގެ ސިކުނޑިވަނީ ސުމަކަށް ގޮސްފައެވެ. ދިމްޔާގެ ވާހަކަ ހުރިގޮތުން އޭނަ ޝާއިންދެކެ ލޯބިވާވަރު ރާކިންއަށް ވަރަށް ރަނގަޅަށް ހާމަވެގެންދިޔައެވެ. މިހާރު ޔަޤީނާ ގާތަށް އޭނާއަށް ދިމްޔާ ނުލިބޭނެކަން އެނގުމުން ރާކިންގެ ރުޅިގަދަވީއެވެ. އެހުރިހާ ރުޅިއެއްވެސް ބޭލުނީ ކޮޓަރީގެ ދޮރަށެވެ.\nޓީވީ ނިވާލުމަށްފަހު އަވަސް ހިނގުމެއްގައި ހިނގާލާފައި ގޮސް އީމަން ރާކިންގެ ކޮޓަރީގެ ދޮރު ހުޅުވާލިއެވެ. އޭރު ކޮލެޖުން އައި ގޮތަށް ރާކިންގެ ދަބަސް އޮތީ ސޯފާއަށް އެއްލާލާފައެވެ. ލައިގެން ހުރި ހުދު ގަމީސްވެސް އޮތީ ތަޅުންމަތީގައެވެ. ރާކިން އޮތީ އެނދުމަތީ އުއްޑުން އޮށޯވެގެންނެވެ. ބާމަތިފުޅާ ފިރިހެންވަންތަ ހަށިގަނޑު އޮތީ ހާމައަށް ފެންނާށެވެ. ދެއަތް ފުޅާކޮށްލައިގެން އޮތްއިރު ތޫނު ދެލޯވަނީ މަރާލެވިފައެވެ. ކޮޓަރިތެރޭގައި އޭސީގެ ފިނިކަން ހިފާލާފައިވީނަމަވެސް ނިއްކުރިމަތީގައި ދާތިކިތައް ޝަބުނަމްގެ ތިކިތަކެއް ފަދައިން ވިދަމުން ދިޔައެވެ. ލައިގެން އޮތް ޖީންސްގެ ޖީބުގައި އޮތް ފޯނު ހުއްޓުމެއްނެތި ރިންގުވަމުން ދިޔައެވެ. ރާކިންއަށް ބަލާލުމަށްފަހު އީމަން ދެފަރާތަށް ބޯހޫރާލީ ކޮންމެވެސް ކަމަކާ ހިތްހަމަ ނުޖެހިފައި އޮތްކަން އެނގުމުންނެވެ.\n“ރެކް ފޯނު ރިންގުވަނީއެއްނު….” ރާކިންއަށް ގޮވާލަމުން އީމަން މިހެން ބުނުމުން ރާކިން ދެލޯ ހުޅުވާ ބަލާލިއެވެ. އަދި ދޮރުމަތީ ހުރި އީމަން ފެނުމުން ތެދުވެ ހަމަޖެހޭގޮތް ދެއްކުމަށްޓަކައި ހީލިއެވެ. އެއަށްފަހު ފޯނަށް ޖަވާބު ދިނެވެ. ރާކިން ފޯންކޯލް ނިންމާލުމުން އީމަން އެތެރެއަށްވަދެ ސޯފާގައި އިށީނދެލިއެވެ.\n“ކޮންކަމަކާ ހިތްހަމަ ނުޖެހިގެން އުޅޭ ދުވަހެއް….” އީމަން އަހާލީ ބޭބެއަކު ކޮއްކޮއެއް ގާތުގައި އަހާލާފަދަ ގާތް ގޮތަކަށެވެ. ރާކިން ކަމެއް ނުވެއޭ ބުނަމުން ތަޅުންމަތީގައި އޮތް ގަމީސް ނަގާ ކޮނޑެއްގައި އަޅުވާލިއެވެ.\n“އަހަރެން ގާތުގައިތަ ތިބުނީ ކަމެއް ނުވެއޭ….؟؟؟” ބުމަ އަރުވާލަމުން އީމަން މިހެން ބުނުމުން ރާކިން އީމަންއަށް ބަލާލަމުން ހީލިއެވެ. އެއަށްފަހު އެނދުގައި އިށީނެވެ.\n“އަނެއްހެން ކަމެއް ނުވޭ… އިމޫ އަހަރެން ސުވާލެއް ކޮށްލަންތަ….؟؟؟” އީމަންއަށް ބަލާލަމުން ރާކިން މިހެން އަހާލުމުން ސުވާލައިގެން ކުރިއަށް ދިއުމަށް އީމަން ބުނެލިއެވެ.\n“މިޒަމާނުގައި ރަށްޓެހިވެގެން އުޅޭ ފިރިހެން ކުއްޖާ އަންހެން ކުއްޖާއަށް އަނިޔާ ކުރޭތަ….؟؟؟” ރާކިން މިސުވާލު ކުރުމުން އީމަން ރާކިންއަށް ބަލާލީ ސުވާލުގެ ނަޒަރަކުންނެވެ.\n“ބައެއް ފަހަރު އެކަހަލަ ހާދިސާތަށްވެސް ހިނގާ…. އެކަމަކު ރެކް ކީއްވެ ތިހެން ތިއެހީ…؟؟؟” ރާކިންގެ ސުވާލަށް ޖަވާބު ދިނުމަށްފަހު އީމަން ރާކިންއަށް ވެސް ސުވާލެއް ރައްދު ކުރިއެވެ.\n“އެއީ އަހަރެންގެ ކޮލެޖު ކުއްޖަކަށް އެކަހަލަ ކަމެއް ދިމާވީމަ…. އަހަރެން ބޭނުން އޭނަ އެކަމުން ސަލާމަތްކުރަން…. އެކަމަކު އޭނަ ހީވަނީ އެފިރިހެން ކުއްޖާދެކެ ވަރަށް ލޯބިވާހެން….” ދެއަތުގެ އިނގިލިތައް ތަގުޅިކޮށްލުމަށްފަހު ދަތްދޮޅީގައި ވިއްދާލަމުން ރާކިން އަހާލިއެވެ.\n“އަހަހާ… އަނެއްކާ ކޮންކުއްޖެއް އެއީ… ކުރީ ދުވަހު ސަލާމަތްކޮށްދިން ކުއްޖާތަ….؟؟؟؟” ލާނެއް ގޮތަކަށް ހީލަމުން އީމަން އަހާލިއެވެ.\n“އެއްކަލަ އިމޫ… އަހަރެން ވަރަށް ސީރިޔަސް ކޮށްށޭ މިއެހީ…. ބުނެބަލަ….” ރާކިން ރުޅިއައިކަމަށް ހަދާލިއެވެ.\n“ހޫމް…. އަހަންނަށް އެނގޭ ސީރިޔަސްކަން ކޮޓަރީގެ ދޮރު ލެއްޕިލެއް ބާރުކަމުންވެސް…. އަހަރެންގެ ސުވާލަށް ޖަވާބު ދިނީމަ ބުނާނީ…..” އީމަން ގަދަކޮށްލިއެވެ.\n“ހޫމް އެއީ ކުރީ ދުވަހު ސަލާމަތްކޮށްދިން ކުއްޖާއޭ…. ދެން ބުނެބަލަ….” ދަތްކުނޑިވިކާލަމުން ރާކިން މިހެން ބުނުމުން އީމަން ކަންތައް ކުރަން ވީގޮތް ރާކިންއަށް ކިޔައިދިނެވެ.\nޖެހިގެން އައި ދުވަހު ކުލާސް ނިންމާލުމަށްފަހު ދިމްޔާއާއި އޭނާގެ އެކުވެރިން ޤައުމީ ކުތުބުޚާނާއަށް ދިޔައީ ޕްރޮޖެކްޓެއް ހެދުމަށްޓަކައި ބޭނުންވާ، ވަރަށް ކުރީގެ ފޮތްތަކަކުން މަޢުލޫމާތު ހޯދުމަށްޓަކައެވެ. ޕްރޮޖެކްޓަށް ބޭނުންވާ ވަރަށް މަޢުލޫމާތު އެއްކުރެވުމުން ކައިރީގައި ހުރި ފިހާރައަކުން ފިނިބުއިމެއް ގަނެގެން އައިސް ސަލަޓަންޕާކުތެރޭ ތިބީ ކުޑަކޮށް މަޖާކޮށްލުމުގެ ބޭނުމުގައެވެ. ދިމްޔާގެ މޫޑުވެސް މިއަދުވަނީ މުޅިން ރަނގަޅުވެފައެވެ.\nރާކިންއާއިއެކު ދިމްޔާ އެހެންމީހުންނާ ތަންކޮޅެއް ދުރަށް ޖެހެލީ ރާކިން ވާހަކައެއް ބުނަން ބޭނުންކަމުގައި ބުނުމުންނެވެ. އެހެންމީހުންވެސް އެކަން މާބޮޑުކަމަށް ނުހަދާ ސަކަރާތްޖެހުމުގައި ތިއްބެވެ.\n“ދިމް އިއްޔެގެ ހާދިސާއަށް ފަހު އަހަންނަށް ހަމަ އުނދަގޫވަނީ…. ހިތްބުނަމުންދަނީ ދިމްއާއި ދޭތެރޭ ކަންތައްވަމުން ދަނީ އިންސާފަކުން ނޫނޭ….” ރާކިން ވާހަކަ ދެއްކީ ސީދާ ޕޮއިންޓަށް ނަމަވެސް، ބުނެވުނީ ތަންކޮޅެއް ފުންކޮށް ކަމުން ދިމްޔާއަށް ނަގައިގަންނަން އުނދަގޫވިއެވެ.\n“އަހަންނަކަށް ނޭނގުނު ރެކް ތިބުނި އެއްޗެއް….” ރާކިންގެ ތޫނު ދެލޮލަށް ބަލާލަމުން ދިމްޔާ ބުނެލިއެވެ. އެވަގުތު އޭނާގެ ހިތަށް ގޮތްތަކެއްވީކަން ދިމްޔާއަށް އިހުސާސްކުރެވުނެވެ. މިފަހަކަށް އައިސް ރާކިންއާއި ހަތަރުކަޅި ބައްދަލްވާވަގުތު ދިމްޔާގެ އަތްފައި ފިނިވާކަންވެސް ދިމްޔާއަށް ފާހަގަ ކުރެވުނެވެ.\n“އަހަރެން މިދައްކަނީ ޝާއިންގެ ވާހަކަ…. ދިމް ކީއްވެތަ ޝާއިން އަނިޔާ ކުރާއިރުވެސް މަޑުން ތިހުންނަނީ… ހަގީގަތުގަ ދިމް ތިހެން ހުންނަންޔާ އޭނައަށް އެލިބެނީ އެކަން ކުރަން އިތުރު ހިތްވަރެއް…. އޭނަ…”\n“ރެކް ޕްލީޒް… އަހަރެން އިއްޔެވެސް ބުނިން ދޯ އަހަރެން ހިތްހަމައެއް ނުޖެހޭ އެއްވެސް މީހަކު ޝާއިންއާއި ދެކޮޅަށް ވާހަކަދައްކާ އަޑު އަހާކަށް…..” ރާކިންގެ ޖުމްލަ މެދުކަނޑާލަމުން ދުރުބަލަހައްޓައިގެން ހުރެ ދިމްޔާ ބުނެލިއެވެ.\n“ކީއްވެ….؟؟؟ ދިމް އޭނަ ދެކެ ލޯބިވާތީތަ…..؟؟؟ ” ރާކިން މިހެން އަހާލުމުން ދިމްޔާ ރާކިންއަށް ބަލާލަމުން އާނއެކޭ ބުނެލިއެވެ. ދިމްޔާ މިހެން ބުނުމުން ރާކިންއަށް ޗޮކެއް ކަނޑާލެވުނެވެ.\n“ދެން އޭނަ ދިމް ދެކެ ކިހާވަރަކަށް ލޯބިވޭތަ….؟؟؟؟” ރާކިން މިހެން އަހާލުމުން ދިމްޔާ ވަކި ޖަވާބެއް ނުދެއެވެ.\n“ހަމަގައިމުވެސް އޭނަ ދިމްދެކެ ލޯބިވަންޏާ ދިމްގެ ގަޔަކު ނުޖަހާނެ…. ފިރިހެނަކު އެހިސާބަށް ދާނީ އެއީ ވަރަށް ދަށުދަރަޖައިގެ މީހެއް ވީމަ…. ދިމް އަހަރެން ބުނާ ބަހެއް އަހަންޏާ އޭނައާއި ދުރަށް ދޭ…. އަޅެ ބުނެބަލަ…. އޭނަ ދިމް ދެކެ ކިހާވަރަކަށް ލޯބިވޭތަ….؟؟؟” ދިމްޔާގެ އަތުގެ މުލައްދަނޑީގައި ހިފާ ހަތަރުކަޅި ހަމަކޮށްލަމުން ރާކިން އަނެއްކާވެސް އެސުވާލު ތަކުރާރުކޮށްލިއެވެ. ދިމްޔާ މިފަހަރުވެސް ޖަވާބެއް ނުދީ އިސްޖަހާލިއެވެ.\n“ދިމްއަކަށް އެސުވާލަކަށް ޖަވާބެއްނުދެވުނެއްނު… އެހެންނުވާނީ ދިމްއަށްވެސް އެނގޭވިއްޔަ އޭނަ ދިމްދެކެ ލޯބިނުވާކަން…. ދެން ކޮން ޖަވާބެއް ދެވޭނީ….” ކުއްލިއަކަށް ދިމްޔާގެ އަތުން ދޫކޮށްލަމުން މަލާމާތުގެ ރާގަކަށް ރާކިން ބުނެލިއެވެ.\n“ހެޔޮނުވާނެ ރާކިން ދެން ހުއްޓާލާ…. އަހަރެން ދެން ތިމަޢުލޫއަށް ވާހަކަ ދައްކާކަށް ބޭނުމެއް ނޫން…” މިހެން ބުނެފައި ދިމްޔާ މިސްރާބު ޖެހީ ރުހާމެންނާ ދިމާއަށް ދިޔުމަށެވެ. އެވަގުތު ކުއްލިއަކަށް ރާކިން ދިމްޔާގެ އަތުގައި ހިފެހެއްޓުމުން ދިމްޔާ ރާކިންއާއި ވީދިމާއަށް އެނބުރުނެވެ.\n“ރެކް… އަހަރެންގެ ދިރިއުޅުމުގެ ކަންތަކާ ބެހުމުގެ ޙައްޤެއް އަހަރެން ރެކްއަކަށް ނުދެން… އެހެންވީމަ އިތުރަށް އެވާހަކަ ނުދެއްކިއްޔާ ރަނގަޅުވާނީ… އަދިބުނަން… ޝާއިންވެސް އަހަރެން ދެކެ ވަރަށް ލޯބިވޭ…” ރާކިންގެ އަތް ފޮޅުވާލުމަށްފަހު މިހެން ބުނެފައި ދިމްޔާ ދިޔައީއެވެ.\nދުވަސްތައް ފާއިތުވަމުން ދިޔައެވެ. އެދުވަހުގެ ފަހުން ދިމްޔާ ރާކިންއާއި ވާހަކަ ދެއްކުން މަދުވިއެވެ. ކޮންމެހެން ދައްކަންޖެހޭ ވާހަކައެއް ނޫނީއާއި ނުދައްކައެވެ. ދިމްޔާގެ ދުރުކަން ވީ ރާކިންއަށް ބަރުދާސްތުކުރަން އުނދަގޫކަމަކަށެވެ. ދިމްޔާ ވާހަކަނުދައްކާތީ ރާކިންއަށްވެސް ދިމްޔާއާއި މާގިނައިން ވާހަކަ ދައްކާކަށް ނުކެރެއެވެ.\nއެދުވަހު ރާކިންއާއި ވާހަކަ ދެއްކުނުގޮތުން ދިމްޔާ ފަހުން ދެރަވިއެވެ. އެކަމުގެ ސަބަބުން ދިމްޔާ ހުރީ ރާކިންއާއި ވާހަކަ ދައްކަން ނުކެރިފައެވެ. ރާކިން ދެއްކީ ތެދުވާހަކަތަކެއްކަން ދިމްޔާއަށްވެސް ޤަބޫލުކުރެވެއެވެ. ޝާއިން އޭނާއާއި ދޭތެރޭ ކޮންމެ ގޮތަކަށް ކަންތައްކުރިކަމުގައިވިޔަސް އެކުވެރިންގެ ކުރިމަތީ ޝާއިންގެ އަގުވައްޓާލުމަކީ ދިމްޔާ ބޭނުންވާގޮތެއްނޫނެވެ.\nއެއްދުވަހެއްގެ ހަވީރުގެ ވަގުތެވެ. ކޮލެޖު ނިންމާލުމަށްފަހު ދިމްޔާއާއި އޭނާގެ އެކުވެރިން ދިޔައީ ގާޑިޔާދޮށަށް ހެދި ބިލެތްގަނޑު ދުފާށެވެ. ބޮލުގައި ރިއްސަނީއޭ ބުނެ ބަހަނާއެއް ދައްކާލާފައި ރާކިން ދިޔައީ ގެއަށެވެ. އޭނައަށް ހީވެފައި އޮންނަގޮތުގައި ދިމްޔާ އެހުންނަނީ އަދިވެސް އޭނާދެކެ ހިތްހަމަ ނުޖެހިފައެވެ. އެހެންކަމުން އޭނާއަށް މާގިނައިން ދިމްޔާއާއި ކުރިމަތިލާކަށް ނުކެރެއެވެ.\n“ރެކް މީ ވަރަށް ހެއްވާ މީހެއް… ހަމަ ކުއްލިއަކަށް ބޮލުގައި ރިއްސާތަ…؟؟؟” އުސްފަސްގަނޑުގައި މޭޒެއްގެ ވަށައިގެން ޖަހާފައިހުރި ގޮނޑިތަކުން ގޮނޑިއަކަށް ހަށިގަނޑު ދަމާލަމުން އިދާމް ބުނެލިއެވެ.\n“އޭނަ މިހާރަކަށް އައިސް ވަރަށް ފާޑަކަށް ހުންނަނީ… ހީވަނީ ކަމަކާ ދެރަވެފައި ހުންނަހެން… އަހަންނަށް އެނގޭހާވެސް އެއްޗަކީ އޭނައަށް އެބަދަލު އައީ ޕްރޮޖެކްޓް ހަދަން އުޅުން ދުވަހު ދިމްއާއި ދެމީހުން ވާހަކަ ދެއްކި ފަހުންކަން…. ތިދެމީހުންގެ ދޭތެރޭގައި ދެކެވުނީ ކޮންވާހަކައެއްކަމެއް އަހަންނަކަށް ނޭނގެ… އެކަމަކު އެދުވަހުގެ ފަހުން ތިދެމީހުން އެކަކު އަނެކަކާ މާގިނަ ވާހަކަތަކެއް ނުދައްކާކަން އަހަންނަށް ޔަގީން…” ދިމްޔާއަށް ބަލަހައްޓައިގެން އިނދެ ޖަޒްލީ މިހެން ބުނުމުން ދެންތިބި މީހުންވެސް ދިމްޔާއަށް ބަލާލިއެވެ.\n“ޖަޒް ބުނިހެން އަހަންނަށްވެސް ވަރަށް ހީވެ އެދުވަހުގެ ފަހުންހެން ރާކިންއަށް އެބަދަލު އައީ… ދިމްއަށް އެނގޭނެ ރާކިންއަށް ވެގެން އުޅޭގޮތެއް…” ޖަޒްލީގެ ވާހަކައާއި ގުޅުވާލައިގެން ރުހާ މިހެން ބުނެލީ ސުވާލުގެ ނަޒަރަކުން ދިމްޔާއަށް ބަލާލަމުންނެވެ. ރުހާ އޭނާއަށް ބަލަހައްޓައިގެން އިންކަން އެނގޭއިރުވެސް ނޭނގޭކަމަށް ހަދާލައިގެން ދިމްޔާ އިނީ ފޯނާ ކުޅޭށެވެ. ދިމްޔާގެ ސަމާލުކަން ނުލިބުމުން ރުހާ ދިމްޔާގެ ކޮނޑުގައި ޖަހާލިއެވެ. ދިމްޔާ ބަލާލުމުން ބުމަ އަރުވާލީ މިއިނީ ޖަވާބެއްގެ އިންތިޒާރުގައޭ ބުނާކަހަލަ ގޮތަކަށެވެ.\n“ކިހިނެއްވީ…؟؟؟” ދެންވެސް ދިމްޔާ ނޭނގޭ ކަމަށް ހަދާލިއެވެ.\n“ރެކް އެއުޅެނީ ކިހިނެއްވެގެންހޭ…؟؟؟” ތަންކޮޅެއް އަޑަށް ބާރުލާފައި ޖަޒްލީ ބުނެލިއެވެ. ދިމްޔާ ވަކިވަކިން އެންމެންގެ މޫނަށް ބަލާލުމަށްފަހު ގަދަކަމުން ހީލިއެވެ. އޭނާ އިނީ އެދުވަހު އޭނާއާއި ރާކިންއާއި ދެމެދު ދެކެވުނު ވާހަކަ ރުހާމެނަށް ކިޔައިދޭން ނުކެރިފައެވެ. އޭނާއަށް ކަންތައްކުރެވުނު ގޮތުންނެވެ.\n“އަހަރެން…. އަހަރެންނަކަށް ނޭނގެ….” އަޅައަޅައިގަންނަމުން ދިމްޔާ ބުނެލިއެވެ.\n“އެދުވަހު ރެކްއާއި ދިމްއާއި ދެމެދު ދެކެވުނީ ޝާއިންގެ ވާހަކަ… ރެކް ޝާއިންއާއި ދެކޮޅަށް ވާހަކަ ދައްކަން ފެށީމަ ދިމް ރުޅިއައިސްގެން ބުނީ އޭނަގެ ދިރިއުޅުމުގެ ކަންތަކާ ބެހުމުގެ ޙައްޤެއް ރެކްއަކަށް ނޯންނާނޭ…. އޭގެ ފަހުން ދިމް ރެކްދެކެ ރުޅިއައިސްގެން ވާހަކަ ނުދައްކާތީ ރެކް އެހެން އެއުޅެނީ….” ފޯނާއި ކުޅެން އިނދެ އާހިލް ބުނެލިއެވެ.\n“ކިހިނެއް އާލްއަށް އެނގުނީ… ރެކް ބުނީތަ….؟؟؟” އާހިލްއަށް ބަލާލަމުން ރުހާ މިހެން އަހާލުމުން އާހިލް ބޮލުގެ އިޝާރާތުން އާނއެކޭ ބުނެލިއެވެ.\n“ދިމް.. ދެން އެކަހަލަ އެއްޗެއް ބުނާކަށް ނުވާނެއެއްނު… އޭނަވެސް އެގޮތަށް އެވާހަކަ ދެއްކީ ހަމަ ދިމްއަށް ރަނގަޅަށޭ… އެހެން ނޫނަސް ދެން އެއީ މީހަކު ރުޅިއައިސްގެން ވާހަކަ ނުދައްކާ ހުންނަން ޖެހޭވަރުގެ ކަމެއްވެސް ނޫނެއްނު….” ޖަޒްލީ ވާހަކަ ދެއްކީ ވިސްނައިދޭފަދަ ގޮތަކަށެވެ.\n“އަހަރެން ރުޅިއެއް ނާދެއޭ… އަހަންނަށް އެގޮތަށް ވާހަކަދެއްކުނީމަ އަހަރެން ހުރީ އޭނައާއި ވާހަކަ ދައްކަން ނުކެރިފައި… އަހަރެން ހީކުރީ އޭނަ އެހުންނަނީ އެކަމާ ހިތްހަމަނުޖެހިފައިކަމަށް…” ދެއަތުގެ އިނގިލިތަކާއި ކުޅެމުން ދިމްޔާ ބުނެލިއެވެ.\n“ދެން އެހެންވީއިރު އަހަންނަށް ފެންނަނީ ދިމް އޭނަގާތުން އެގޮތަށް ވާހަކަދެއްކުނީތީ މާފަށް އެދިފަ އަލުން އޭނައާއި ވާހަކަދައްކަންފަށަން….” ދިމްޔާއަށް ބަލާލަމުން އިދާމް މިހެން ބުނުމުން ދިމްޔާ އާނ އެކޭ ބުނުމުގެ ގޮތުން ބޯޖަހާލިއެވެ.\nޖެހިގެން އައި ދުވަހު ކުލާސް އޮތީ ދެވަނަބުރީގައި ހުރި ކުލާހެއްގައެވެ. ކުލާސް ފެށެން ދިހަވަރަކަށް މިނެޓް އޮވެފައި ލެކްޗަރަރ އަދި ނާންނާތީ ދިމްޔާމެން ތިބީ ކޮރިޑޯގައި މަޑުކޮށްލައިގެންނެވެ. ރާކިން ހުރީ އެތާހުރި ތަނބެއްގައި ލެނގިލައިގެން އެއްފައި ތަނބުގައި ޖައްސައިލައިގެން އަނެއްފައިމައްޗަށް ކޮޅަށެވެ. ކަޅުކުލައިގެ އަތްދިގު ޓީޝާޓަކާއި ގަދަނޫކުލައިގެ ޖީންސެއް ލައިގެން ހުރިއިރު ފަންއިސްތަށިގަނޑުވަނީ ޖެލްލައި ތަތްކޮށް ރީތިސްޓައިލަކަށް ކޮޅަށްނަގާލާފައެވެ. އަނގައިގައި އޮތް ޗުއިންގަމުން އިރުއިރުކޮޅާ ބޮތްކެއް އަރުވާލައެވެ. ދެއަތް ޖީންސްގެ ޖީބަށް ޖަހާލައިގެން ހުންނައިރު އަތްހެންކުދިންގެ ހިތްތައް އޭނާއަށްޓަކައި ފިދާވާނެކަން ގައިމެވެ.\nދިމްޔާމެންނަށް ތިބެވުނީ ރާކިންގެ ކުރިމައްޗަށްވާގޮތަށެވެ. ވާހަކަ ދައްކަން ބޭނުންވިކަމުގައި ވިޔަސް ދިމްޔާއަކަށް ރާކިންއާއި އިސްވެ ވާހަކަ ދައްކާކަށް ނުކެރުނެވެ. ދިމްޔާ ރާކިންއާއި ދިމާއަށް ނުބަލަން މަސައްކަތްކުރާކަން ރާކިންއަށް ފާހަގަވުމުން އޭނާގެގާތަށް ހިނިއައެވެ.\nއެހެންދުވަސްދުވަހާ ޚިލާފަށް މިޔަދުމާވަރަކަށް ރާކިން އޭނާއަށް ބަލާހެން ދިމްޔާއަށް ހީވިއެވެ. ނަމަވެސް އެތޫނު ދެލޮލުން މިއަދު ފެންނަނީ ލާނެއްކަމެވެ. ދެމީހުންގެ ހަތަރުކަޅި ބައްދަލްވާވަގުތު ތުންފަތަށް ލާނެއް ހިނިތުންވުމެއް ވެރިވާކަންވެސް ދިމްޔާއަށް ފާހަގަކުރެވުނެވެ. ކުއްލިއަކަށް ރާކިންގެ މޫޑު މިހާރަނގަޅުވީ ކީއްވެބާއޭ ދިމްޔާގެ ހިތަށް އެރިއެވެ. ރާކިން އެހާވަރަށް ބަލާތީ ދިމްޔާ ލަދުގަތެވެ. އިސާހިތަކު އޭނާގެ ދޮންމޫނަށް ޖަންބުކުލަ ވެރިވެގަތެވެ. ރާކިން އެހާވަރަށް ބަލާތީ ކައިރީގައި ހުރި ރުހާގެ ފަހަތަށްވަދެ ދިމްޔާ ނިވާވެލިއެވެ. އޭރުވެސް ރާކިން ހުރީ ލާނެއްގޮތަކަށް ހީލައިގެންނެވެ.\nthank u soooo much!!! luv it…<3 <3 <3\nnext part saturday ga dhw? its my requestmih vure thankolheh dhigukoh genes dhinumaky…mihaaru ves vvv kuree eh noon.but vaahaka kiyaa hih vaathy :p\nsalhi… waiting4next part\nLovd it ???\nhaadha lahey up kuraaleh kiyaahithun abadhu inthizaaru kureve mivaahakayah\nSalhi next part avahen upload kolhaa.inthizaru mihurey\njaxakillah khairan eem , alhe dhim plxeshaain kairin salaamaiy vegen tv rec kairi ah dheyba plx , eem kon irakun next prt ,\nelsa eh kamaku magey rec r nubehehchey….adhi tv rec kiyaifi ehnu??? i hate you elsa gandaaaaa\nV reethi mi part ves.waoting for the next part..\nMaa bodu gotheh nuvi ennu\nAslu up kuraal3h maakah lahy\nThnkz…story kiyaafa coment kohlaanan…☺\nnext part saturday ga In Sha Allah\nsam next part ga bodethi kanthakeh hingaane… inthizaar kohlaa..\nV reethi…shaain ge kanthah haadha bodey dhw…rec haadha naughty ey…?\nWaiting for sat………?\nVarah varah varah reethi??? waiting for next part…..\nMi prt vx vrh reethi…. Waiting for next part….. Masha allah Eem haadha molhey dhwww…. 🙂\nNice keep it up love it waiting for next part up loads soon\nv nice……waiting4next part\nvvvvv salhi mi part vx…\nV v v v v reethi…. Waiting4next part. Rec asluvx haadha naughtyedhww… Hahahah .I think dhim vx raakin dheke loabi vaahen.. Anyways waiting4next part<3 <3\nHarsh salhi mo part vex\nSorry varah salhi mi part vex\nWaiting waiting….. ????\nIngeytha eem ah, hamagaimuvex ken aa shabee aa thibee Hama inthixaar ga up kureytho balabala… Dhw ken??? 🙂 vrh reethi mibaivexx…and vrh bodu kamaku edhen jehiffa ebaoeh…. Mi story vaane kanneynge mihaaru mi site ga emme vidhaalaa story thakuge therein eh story ah 😀 so shabee ah heevanee adhi maa support libeynehen daily koh genesdheyn…alhe ehfaharu namavexx try khllabaa jehijehigen dhedhuvahu up kureveytho?!?? I’m sure u can do dis… 😉 good luck eem… Insha Allah u can complete this story as u wnt… N with lotxx of supports… Eem Plx Friday ga up khdheebaa… Shabee inthixaar kuraanan maadhamaavex up kureytho… I hope u’ll… N m sure everyone also wntx to read this awesome story soon as possible… Ehn ekaku nethas shabee aa ken aa hunnaane ingey eem.. Hehee dhw ken? 😉 eem we oll r here with u…keep goin lyk dis… Alhamdullillah.. Jazakillah khairan… 😀 best of luck 🙂 love u… Ummmmwah eemiyaa dhonthxx XD\nYeah i agree with shabee\nhaadha vai gadha ey dhw kudhin kudhin???? 😛\nv v v v lwbi eyyyy…. :):):):);)<3\nHey eem I’ll try to sendaheart sticker.. Ok m testing… <3 I hope it would change… I have already postedacomment ingey… 😉\nAhchiiiiiiii nuvey change eh… Heart change nuvaathee foohivejje… Boring… Anekka eem akah noon ingey mibuneekee.. Heheee 😉 I’m boring bcx of tht mad n crazy hearts… They r not changing… I hate them… 😛\nShabee dhen haadha thui badiey dhw\neem gandaa , kyvehey dhim rohvany , tv rec kairi buneba dhim mahsalaa kuran dhaashey , naanaa eh kiyaadhyfa milk fulhi eh ves dhehchey bunahchey igea eemiyaa keemiyaa , hehehe , sorrrry , hahahaa\nelsaaaaaaaaaaaaa magey rec ah ehn nukiyaathiiiiii….adu iviijjetha??????????\nHehehe neha shabee thui tha?? 😛\nhmm , adhieshaain fonuvaalan goodnight funi eh jahaa , eana eyy mosquito ekey , ena kashi jahaathy eyy dw dhimerony , hahaha ,\nvrvrvrvr lwbi eyyy\nkuda kuda suippekey hafaiganna ehchekey , hafaiganna thaneh dhen kahaiganna ehchekey , hahaha , no mistake , hama perfect, keep it up sisy\nhafaiganna thaneh noon.. hafaigannan dhanna..\nWaiting4the next part………..\nI totally agree with shabee… eem dhen up kohba avahah eirun bodah kiyun therin kiyaa hiy vaani… :maashaa allah u can do that… “hureemey inthizaaruga”…. 😉\nThanks hurihaa kudhin :):)\nv beynun knmedhuvahaku up kuran.. ekm ulhen jehey gothun nuvany.. v kuraahiyyvaa kameh v ma v hiyvarukohgen mivaruves mivany… kudhin kudhinnah understand vaane kamah heekuran..\nthi loabyge kulhi gandu huttaalaafa biruveri vaahakaeh liyebala\navaha upp kolachey….waiting…waiting…\nYes..understand vey…? aslu i like waiting for de story…eyrun bodah story aa medhu curious vanee..?dn ehaa gina dhuvahu wait kuraa vaahakei noon ? eem bunefa in dayz thakuga up kuraathyve v best ingey.. ?truly appriciate dat..☺ thnkz thikuraa hiyvarah…well done!! Keep it up??\nWaiting waiting for the next part keep it up 🙂\nAslu comment nukuriys mifaharu comment mekuree hageegathugaves mivaahakaige7part kiyaafa hama reethi veema waiting for next part.\nAa dhen eem varah bodu kameh hingaalaba.. Loaibeege kanthah ehfararaai kohlaafa.. Eem liyany hus ekaku anekaku gulhey vahaka hunna vaahaka.. Thafaathu kohlan vaane ehnu.. Adhi maa bodu ibratheh ves nuhurey genesdheefa ehenve ekanthah ragalhu kohlun edhen\nWaitin4da nxt part!!!!!!\nloabi loabi loabi.. minoon vahtharehge vaahakaeh mithaaku neh.. foohin maruvaa varuvey hus loabyge hunnaathy.. foohivegn mind fresh kohlan vaahakaeh kiyan mithanah mi vannany.. vanna iru mithanah miohnany loabyge bahaaru moosun aisfa.. change da damn taste.. biruveri vaahaka eh liyan engey myhaku nethyyha hama\nEem miadhu awax kihlahchey story and Warah dhigukoh genex dhewey the vakahcheyy okie Warah obi storie eh meee LUW IT…. <3\nJust wow…. vvvvvvv reethi… v kiyaahihvaagotha kuriyah thigendhanee..\nLOVED the story.. ???\nKobaatha anei part…wen up kuraanee…mihaaru v ginain belijje up vey thw….?\nyaeesh biruveri vaahaka kian beynumiyya amilla ah liyegnn kiyan v nun..:p kykurantha miah vannanyh ekan engihure…hahaha..sooooo funny\nits none of ur business.. ma vannan v thaneh engeyni mashah\nThihaa dhn loabeege vaahaka kiyan beynun nuvanja amillayah ehn taste ge vaahaka liyan v nu dhw…\nEem kn irakun tha nxt part pleeex upload it sooon… nukko ah iru iru kolhaa belenyy up vejje tho….. 8 th vana part up kohffa bunacheyy9th vana part up vaane dhuvaheh\nAnd digu kollachwyy…. curious to wat will happen nxt.\nPlx up kohdhyyy\nthanks alll 🙂\nvvv habeyzzzz.. <3\nހިތާމަ އެހެނިހެން ލޯބި August 27, 2020\nހާދަހާވޭ ކުރާހިތް ސަމާސާ 16 ވަނަ ބަައި\nއެހެނިހެން މަޖާ ލޯބި3weeks ago\nހަޤީޤީ ލޯބި April 18, 2017


ކަރަންފޫ – ކުޑަ އެހެން ނަމަވެސް ބޭނުންތެރި އެއްޗެއް – ޙެޔޮބަސް\nސައިންސް އާއި ޓެކްޞިއްހަތު\nMar 24, 2013 2140 views1\nކަރަންފުލަކީ ދިވެހިން ދުފާއިރު ރަހަމީރުކޮށްލުމަށް ބޭނުންކުރާ އެއްޗެކެވެ. އަދި ރިހަ ކެއްކުމާއި ހެދިކާ ފަދަ ތަކެތި ތައްޔާރުކުރާއިރު ކަރަންފުލުގެ މަދު މިންވަރެއް ބޭންކުރުމުން ރަހަމީރުވާކަމަށް ބައެއް މީހުން ދެކެއެވެ. ކަރަންފޫ މައިގަނޑު ގޮތެއްގައި އެންމެ ގިނައިން ހައްދަނީ ޒެންޒިބާރު، އިންޑޮނޭޝިޔާ، އަދި މަޑަގަސްކަރައިގައެވެ. ކަރަންފުލަކީ ކައި ނިމިގެން އަނގައިގެ ތެރޭގައި ހުންނަ ވަސް ކަނޑުވާލުމަށް ވެސް ކައި އުޅޭ އެއްޗެކެވެ.\nކަރަންފުލަކީ އޭގައި ސިއްހީ ފައިދާތަކެއް ވެސް އެކުލެވިގެންވާ ހަވާދުގެ ބާވަތެކެވެ. ކަރަންފުލަކީ ހަޖަމުކުރުން ފަސޭހަކޮށް މެޓަބޮލިޒަމް މަތިކޮށްދޭ އެއްޗެކެވެ. އަދި ހޮޑުލަވާނަމަ ކަރަންފުލެއް ހަފާލުމުން މޭނުބައިކުރުން ކުޑަކޮށްދެއެވެ.\nކަމަކާ ހާސްވެ ކަންބޮޑުވާގޮތް ދިމާވެއްޖެނަމަ ފެންތަށްޓަކަށް ގަނދަކޯޅި ފަތާއި ކުދީނާފަތް އަދި ކަރަންފޫ އަޅައި ކެއްކުމަށްފަހު ކަޅު ސައިތަށްޓެއް ތައްޔާރުކުރުމަށްފަހު މާމުއިފޮދެއް އަޅައިގެން ބޯލާށެވެ. މީގެ ސަބަބުން މީހާއަށް އަރާމު ލިއްބައިދެއެވެ.\nދަތުގައި ރިއްސާނަމަ ކަރަންފޫ ބޭނުންކުރުމުން އިންފެކްޝަނުން ސަލާމަތްކޮށްދެއެވެ. އަދި ކަރަންފޫ ތެލަކީ ދަތުގެ ރިހުން ކުދަކޮށްދޭ އެއްޗެކެވެ.\nކަރަންފުލަކީ ހަޖަމުކުރުމަށް އެހީތެރިވާ މާއްދާއެކެވެ. އަދި ގޭސްޓްރިކް މައްސަލަތަކާއި ހޮޑުލުމުގެ ބައްޔަށް ކަރަންފުލަކީ ރަގަޅު ފަރުވާއެކެވެ. ހޮޑުލަވާނަމަ ހިމުންކޮށް މުގުރާފައިވާ ކަރަންފޫކޮޅަކާ މާމުއި ފޮދެއް އެއްކޮށްލައިގެން ބުއިމުން ހޮޑުލެވުން މަނާކޮށްދެއެވެ.\nކެއްސާނަމަ ކަރަންފުލެއްގައި ކުޑަ ލޮނުކޮޅެއް ހޭކުމަށްފަހު ހަފާލުމުން ކެއްސުމަށް ލުއެއް ލިއްބައިދެއެވެ. އަދި އަންދާލާފައި އޮންނަ ކަރަންފުލެއް ކާލުމަކީ ވެސް ކެއްސުމަށް ހުރި ރަގަޅު ފަރުވާއެކެވެ.\nއާންމުކޮށް ބޭނުންކުރާ ބުރޯޒާރ ތަކުގެ ފަހުގެ ވާރޝަންތައް ޑައުންލޯޑް ކުރަށްވާ\n25 March, 2013 at 5:07 pm\nkaranfu ke eema loluge fenumah asarukurey


ކުޅިވަރު - އަރްދާ ޓުރާން\nޓުރާން ހޯދުމަށް ޗައިނާގެ ކްލަބަކުން 100 މިލކިއަން ޔޫރޯ ހުށަހަޅައިފި\nޓުރާން ވަނީ 2008 ވަނަ އަހަރު ތުރުކީއާއެކު ޔޫރޯގެ ތިންވަނަ ހޯދާފަ\nކުރިޔަށް އޮތް ދުވަސްތަކުގައި އެއްބަސްވުމާބެހޭގޮތުން ވާހަކަ ދެއްކުމަށް ޗައިނާ އަށް ދާނެ: ރިޕޯޓް\nޗައިނާގެ ކްލަބަކުން ޓުރާން ހޯދުމަށް ހަތަރު އަހަރުގެ އެއްބަސްވުމެއް ވަނީ ހުށަހަޅާފަ: ރިޕޯޓް\nކ. މާލެ5ފެބުރުއަރީ 2017 | އާދީއްތަ 01:07 3,249\nބާސާ އަށް ކުޅެމުން އަންނަ ޓުރާން - ގޫގުލް\nބާސާ އަށް ކުޅެމުން އަންނަ ތުރުކީގެ މިޑްފިލްޑަރު އަރްދާ ޓުރާން ހޯދުމަށް ޗައިނާ ސުޕާ ލީގުގެ ކްލަބަކުން މަސައްކަތްކުރަމުން އަންނަ ކަމަށް ރިޕޯޓްތައް ބުނެފި އެވެ.\nބެއިން ސްޕޯޓްސް ތުރުކީ އިން ބުނީ ޓުރާން ހޯދުމަށް ޗައިނާ ކްލަބަކުން މަސައްކަތްކުރަމުން އަންނަ ކަމަށާއި، އެގޮތުން ހަތަރު އަހަރު ދުވުހުގެ އެއްބަސްވުމެއްގެ ދަށުން އޭނާ ހޯދުމަށް 100 މިލިއަން ޔޫރޯ އެ ކްލަބުން ހުށަހަޅާފައިވާ ކަމަށެވެ.\nމީގެއިތުރުން އޭނާ ކުރިޔަށް އޮތް ދުވަސްތަކުގައި އެއްބަސްވުމާބެހޭ ގޮތުން ވާހަކަ ދެއްކުމަށް ޗައިނާ އަށް ދާނެ ކަމަށާއި، ވަރަށް އަވަހަށް ގޮތެއް ނިންމާނެ ކަމަށްވެސް ރިޕޯޓްތައް އަންނަނީ ބުނަމުންނެވެ.\nތުރުކީގެ ގަލަސަތަރާއި އިން ކެރިޔަރު ފެށި ޓުރާން ވަނީ އެ ކްލަބަށް ހަ ސީޒަން ކުޅެ ގިނަ ކާމިޔާބީތަކެއް ހޯދާފައެވެ. އެގޮތުން އޭނާ ވަނީ އެ ކްލަބާއެކު ތުރުކީ ލީގް، ތުރުކީ ކަޕް އަދި ތުރުކީ ސުޕާކަޕް ކާމިޔާބުކޮށްފައެވެ.\nއެއަށްފަހު ދެން އޭނާ ބަދަލުވީ 2011 ވަނަ އަހަރު އެޓްލެޓިކޯ މެޑްރިޑަށެވެ. އޭނާ ވަނީ އެ ކްލަބުގައިވެސް ހަތަރު ސީޒަން ހޭދަކޮށް އެޓީމާއެކު ސްޕެނިޝް ލީގު، ކޮޕާޑެލްރޭ، ސްޕެނިޝް ސުޕާކަޕް، ޔުއެފާ ސުޕާކަޕް އަދި ޔުއެފާ ޔޫރޮޕާ ލީގުވެސް ކާމިޔާބުކޮށްފަ އެވެ.\nއެޓްލެޓިކޯ ދޫކޮށްލުމަށްފަހު ޓުރާން ބާސާ އަށް ބަދަލުވީ 2015 ވަނަ އަހަރެވެ. އޭނާ ވަނީ އެ ކްލަބަށް މިވީތަނަށް ކުޅުނު 50 މެޗުގައި 15 ލަނޑު ކާމިޔާބުކޮށްފައެވެ. ތުރުކީ ގައުމީ ޓީމާއެކު ޔޫރޯ 2008 ގެ ތިންވަނަ ހޯދި ޓުރާން ވަނީ ބާސާއާއެކު ސްޕެނިޝް ލަލީގާ، ކޮޕާޑެލްރޭ އަދި ސްޕެނިޝް ސުޕާކަޕްވެސް ކާމިޔާބުކޮށްފައެވެ.


HIV jehi rangalhuvi2vana meehaa dhiri ulhun binaa kurumugai\nއެޗްއައިވީ ޖެހި ރަނގަޅުވި ދެ ވަނަ މީހާ ދިރިއުޅުން ބިނާ ކުރުމުގައި\nއެޑަމް ކެސްޓެލީޖިއޯ ނަމަކަށް ކިޔާ 40 އަހަރުގެ މި މީހާގެ ގައިން އެޗްއައިވީ ވައިރަސް ފިލައިގެން ގޮސްފައިވަނީ ހެމާސްސްމިތު ހޮސްޕިޓަލުގައި ހޯދި ފަރުވާއަށް ފަހުގަ އެވެ.\nލަންޑަންގައި ދިރިއުޅޭ އެޗްއައިވީ ވައިރަސް ހުރި ބަލި މީހެއްގެ ގައިގައި މިހާރު އެ ބަލި ނެތް ކަމަށް މާޗް 2020 ގައި އިއުލާން ކުރުމާ ގުޅިގެން އޭނާ ވަނީ އޭނާއަކީ ކާކުކަން މުޅި ދުނިޔެއަށް ވެސް ހާމަކޮށްފަ އެވެ. އެޑަމް ކެސްޓެލީޖިއޯ ނަމަކަށް ކިޔާ 40 އަހަރުގެ މި މީހާގެ ގައިން އެޗްއައިވީ ވައިރަސް ފިލައިގެން ގޮސްފައިވަނީ ހެމާސްސްމިތު ހޮސްޕިޓަލުގައި ހޯދި ފަރުވާއަށް ފަހުގަ އެވެ. އެޑަމް ވެފައިވަނީ އެޗްއައިވީ ޖެހި މިހާތަނަށް މުޅި ދުނިޔޭން ވެސް ފަސޭހަވި ދެ ވަނަ މީހާ އަށެވެ.\nއޭނާއަކީ ކާކުކަން އާއްމުކޮށް އޭނާގެ ވާހަކަ ދުނިޔެއާ ހިއްސާކުރަން އެޑަމް ބޭނުންވީ މީހުންނަށް ސައިންސްއަކީ އަދި ހާއްސަކޮށް އެޗްއައިވީ އަކީ ކޮބައިކަން އަންގައިދިނުމަށް އެހީތެރިވުމުގެ ގޮތުންނެވެ. މި ދަތުރުގައި އޭނާއަށް އެހީތެރިވީ އެންމެންނަށް އެޑަމް ޝުކުރު އަދާކުރެ އެވެ. ޚާއްސަކޮށް ހެމާސްސްމިތު ހޮސްޕިޓަލުގެ މެޑިކަލް ޓީމަށެވެ. އޭނާއަށް އާ ހަޔާތެއް ލިބިފައިވަނީ މެޑިކަލް ޓީމުގެ ކުޅަދާނަ ޑޮކްޓަރުންގެ ސަބަބުން ކަމަށް ސްކައި ނިއުސް އަށް ދީފައިވާ އިންޓަވިއު އެއްގައި އެޑަމް ބުނެފައި ވެއެވެ.\nއެޑަމް އުޅެ ބޮޑުވީ ވެނެޒުއޭލާގަ އެވެ. އޭނާގެ ހަށިގަނޑުގައި އެޗްއައިވީ ހުރިކަން އެނގުނީ ލަންޑަނަށް ބަދަލުވިތާ އަހަރެއް ފަހުން 2003 ގައެވެ. އަދި އޭނާއަށް ހޮޖްކިން ލިމްފޯމާ ކިޔާ ވަރަށް މަދުން ނޫނީ ނުފެންނަ ވައްތަރެއްގެ ކެންސަރެ 2012 ގައި ޖެހުނެވެ. އެހެންވެ 2016 ގައި ކެންސަރުގެ ފަރުވާ އެއްގެ ގޮތުންނާއި އެޗްއައިވީ އިންފެކްޝަން ހުއްޓުވަން ޑޯނާއެއްގެ ބޯން މެރޯ ސްޓެމް ސެލްސްގެ ފަރުވާ ދިނެވެ. މިއީ ޖެނެޓިކް މިއުޓޭޝަންސް ކޮށްގެން ދިން ފަރުވާ އެކެވެ.\nއެޗްއައިވީ ޖެހޭ މީހުން މުޅި އުމުރަށް ވެސް ބޭސް ކާން ޖެހެ އެވެ. ވައިރަސް އެނބުރި އަޔަ ނުދިނުމަށެވެ. ބޭސް ކެއުން ހުއްޓާލައިފިނަމަ ދެ ތިން ހަފުތާ ތެރޭގައި ވައިރަސް އަނބުރާ އަންނާނެ އެވެ.\nނަމަވެސް އެޑަމް މިހާރު ބޭސް ހުއްޓާލިތާ 30 މަސް ދުވަސް ވެއްޖެ އެވެ. އޭނާގެ ލެޔާއި ބްރެއިން ފްލުއިޑް އަދި އެނޫން ވެސް އެއްވެސް ތަނެއްގައި އެޗްއައިވީ ވައިރަސް މިހާރަކު ނެތެވެ.\nއޭނާ ބުނި ގޮތުގައި ބަލިން މުޅިން ފަސޭހަ ވުމުން ދިރިއުޅުން އަލުން އާރާސްތުކުރުމުގެ މަސައްކަތް މިހާޜު އޭނާ ވަނީ ފަށާފަ އެވެ. އަދި ދުވަހެއް ދުވަހަކަށް އޭނާގެ ހަށިގަނޑުގެ ހަކަތަ ލިބި ވަރު ޖެހެމުންދާ ކަމަށް ވެސް އޭނާ ބުންޏެވެ. ކެންސަރާއި އެޗްއައިވީގެ ފަރުވާ ހޯދުމުގައި ކުރި ދިގު ދަތުރުގެ ސަބަބުން އޭނާއަށް ކެންސާ ރިސާޗް އާ ބެހޭ ގޮތުންނާއި އެނޫންވެސް ހަޔާތުގެ ގިނަގުނަ ތަޖުރިބާތަކެއް ވަނީ ކުރެވިފަ އެވެ.\nމި އާ ދަތުރަށް ފަށައިގަންނައިރު އޭނާ އަކީ އެޗްއައިވީ ޖެހިފައިވާ އެތައް މިލިއަން މީހުންނެއްގެ "އެމްބެސެޑާ އޮފް ހޯޕް"ގެ ގޮތުގައި އޭނާ ސިފަ ކުރެ އެވެ. އޭނާއަށް ދިން ފަރުވާ އަކީ އެޗްއައިވީ ޖެހިފައިވާ އެންމެންނަށް ހޯދޭނެ ފަރުވާއެއް ނޫންކަން އެޑަމް ގަބޫލު ކުރެ އެވެ. ނަމަވެސް އޭނާއަށް ދިން ފަރުވާގެ އަލީގައި އެހެން މީހުންނަށް ފަރުވާ ކުރުމަށް ސައިންޓިސްޓުންނަށް ރަނގަޅު ގޮތްތަކެއް ފެނި މި ބައްޔަށް ރަނގަޅު ފަރުވާއެއް ހޯދޭނެކަމަށް އޭނާ އުންމީދު ކުރެ އެވެ.\nއެޗްއައިވީ ޖެހިފައިވާ މީހުންގެ ތެރެއިން ފުރަތަމަ ފަސޭހަވި މީހާ ކަމަށް ރިޕޯޓްކޮށްފައިވާ މީހަކީ ޓިމޮތީ ރޭ ބްރައުން އެވެ. ބާލިންގައި ދިރިއުޅޭ މި މީހާ ރަނގަޅުވެފައިވަނީ 2007 ގައެވެ. "ބާލިން ޕޭޝަންޓް"ގެ ނަމުން މަޝްހޫރު ވެފައިވާ މި މީހާގެ ހަށިގަނޑުން އެޗްއައިވީ ވައިރަސް މުޅިން ފިލާފައިވާކަން އިއުލާން ކޮށްފައިވަނީ 2008 ގައި ބޭއްވި ކޮންފަރެންސެއްގަ އެވެ.


މެންބަރުންގެ ޚިޔާލު: ވަޒީރުންނާމެދު ސްޕްރީމް ކޯޓުން އަދުލުވެރި ނިންމުމެއް ނިންމަވާނެ ކަމަށް އުއްމީދުކުރަމެވެ. – Maldivian Democratic Party\nމެންބަރުންގެ ޚިޔާލު: ވަޒީރުންނާމެދު ސްޕްރީމް ކޯޓުން އަދުލުވެރި ނިންމުމެއް ނިންމަވާނެ ކަމަށް އުއްމީދުކުރަމެވެ.\nދިވެހި ޖުމުހޫރިއްޔާގެ ޤާނޫނު އަސާސީގެ ތިންވަނަ ބާބުގެ 75 ވަނަ މާއްދާގައި ވަނީ ރައްޔިތުންގެ މަޖިލީހުގެ މެންބަރުން ޢަމަލު ކުރަންވާނީ، ޤައުމީ މަސްލަޙަތާއި، ރައްޔިތުންގެ ލާބަޔާއި މަންފާއަށް އިސްކަން ދީގެންނެވެ. އަދި އެއްވެސް މެންބަރަކު އެ މީހެއްގެ ނުވަތަ އެ މީހަކާ، ޙާއްސަ ގުޅުމެއް އޮތް އެހެންމީހެއްގެ ވެސް ޒާތީ މަސްލަޙަތެއް ކުރިއެރުވުމަށް މަޤާމުގެ ބޭނުން ކޮށްގެނެއް ނުވާނެއެވެ. އަދި އެބައިމީހުން، އެބައިމީހުން އިންތިޙާބުވީ ދާއިރާތައް ތަމްސީލު ކުރުމުގައި މުޅި ޤައުމާއި ހުރިހައި ރައްޔިތުންގެ ލާބަޔާއި މަންފާއަށް ރިޢާޔަށް ކުރަންވާނެއެވެ.\nވީހިނދު، ޤާނޫނު ހަދާ މަޖިލީހުގެ މެންބަރުންގެ ޤާނޫނީ ރަޢުޔު މަޖިލީހުގައި އޮންނަންޖެހޭ، ގޮތް ވަރަށްސާފެވެ. ރާއްޖޭގެ ލޮބުވެތި ރައީސުލް ޖުމުހޫރިއްޔާ ދައުލަތް ހިންގުމަށްޓަކާ އައްޔަން ކުރެއްވި 12 ވަޒީރުންގެ ތެރެއިން، ރައްޔިތުންގެ މަޖިލީހުން7ވަޒީރުންނަށް ރުހުން ނުދެއްވި އުސޫލުތަކާއި ސިފަތަކުގެ މައްޗަށް ޤާނޫނު އަސާސީގެ3ވަނަ ބާބުގެ 75 ވަނަ މާއްދާގެ މައްޗަށް ރިޢާޔަތް ކުރައްވާ ވަރުގަދަ ތަޙުގީގެއް ހިންގުމަށް ސްޕްރީމް ކޯރޓަށް ގޮވާލަމެވެ. އަޅުގަނޑު ގަބޫލުކުރާ ގޮތުގައި7ވަޒީރުންނަށް ރުހުން ދެއްވުމުގައި އެބޭފުޅުން ވަނީ ޤައުމީ މަސްލަޙަތާއި، ރައްޔިތުންގެ ލާބަޔާއި މަންފާޢަށް އިސްކަން ދެއްވުމުގެ ބަދަލުގައި އަމިއްލަ ޒާތީ މަސްލަހަތު އިސްކޮށްފައެވެ. މިކަމުގެ ހަގީގަތް ބޮޑެތި ތަހުގީގުތަކުން ސާބިތު ކުރެވިދާނެއެވެ.\nގައުމެއްގައި ސިޔާސީ ޕާޓީތަކުގެ ހަގީގީ ދައުރަކީ، ވާދަވެރި ރޫޙެއްގައި ގިނަ ސިޔާސީ ޕާޓީ ތަކެއްގެ ތެރެއިން، ރައްޔިތުންނަށް އެންމެ ރަނގަޅަށް ދައުލަތް ހިންގާ ދިނުމުގެ ފުރުސަތު ފަހިކޮށް ދިނުމާއިއެކު، އޮޕްޒިޝަން ޕާޓީ އެއްގެ ގޮތުން ބިނާކުރަނިވި އުސޫލުތަކުގެ މައްޗަށް ސަރުކާރު ޖަވާބުދާރީ ކުރުވުމާއި، އެ ސަރުކާރެއްގެ ގާނޫނީ ދައުރުތަކުގެ ތެރޭގައި ދައުލަތް ހިންގުމުގެ ސިޔާސަތުގައި ހުންނަ ކަމީނާ ލޯވަޅުތަށް ބައްދާދިނުން ކަމަށް ވީހިނދު، މިއަދު ރާއްޖޭގައި ތިބި ބައެއް ކުދިކުދި ސިޔާސީ ޕާޓީތަކާއި، އަދި އެންމެ ބޮޑު އޮޕްޒިޝަން ޕާޓީގެ ވިސްނުމާއި، އަމަލުހުރީ ހަރުދަނާ އޮޕްޒިޝަން ޕާޓީއެއްގެ ކިބައިގާ ހުންނަން ޖެހޭ، ސިފަތަކާއި އުސޫލުތަކުގެ މަތީގައި ހެއްޔެވެ؟ މިއީ ސްޕްރީމް ކޯރޓުން ވިސްނަންޖެހޭ، ނުކުތާއެކެވެ. ވީހިނދު، އެބޭފުޅުން ވިދާޅުވާ، ރުޙުން ނުލިބުނު ވަޒީރުން މަގާމުގައި ދެމި ތިއްބަވާތީ ޑީއާރުޕީން ސްޕްރީމް ކޯޓަށް ހުށަހެޅި ވަޒީރުންގެ މައްސަލަ މި ޙިކުމަތުގެ މައްޗަށް ރިޢާޔަތް ކުރައްވާ ސްޕްރީމް ކޯރޓުން ނިންމަ ވާނެކަމުގައި އަޅުގަނޑު ގަބޫލުކުރަމެވެ.


Dhivehi Raajje - "Minimum Wage"ge aa zamaaneh'ge there'ah\nއަންނަ ޑިސެމްބަރު މަހުގެ ކުރީން މިނިސްޓަރަށް ލަފާއެރުވޭނެކަމަށް ބޯޑުން ބުނެފައިވޭ\nއެންމެ ކުޑަމިނުންދެވޭ އުޖޫރަ ކަނޑައެޅުމަކީ ރައީސް ސޯލިހްގެ ރިޔާސީ ވައުދެއް\nދުނިޔޭގެ ގިނަ ޤައުމުތަކުގެ އެންމެ ކުޑަމިނުންދެވޭ އުޖޫރަ ކަނޑައަޅާފައިވޭ\nކ. މާލެ 25 އޯގަސްޓު 2019 | އާދީއްތަ 16:48 7,288\nމިނިމަމްވޭޖު ކަނޑައެޅުމަށް ގޮވާލާ ބޭއްވި އެއްވުމެއްގެ ތެރެއިން، ހއ. ދިއްދޫ - ފޭސްބުކް\nޒަމާނީ އާ ބަދަލުތައް ދުށުމުގެ އިންތިޒާރުގައި، ދަތްދޮޅީގައި އަތް ވިއްދައިގެން، ފިކުރާ ވެފައި ތިބި ދިވެހިން، އެންމެ ގާތުން، ދެން ދެކެން އޮތް އާ ޒަމާނަކީ މިނިމަމްވޭޖުގެ ޒަމާނެވެ. އެއީ ދިވެހި ތާރީޚުގައި، އެބައި މީހުންގެ ވަޒަނުގައި، އެންމެ ކުޑަމިނުން ދެވޭ، މުސާރަ އާއި އުޖޫރަ، ކަނޑައެޅިގެން ދާ ޒަމާނެވެ.\nރައީސުލްޖުމްހޫރިއްޔާ އިބްރާހިމް މުޙަންމަދު ސޯލިޙުގެ ރިޔާސީ ވަޢުދެއް ކަމަށްވެފައި އޮތް "މިނިމަމް ވޭޖު" ރާއްޖެއަށް، ތަޢާރަފު ކުރުމުގެ މަސައްކަތް އެވަނީ، އެމަނިކުފާނު ކަނޑައެޅުއްވި، ވޭޖު ކަނޑައަޅާ ބޯޑާއި، ޙަވާލު ކުރައްވައިފައެވެ.\nމިދެންނެވި ބޯޑުން، އިންޓަރނޭޝަނަލް ލޭބަރ އޮގަނައިޒޭޝަން (އައި.އެލް.އޯ) ގެ ލަފާ، މިކަމުގައި މިހައިތަނަށް އެވަނީ ހޯދައިފައެވެ. މީގެ އިތުރުން، މި މަސައްކަތަށް ފަހިކަން ގެންނާނެ، "އެންޓަރޕްރައިޒަސް" ސާރވޭ އެއް، ކުރުމުގެ މަސައްކަތް ކުރަމުން އެބަ ގެންދެއެވެ. ކަމާބެހޭ އިތުރު މަޝްވަރާތަކާއި ދިރާސާތަކާއި އެކުއެކުގަ އެވެ. މި ކުރެވޭ މަސައްކަތްތަކުން، މުޅީން އަތްވީއްލި، އަންނަ ޑިސެމްބަރު މަހުގެ ކުރީން، މިކަމުގެ ހެޔޮ ލަފައެއް، ކަމާބެހޭ ވަޒީރަށް އެރުވޭނެ ކަމަށް، ދާދިފަހުން ވޭޖު ބޯޑުން އެވަނީ ހާމަކޮށްފައެވެ.\nކޮންމެއަކަސް، މިދެންނެވި މަސައްކަތްތަކުން މުޅީން އަތްވީއްލޭއިރު، ދިވެހިރާއްޖޭގެ މިނިވަމް ވޭޖުގެ އާ ޙަޔާތަށް، އަރަމުންދާ އިރަށް އަންނާނީ ދޮންވަމުންނެވެ. އެހެންކަމުން އޭގެ ދޯދިތައް، ފަޒާގައި ދިއްލި، އޭގެ އަލިކަން، 2020 ގައި، ފެތުރުމުގެ އުންމީދު ކިތަންމެ ހާވެސް ބޮޑެވެ.\nފަލްސަފީ ނަޒަރަކުން ދަންނަވާނަމަ، މިނިމަމް ވޭޖަކީ، "ކަޅުހުއްތު މޭވާ" ރާއްޖެއަށް، ތަޢާރަފުވި ގޮތަށް، ބޭރުން ގެނެވޭ މޭވާއެއް ފަދަ ތަޢާރަފެކެވެ. މިކަމަކީ ދުނިޔެ ތަޖުރިބާކޮށް، ރަހަ ބަލައިފައިވާ "ފޮނި މޭވާ" އެކެވެ. އެފަދަ ނިޒާމެކެވެ.\nމިނިމަމް ވޭޖުގެ ޚިޔާލާ ފިކުރު، 1894 ގައި، ނިއުޒިލަންޑުގާ، ހިގައި ގަތުމާއެކު، ޤާނޫނެއްގެ ދަށުން، އެކަން އެ ޤައުމުގައި ތަޢާރަފު ކުރިއެވެ. އެހައިތަނުން، މި ޚިޔާލާތުގެ އިރު، ދުނިޔެއަށް އެ އޮތީ، އަރާފައެވެ. އެހެންކަމުން، އޭގެ ދޯދިތަކުން، އެމެރިކާ ބައްރަށްވެސް އިސައިހިތަކުމެ އަލިކަންދިނެވެ.\nމި ވޭތުވެ ދިޔަ ޒަމާންތަކުގައި، އެމެރިކާއިން ވަނީ، އެންމެ ފުރަތަމަ ކަނޑައެޅި މިނިމަމް ވޭޖުގެ މިންވަރަށް، 22 ހަކަށް ފަހަރު، މަތިން ހެޔޮ ބަދަލުތައް، ގެނުވައިފަ އެވެ. އަދި މިއީ މިއަދުގެ ދުނިޔޭގައި ގިނަ ޤައުމުތަކެއްގައި ބަލައިގެންފައިވާ ހެޔޮ ނިޒާމެކެވެ. އެހެންނަމަވެސް އެކި ގައުމުތަކުގައި މިކަން އޮތީ، އެކި ގޮތަށެވެ. އެއް ގައުމެއްގެ ތަފާތު ސިޓީ ތަކުގައިވެސް، މިނިމަމް ވޭޖުގެ އުސޫލު ތަފާތެވެ.\nއެއްބަޔަކު، މިނިމަމް ވޭޖު ކަނޑައަޅައިފައި އޮތީ، ގަޑިއަކަށް ލިބޭނެ އުޖޫރައިގެ އެންމެ ކުޑަމިނެވެ. އަނެއް ބަޔަކު މަހަކަށް ނުވަތަ އަހަރެއްގެ މަތިން ތޭރަ ފަހަރަކަށް ބަހާލައިގެންދޭ އުޖޫރައިގެ އެންމެ ދަށް މިންގަނޑުގެ ގޮތުގައެވެ. އޭގެ ތެރޭގައިވެސް، އެކި ޢުމުރުފުރާތަކަށް، އެކި މިންވަރު ކަނޑައެޅުމަކީ، ބައެއް ގައުމުތަކުން ފެންނާން އޮތް މަންޒަރެކެވެ.\nމަސައްކަތްތެރިންގެ ދުވަސް ފާހަގަކުރުމަށް މެއި 1 ވަނަ ދުވަހު ބޭއްވި ހިނގާލުމުގެ ތެރެއިން -- ފޮޓޯ: ރާއްޖެ.އެމްވީ\nދިވެހިރާއްޖެއާ އެންމެ ކައިރީގައި އޮތް، އިންޑިއާއަށް ބަލައިލި ނަމަވެސް، ބިހާރު ސްޓޭޓާއި މުމްބާއީ އާއި، ކެރެލާގައި މިނިމަމްވޭޖުގެ މިންވަރުގެ ފަރަގު ފެނެއެވެ. ހަމަ އެހެންމެ ދަނޑުވެރިންނަށް ތަފާތު އުސޫލުތަކެއް، ގެންގުޅޭ މަންޒަރުވެސް ފެނެއެވެ.\nވޭތުވެ މިދާ ދެ އަހަރުގެ ތެރޭގައި، މިނިމަމްވޭޖަށް، އެންމެ ހެޔޮ ބަދަލު ތަކެއް، އެންމެ ބޮޑަށް އައިސްފައިވަނީ އީ.ޔޫގެ މެންބަރު ގައުމު ތަކަށެވެ. މިސާލަކަށް ޔޫރޯ ފަންޑުން ޝާއިޢުކުރާ އަންނަ އެނުއަލް ރިޕޯޓުން، މީގެ ތަފާސްހިސާބުތައް ފެންނާން އޮންނާނެ އެވެ.\nފަރަންސޭސި ވިލާތުގައި ކުރިއަށް ދިޔަ "ޔެލޯ ވެސްޓު" މުޒާހަރާއަށް ފަހު، މިނިމަމްވޭޖަށް ކުރި ހެޔޮ އަސަރު، ދުނިޔެ ސިފަކުރަނީ، އެއީ ރައްޔިތުންގެ އަޑު ސިޔާސީ ލިޑަރުންގެ ކަންފަތްޕުޅުގައި ޖެހުނީ ކަމަށެވެ. އަނެއްކޮޅުން ސްޕޭނާ، ސްލޮވީނިއާއިން، ފެނިފައިވާ، މިނިމަމްވޭޖުގެ އިސްލާޙީ ބަދަލުތަކުގެ ސިއްރަކީ، ސިޔާސީ ލީޑަރުންގެ އިސްނެގުމާ، ރައްޔިތުންގެ ޑިމާންޑުކަމުގައިވެސް ސިފަކުރެވިގެން ދިޔައެވެ.\nފަރަންސޭސި ވިލާތުގައި ކުރިއަށް ދިޔަ "ޔެލޯ ވެސްޓު" މުޒާހަރާގެ ތެރެއިން -- ފޮޓޯ: އޭއެފްޕީ\nމިނިމަމްވޭޖަށް ދުނިޔެ ދެކެމުންދާ ހެޔޮ ބަދަލުތަކަކީ، ރިޔާސީ އިންތިޚާބުތަކުގެ ތެރެއިން އަލިވިލިފައިވި، މަޤުބޫލު ވަޢުދު ތަކެއްގެ ހެޔޮ ނަތީޖާއެވެ. ބައެއް ގައުމު ތަކުން މިހެން މިކަން ސިފަ ކުރާއިރު، ދިވެހިރާއްޖެ ވެސް ހިމެނޭނީ، މިދެންނެވި ސަފުގައެވެ.\nދިވެހިރާއްޖޭގެ މިނިމަމްވޭޖުގެ ވަޢުދުގައި ކުލަޖެހެމުން މިދާ ދިއުމުގެ ސިއްރަކީ، ނިމިގެންދިޔަ ރިޔާސީ އިންތިޚާބެވެ. އެއީ އޭރުގެ ރިޔާސީ ކެންޑިޑޭޓު އިބްރާހިމް މުޙައްމަދު ސޯލިޙުގެ ރިޔާސީ ވަޢުދެކެވެ.\nއެހެންކަމުން އެ، މޭވާ އަކަށް ކިއާނެ ނަމެއް، ދިވެހިރާއްޖޭގެ ރައްޔިތުންނަށް ނޭގިފައި އޮތް ހިނދު، އެ، މޭވާގެ އޮށް ރާއްޖެއަށް ގެނެސް، އެ އޮށް އިންދި "ކަޅުހުއްތު" ގެ ނަމުން، އެ މޭވާ އަކަށް "ކަޅުހުއްތުމޭވާ" ކިއުނު ބީދައިން، ދިވެހިރާއްޖެއަށް މިނިމަމްވޭޖުގެ ފިކުރާ ޚިޔާލާތާ، އޭގެ ތާރީޚީ ޒަމާން، ފަށްޓަވައި ދެއްވާ ޒަޢީމުގެ ގޮތުގައި، ރައީސުލްޖުމްހޫރިއްޔާ އިބްރާހިމް މުޙައްމަދު ސާލިޙުގެ ނަންފުޅު، ދިވެހި ތާރީޚުގައި، ލިޔެވިގެން ދާނެކަމީ، ޝައްކެއް އޮތް ކަމެއް ނޫނެވެ. އެހެން ކަމުން އެ ނަންފުޅު ވަދެގެންދާނީ، ދިވެހިރާއްޖެ – "މިނިމަންވޭޖު"ގެ އާ ޒަމާނެއްގެ ތެރެއަށެވެ.


އަލިފުށީ އެއަރޕޯޓުގެ އީއައިއޭގެ މަސައްކަތަށް3މަސްދުވަސް ހޭދަވާނެ - އެމްޓީސީސީ އަލިފުށީ އެއަރޕޯޓުގެ އީއައިއޭގެ މަސައްކަތަށް3މަސްދުވަސް ހޭދަވާނެ - އެމްޓީސީސީ\nއަލިފުށީ އެއަރޕޯޓުގެ އީއައިއޭގެ މަސައްކަތަށް3މަސްދުވަސް ހޭދަވާނެ - އެމްޓީސީސީ\nރ.އަލިފުށީގައި ސަރުކާރުން ހަދަން ނިންމާފައިވާ އެރަޕޯޓުގެ މަސައްކަތް ފެށުމުގެ ކުރިން ހަދަންޖެހޭ އެންވަޔަރަމަންޓަލް އިމްޕެކްޓް އެސެސްމަންޓްގެ މަސައްކަތް ނިންމުމަށް މަދުވެގެން3މަސްދުވަސް ނަގާނެކަމަށް އެމްޓީސީސީން ވިދާޅުވެއްޖެއެވެ. މިމަޝްރޫޢަކީ ރާއްޖޭގެ ކުންފުންޏަކާ ޙަވާލުކޮށްގެން މިހާތަނަށް ހިންގާ ޢުމްރާނީ ތަރައްޤީގެ އެންމެ ބޮޑު މަޝްރޫޢެކެވެ.\nރ.އަލިފުށީ ބިން ހިއްކުމާއި އެއަރޕޯޓު ތަރައްޤީކުރުމުގެ މަސައްކަތް ކުރުމަށް އެމްޓީސީސީއާ ޙަވާލުކޮށްފައިވަނީ މިމަހުގެ 1ވަނަ ދުވަހުގައެވެ. މިއީ އެމް.ޓީ.ސީ.ސީގެ 40 އަހަރުވީ ދިގު ތާރީޚުގައި އެކުންފުންޏާ ޙަވާލުކުރި އެންމެ ބިޔަ މަޝްރޫޢުކަމަށް އެކުންފުނިން ވިދާޅުވެއެވެ.\nޕީއެސްއެމް ނިއުސްގެ ރާއްޖެމިއަދު ޕްރޮގްރާމްގައި ވާހަކަދައްކަވަމުން އެމްޓީސީސީގެ ސީއީއޯ އާދަމް އާޒިމް ވިދާޅުވީ އެއަރޕޯޓްގެ މަސައްކަތް ފެށުމުގެ ކުރިން މިވަގުތު މަޝްރުއުގެ ކޮންސެޕްޓް ޑިޒައިން ކުރުމުގެ މަސައްކަތްތައް ކުރަމުން ގެންދާކަމަށެވެ. އަދި އެމަސައްކަތް ނިންމާ މިމަހުގެ ތެރޭގައި އަލިފުށީ ކައުންސިލާއި ރަށުގެ ކަމުވޮށިގެންވާ މީހުންގެ ޚީޔާލު ހޯދައި މަޝްވަރާ ކުރުމަށް ހަމަޖެހިފައިވަކަމަށް އާޒިމް ވިދާޅުވިއެވެ. އާޒިމް ވިދާޅުވީ އީއައީއޭ ހެދުމަށްޓަކައި އެންވަޔަރަމަންޓަލް ޕްރޮޓެކްޝަން އެޖެންސީގެ ހުއްދައަށް މިވަގުތު އެދިފައިވާކަމަށާ ހުއްދަ ލިބުނުހާ އަވަހަކަށް އީއައީއޭ ހެދުމުގެ މަސަައްކަތް ފަށާނެކަމަށެވެ.\n"މިފަދަ ބޮޑު މަޝްރޫޢެއް ސަރުކާރުން އަޅުގަނޑުމެންނަށް ޙަވާލު ކުރީ، ކުންފުންޏާ މެދު އޮންނަ އިތުބާރާއެކު. މިހާތަނަށް އަޅުގަނޑުމެންނާ ހަވާލުކުރި އެއްވެސް މަސައްކަތެއް ހުއްޓިފައެއް ނޯންނާނެ. 65 މަޝްރޫޢު ހުއްޓުމެއްނެތި ކުރިއަށް އެބަދޭ. މި މަސައްކަތް ފެށުމަށްވެސް މިހާރު މި އަންނަނީ ތައްޔާރުވަމުން." އެމްޓީސީސީގެ ސީއީއޯ އާދަމް އާޒިމް ވިދާޅުވިއެވެ.\nރ.އަލިފުށީގައި އެއަރޕޯޓު ތަރައްޤީކުރުމުގެ މަސައްކަތް އެމްޓީސީސީއާ ޙަވާލުކުރުން/ ފޮޓޯ: ޕީއެސްއެމް ނިއުސް\nއަލިފުށީގައި އެއަރޕޯޓު ތަރައްޤީކުރުމަށް ބޭނުންވާ ބިން ހިއްކާ އެއަރޕޯޓު ތަރައްޤީކުރުމަށް މިނިސްޓްރީ އޮފް ނޭޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރއިން އެމްޓީސީސީއާއި ޙަވާލުކޮށްފައިވަނީ ދެ އަހަރު ދުވަހުގެ ތެރޭގައި ނިންމާގޮތަށެވެ. މިއީ އެއް ފަހަރާ މިހާ ބޮޑު ސްކޯޕެއްގައި ސަރުކާރު ކުންފުންޏަކަށް މަޝްރޫޢެއް ޙަވާލުކުރި ފުރަތަމަ ފަހަރެވެ. ޑިޒައިން އެންޑް ބިލްޑް އުސޫލުން ތަރައްޤީކުރާ މިމަޝްރޫޢު އެކުންފުންޏާ ޙަވާލުކޮށްފައިވަނީ 451.6 މިލިއަނަށްވުރެ ގިނަ ރުފިޔާއަށެވެ.\nއެއަރޕޯޓު ތަރައްޤީކުރުމަށާއި އިތުރު ތަރައްޤީގެ މަޝްރޫޢުތަކަށް އަލިފުށިން 50.5 ހެކްޓަރުގެ ބިން ހިއްކުމަށްވަނީ ހަމަޖެހިފައެވެ. މީގެތެރެއިން 40.5 ހެކްޓަރުގެ ބިމަކީ އެއަރޕޯޓު ހެދުމަށް ޚާއްސަކޮށްފައިވާ ބިމެވެ. އަދި އަނެއް 10 ހެކްޓަރުގެ ބިމަކީ ރަށުގެ ތަރައްޤީއަށާއި ގެދޮރުވެރިކަމަށް ބޭނުންކުރުމަށް ހިއްކާ ބިންކަމުގައި ޕްލޭނިންގ މިނިސްޓްރީން ވިދާޅުވެއެވެ.\n1200 މީޓަރުގެ ދިގު ރަންވޭއަކާއެކު އެއަރޕޯޓަށް ބޭނުންވާ ޢުމްރާނީ ތަރައްޤީ ޤާއިމުކުރުމަށް ހަމަޖެހިފައިވާއިރު މިކަމަށް ހިއްކާ ބިން ޙިމާޔަތްކުރުމަށް 2871 މީޓަރުގެ ރިވެޓްމަންޓަކާއި 480 މީޓަރުގެ ފައިކަށި ޖެހުމަށް ހަމަޖެހިފައިވާކަމަށް ޕްލޭނިންގ މިނިސްޓްރީން ވިދާޅުވެއެވެ.\nސަރުކަރުގެ އަމާޒަކީ ރާއްޖޭގެ އެތެރޭގެ އުދުހުންތަކުގައި ބޭނުންކުރުމަށް ކޮންމެ ބައިގަޑިއަކުން ދަތުރުކުރެވޭނެ ފަދަ ވައިގެ ދަތުރުފަތުރު ނިޒާމެއް ޤާއިމުކުރުމެވެ. މިގޮތުން މިހާރުވެސް އެމްޓީސީސީން އަންނަނީ ގދ.ފަރެސްމާތޮޑާ އެއަރޕޯޓު ހެދުމުގެ މަސައްކަތްކުރަމުންނެވެ. އަދި މުލީ އެއަރޕޯޓްގެ މަސައްކަތް ފެށުމަށް އަންނަނީ ތައްޔާރުވަމުންނެވެ.


Kopy Isse enmme fahun haqqu magaamah\nކޮޕީ އިއްސެ އެންމެފަހުން ހައްގު މަގާމަށް!\nނަން: އިސްމާއިލް ރަޝީދު\nއުފަން ތާރީޚް: 20 އެޕްރީލް 1976\nފިލްމީ ދާއިރާ އަށް ނުކުތީ: 1996 ވަނަ އަހަރު\nފުރަތަމަ ފެނިލުން: ޒިންމާ (ޓެލެޑްރާމާ)\nއެންމެ ކާމިޔާބު ފިލްމުތައް: ލޫދިފާ، ސަޒާ، އިނގިލި\nއެންމެ ފާހަގަކޮށްލެވޭ ކާމިޔާބީ: އޮފީސް ޓެލެޑްރާމާގެ އެންމެ މޮޅު އެކްޓަރު، ގައުމީ އެވޯޑް، މޯލްޑިވްސް ފިލްމު އެވޯޑް\nއަންހެނުން: މާރިޔާ އިބްރާހިމް\nދަރިން: އަލީ ލުފާފް، އާދަމް ލިޖްލާލް\nރޭގެ ފިލްމު ފެސްޓިވަލްގައި ކުރީގެ ކާމިޔާބު ތަރި ރީކޯ މޫސަ ކޮޕީ އިއްސެއަށް އެވޯޑް ދެނީ -- އަފްޝީން ނަސީރު | އަވަސް\nކޮޕީ އިސްމާއިލް ރަޝީދު (ކޮޕީ އިއްސެ) ގެ އެކްޓިން ކެރިއަރުގައި މިހާތަނަށް ނުލިބި އޮތް ޝަރަފްވެރި އެވޯޑް ރޭ އެންމެފަހުން ހާސިލުވެގެން ދިޔައީ އެވެ. މިހާރު އޭނާ އަކީ އޮފީސް ޓެލެ ޑްރާމާ މުބާރާތުން ފެށިގެން ގައުމާއި މި ސަރަހައްދުގައި ވެސް އެކްޓަރެއްގެ ގޮތުގައި ޝަރަފްވެރި އެވޯޑްތަކެއް ހާސިލުކޮށްފައިވާ ފަންނާނެކެވެ.\nއޭނާގެ އެކްޓިން ކެރިއަރު އަރައިގެން ގޮސް ހަވާގައި ޖެހުނީ އެވެ.\nއޮފީސް ޓެލެ ޑްރާމާ މުބާރާތް ނުކުޅެންވެގެން ފިލައިގެން އުޅެނިކޮށް ގަދަކަމުން އޭނާ ކެމެރާގެ ކުރިމައްޗަށް ނެރެގެން އެންމެ ފަހުން އޭނާ ނެރުނު ހުނަރުވެރިކަމުން މިއަދު ނުލިބޭ ކާމިޔާބީއެއް ނެތެވެ. އޮފީސް ޓެލެޑްރާމާ މުބާރާތް ނިމިގެން ދިޔައިރު އޭގައި އޭނާ ވަރުގެ ދެ ވަނަ އެކްޓަރަކު ނެތެވެ.\nއެންމެފަހުން ގިނަ ގޮންޖެހުންތަކަކަށް ފަހު ޝަރަފްވެރި ގައުމީ އެވޯޑްސް ވެސް ހާސިލުކުރީ އެވެ. މިއަދު އޭނާގެ އަތުގައި ގައުމީ ދެ އެވޯޑްސް އެބައޮތެވެ. އެއީ ފިލްމު "ހޭލާ" އިން ހާސިލުކުރި ސަޕޯޓިން އެކްޓަރުގެ އެވޯޑާއި ހަމަ އެ ފިލްމުގެ އެއް ޑައިރެކްޓަރު ކަމުގައިވާ މޫމިން ފުއާދު ފަހުން އޭނާ ޑައިރެކްޓްކުރި "ލޫދިފާ" އިން ރޭ ލިބުނު އެންމެ މޮޅު އެކްޓަރުގެ އެވޯޑެވެ.\nޔަގީނަށް ވެސް ކޮޕީ އިއްސޭގެ ފިލްމީ ހަޔާތުގައި ހުރިހާ ވެސް ޝުކުރެއް ހާއްސަވަނީ މޫމިނަށެވެ. ސަބަބުތަކެއް ނެތިއެއް ނޫނެވެ.\nއިސްމާއިލް ރަޝީދަކީ އެންމެ ފުރަތަމަ ފިލްމީ ދާއިރާ އިން ބޭނުންނުވެގެން ބާކީކޮށްލާފައި ހުރި އެކްޓަރެކެވެ. ކޮޕީ އިއްސެގެ ހުނަރުވެރިކަމަށް ފިލްމީ ދާއިރާ ހޭލީ މޫމިން 2006 ވަނަ އަހަރު ނެރުނު ފިލްމު "ހޭލާ" ގައި ދައްކުވައިދިން އާދަޔާހިލާފު މޮޅު އެކްޓިން އަށް ފަހު އެވެ.\nމިއަދު އޭނާގެ އަތުގައި ގައުމީ އިނާމްގެ އިތުރުން ސާކް ފެސްޓިވަލްގެ އެންމެ މޮޅު އެކްޓަރުގެ އެވޯޑް ވެސް އެބައޮތެވެ.\nކޮޕީ އިއްސެއަކީ ތިއޭޓާ އެކްޓަރެއްގެ ގޮތުގައި އަދި ލިޔުންތެރިއެއްގެ ގޮތުގައި މަޝްހޫރުކަން ހޯދި ކޮޕީ މުހައްމަދު ރަޝީދުގެ ދަރިއެކެވެ. ކުޑައިރު، ބޮލީވުޑްގެ ތަރި، އަމީތާބު ބައްޗަން ހެދިގެން އޭނާ ގޭތެރޭގަ އާއި ހިސާބުގަނޑުގައި ސައިކަލު ދުއްވައި އުޅުނެވެ. އަދި ބައްޕައާ އެކު ރަށްރަށަށް ގޮސް ސްޓޭޖު ޝޯތަކުން މަޝްހޫރުކަން ހޯދި މޫނެކެވެ. މިހެން އުޅެމުން އެކްޓަރެއްގެ ގޮތުގައި ފުރަތަމަ ފަހަރަށް ކެމެރާގެ ކުރިމައްޗަށް އެރީ، މޯލްޑިވްސް އެއާޕޯޓްސް ކޮމްޕެނީގައި ވަޒީފާ އަދާކުރިއިރު، އޮފީސް ޑްރާމާ މުބާރާތަށް އެތަނުން އުފެއްދި ޑްރާމާ "ޒިންމާ" ގެ ސަޕޯޓިން ރޯލެއް ކުޅުމަށެވެ. އޭނާ ކުޅުނީ ކޮމެޑީ ރޯލެކެވެ. މިއީ އެކުގައި އުޅުނު މުވައްޒަފުން ވަރަށް ބުނެ ކިޔައި އާދޭސްކޮށްގެން އޭނާ ކުޅުނު ރޯލެކެވެ.\nއެ ޑްރާމާ އިން، އެންމެ މޮޅު ކޮމޭޑިއަންގެ އެވޯޑް ލިބުނު ހިސާބަކީ އެކްޓަރެއްގެ ގޮތުގައި އިސްމާއިލް ރަޝީދު ފައްކާކޮށްފައިވާ ކާމިޔާބު ކެރިއަރުގެ ފެށުމެވެ. ކޮޕީ އިއްސެގެ ގޮތުގައި ފިލްމީ ދާއިރާ އަށް މަޝްހޫރުވެފައިވާ އިސްމާއިލް ފިލްމު ކުޅެން ފެށުމުގެ ކުރިން ފުރަތަމަ ވިދައި ބަބުޅަމުން ދިޔައީ އޮފީސް ޓެލެޑްރާމާ މުބާރާތުގަ އެވެ.\nއެގޮތުން ދެ ފަހަރެއްގެ މަތިން އެންމެ މޮޅު ކޮމޭޑިއަންގެ އެވޯޑާއި އެންމެ މޮޅު އެކްޓަރުގެ އެވޯޑް ހާސިލުކޮށްފައިވެ އެވެ. މި އެވޯޑްތަކާ އެކު އޭނާ ދެން ނުކުތީ ފިލްމީ ދާއިރާ އަށެވެ. ނަމަވެސް ފިލްމީ ދާއިރާ އިން އެންމެ ފުރަތަމަ އޭނާ އެކަހެރިކޮށްލީ "ސިފަ ރީތި އެކްޓަރަކަށް ނުވާ ކަމަށް ބުނެ" އެވެ. ފަހުން އޭނާ ފިލްމީ ދާއިރާ އަށް ނެރެދިނީ އޭނާގެ ބައްޕަގެ އަމިއްލަ ޖީބުން ހަރަދުކޮށްގެން އުފެއްދި ފިލްމަކުންނެވެ. އެއީ "އެދި އެދި ހޯދީމޭ" އިންނެވެ.


ދަރިން ތަރުބިއްޔަތު ކުރުމަށްޓަކައިވާ ރަނުގެ އަސާސްތައް – ۞ Haqqu.info\nأبو حامد محمد بن محمد الغزالي އުޚްތުން ޢިލްމުވރިން ލިޔުންތައް\n14/05/2015 02/06/2017 އުއްމު ޢަބްދުﷲ\nދަރިފުޅުގެ ތަޢުލީމުގެ ފުރަތަމަ މަރުޙަލާ، ތަރުބިއްޔަތު އަދި ރިވެތި އަޚްލާޤް އަށަގެންނެވުން..\nދަރިން ތަރުބިއްޔަތު ކުރުމަށްޓަކައި ހަރުދަނާ ފައިދާ ކުރަނިވި އުޞޫލެއް ގެންގުޅުމަކީ ވަރަށް މުހިންމު ފައިދާ ކުރަނިވި ކަމެކެވެ. އެހެނީ، ދަރިންނަކީ ﷲ ގެ ހަޟްރަތުން މައިންބަފައިންނަށް ދެއްވިގެންވާ އަމާނާތެކެވެ. އަދި އެކުދިންގެ ހިތަކީ ރިވެތި، ސާފް އަދި އާދައިގެ ލޯގަނޑެކެވެ. އެހިތަކީ އެންމެހާ ބައްޓަން ތަކާއި ގޮތްތަކުން ބަރީޢަވެގެންވާ އެއްޗެއްކަމުގައި ވިޔަސް އެހިތަކީ ހުރިހާ ވައްތަރެއްގެ ކަންތައްތަކަކުން ނުފޫޒު ފޯރާފަދަ އެއްޗެކެވެ. އަދި އެހެން މީހުން އެދޭ ފަދަ ކޮންމެ ގޮތަކަށް އެހިތް ލަންބުވައި ލެވިދާނެއެވެ.\nއެހެންކަމުން، ރިވެތި އަޚްލާޤް އެކުއްޖެއްގެ ކިބައިގައި އަށަގަނުވާ އަދި ޢިލްމުގެ އަލީގައި އެކުއްޖަކަށް އިރުޝާދުދެވިފައިވާ ނަމަ، އެފަދަ ފުރިހަމަ ތަރުބިއްޔަތެއްގެ ލިބުމުގެ ސަބަބުން އެކުއްޖަކަށް ދުނިޔެއާއި އާޚިރަތުގެ ބާއްޖަވެރިކަން ޙާޞިލްކުރެވޭނެއެވެ. މިކާމިޔާބީގައި، ކުއްޖާގެ މައިންބަފައިންނާއި މުދައްރިސުންނަށް އެކުއްޖާ ރަނގަޅު ގޮތުގައި ތަރުބިއްޔަތު ކުރުމުގެ ސަބަބުން ﷲ ގެ ޙަޟްރަތުން އަޖުރު ލިބޭނެއެވެ. އަދި ކުއްޖާގެ ކިބައިގައި ނުރަނގަޅު އަޚްލާޤް އަށަގެންފައިވެ ރަނގަޅު ތަރުބިއްޔަތެއް ދެވިފައި ނުވެ ޖަނަވާރުން ފަދައިން އަޅާލުމެއް ނެތި ދޫކޮށްލެވިފައިވާ ނަމަ އެފަދަ ކުއްޖަކު ވެގެން ދާނީ ގެއްލެނިވެގެންވާ ކުއްޖެއް ކަމުގައެވެ. އެފަދަ އަޅާލުން ކުޑަކަމުގެ ފާފަ އެކުއްޖެއްގެ ބަލަދުވެރިޔާ ނުވަތަ އަޅާލާ މީހާގެ މައްޗަށް ވާނެއެވެ. ﷲ ތަޢާލާ ކީރިތި ޤުރުއާނުގައި ވަހީކުރައްވާފައިވެއެވެ.\n¢يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا£\nއޭ އީމާންވީ މީސްތަކުންނޭވެ! ތިޔަބައިމީހުންނާއި ތިޔަބައިމީހުން ދަރިން ނަރަކައިން ސަލާމަތްކުރާށެވެ.\n( ތަޙްރީމް: 11)\nމިދުނިޔޭގެ އަލިފާނުން އެދަރިފުޅު ސަލާމަތް ކުރުމަށް އެކުއްޖާގެ ބައްޕަ މަސައްކަތް ކުރާ ފަދައިން އެބައްޕައެއްގެ މައްޗަށް އެންމެ އިސްވެގެންވަނީ ނުވަތަ ވާޖިބުވަނީ އޭނާގެ ދަރިފުޅު ޤިޔާމަތްދުވަހުގެ ގަދަފަދަ އަލިފާނުން ސަލާމަތް ކުރުމެވެ. އަދި މިކަން ކުރެވޭނެ ހަމައެކަނި ގޮތަކީ އޭނާ، އޭނާގެ ދަރިފުޅަށް އަޚްލާޤާއި، އެންމެ މަތިވެތި އުޞޫލުތައް ދަސްކޮށް ދިނުމާއި ނުރަނގަޅު ބައިވެރިންނާއި ރަޙްމަތްތެރިންގެ ކިބައިން ސަލާމަތް ކުރުމެވެ. އަދި ޖިސްމާނީ ރީތި ކަމާއި، ރިވެތި ވެގެންވާ ފޭރާމާއި، ގަހަނާއި އަދި ޖިސްމާނީ ފަސޭހަކަން ފަދަ ކަންތައްތަކަށް އެދުންވެރިވުން އެކުއްޖެއްގެ ހިތުގައި އަށަގަންނުވައިގެން ނުވާނެއެވެ. އެހެން ނޫންނަމަ، އެކުއްޖާ ބޮޑުވެ ފުރާވަރަށް އެރުމަށްފަހުގައި، އޭނާގެ އަގުހުރި ޙަޔާތް އެފަދަ ނިކަމެތި ކަންތައްތައް ޙާޞިލް ކުރުމަށްޓަކައި ބޭކާރު ކުރާނެއެވެ. އަދި އެކަންތައްތަކުގެ ތެރޭގައި އޭނާ އަބަދުގެ އަބަދަށް ހަލާކުވެގެން ދާނެއެވެ. އޭގެ ބަދަލުގައި، އެކުއްޖެ ބައްޕަގެ މައްޗަށް ވާޖިބުވެގެންވަނީ އެކުއްޖާގެ އެންމެ ޅައުމުރުއްސުރެ އެކުއްޖާ ފަރުވާތެރިކަމާއިއެކު ބަލަހައްޓާ ތަރުބިއްޔަތުކޮށް އެކުއްޖާއަށް އަޅާލުމެވެ.\nހުއްދަ ޙަލާލް ކާތަކެތީގެ މުހިންމުކަން\nމަންމަ ނެތް ޙާލަތެއްގައި، ކުދިން ތަރުބިއްޔަތު ކުރުމާއި ކުދިންނަށް ބުއްދިނުމަށްޓަކައި ރަނގަޅު އަޚްލާޤު ލިބިގެންވާ އަދި ޙަލާލް ރަނގަޅު ކާތަކެތި ކައިބޮއެ ހަދާ ދީނީ އަންހެނަކު އިޚްތިޔާރު ކުރަންޖެހޭނެ އެވެ. އެހެނީ ޙަލާލް ނޫން ކާތަކެތިން ކެއުމަށްފަހު ލިބޭ ކިރުގައި އެއްވެސް ހެޔޮކަމެއް އަދި ބަރަކާތެއް ނުވެ އެވެ. އޭގެ ބަދަލުގައި، ދަރިފުޅު ބޮޑުކުރެވެނީ ޙަލާލް ނޫން ތަކެތި ކައިގެން ލިބޭ ކިރުން ކަމުގައިވާ ނަމަ ނުބައި ޝައިޠާނީ ކަންތައްތައް އެ ކުއްޖާގެ އެތެރެހަށީގައި އަށަގަންނާނެ އެވެ. އަދި އޭގެ ސަބަބުން، ޝައިޠާނީ ނުބައި ޢަމަލުތަކަށް ކުއްޖާ ލެނބޭނެ އެވެ. ކުއްޖާއަށް ހެވާއި ނުބައި ވިސްނޭވަރު ވެއްޖެކަން މައިންބަފައިންނަށް ވިސްނުމާއިއެކު، އެކުއްޖާއަށް ފުރިހަމަ ތަރުބިއްޔަތު ދޭން ފަށަންޖެހޭނެ އެވެ. ދަރިފުޅުގެ ޙަޔާތުގެ މިދުވަސްވަރު ފާހަގަވެގެންދަނީ ލަދުވެތިކަމާއި އަބުރުވެރި ކަމުގެ ފުރަތަމަ ސިފަތައް ފެނިގެންދާ ދުވަސްވަރު ކަމުގައެވެ. އަދި ކުއްޖާއަށް އޭނާގެ ޤަދަރާއި ޢިއްޒަތް ވިސްނި ލަދުވެތިވާން ފަށައެވެ. އަދި މި ލަދުވެތި ކަމުގެ ސަބަބުން ބައެއްކަހަލަ ކަންތައްތައް ކުރުމުން އެކުއްޖާ ދުރުހެލި ވެއެވެ. އަދި މިއީ އެ ކުއްޖާގެ ކިބައިގައިވާ ވިސްނުން ތޫނުކަމުގެ އަލިކަމުގެ ނަތީޖާ އެވެ. އަދި ވިސްނުން ތޫނުކަމުގެ އަލި ފާޅުވާ މިންވަރަކީ، ކުއްޖާގެ ނަޒަރުގައި ބައެއް ކަންތައްތައް ރަނގަޅުވެފައި އަނެއްބައި ކަންތައްތައް ނުބައި ކަމުގައި ވާން ފެށުމެވެ. އަދި ބައެއް ކަންތައްތަކާއިމެދުގައި ލަދުވެތި ވެއެވެ. އަދި މިފަދައިން ލަދުވެތިކަން އިޙްސާސް ކުރެވުން މިއީ މަތިވެރިވަންތަ ﷲގެ ޙަޟްރަތުން ލިބިގެންވާ ނުހަނު ބޮޑު ރަޙްމަތެކެވެ. އަދި މި ސިފައިން ދައްކުވައިދެނީ އެ ކުއްޖާގެ ކިބައިގައިވާ އަޚްލާޤީ މިންގަޑުގެ މެދުމިނާއި ހިތުގައިވާ ޠާހިރުކަމެވެ. އޭގެ ބަދަލުގައި އަހަރުމެން ވިސްނަންވީ ހެވާއި ނުބައި ވަކިކުރުމުގެ ކުޅަދާނަކަން ކުއްޖާއަށް ލިބިގެންވުން މިއީ ﷲގެ ޙަޟްރަތުން ޤުދުރަތީ ގޮތުން ލިބިގެންވާ އުފާވެރި ކަމެއްކަމާއި އަދި މި ކުއްޖާ ބޮޑުވެ ފުރާވަރަށް އެރުމުން ފުރިހަމަ ވިސްނުން ލިބޭނެ ކަމަށެވެ. ލަދުވެތިކަން ލިބިގެންވާ ކުއްޖަކު މިނިވަންކަމާއިއެކުގައި ދޫކޮށްނުލާންވީ މި ސަބަބާއި ހެދިއެވެ. އެކުއްޖާގެ ލަދުވެތިކަމާއި އަދި ހެވާއި ނުބައި ވަކިކުރުމުގެ ކުޅަދާނަކަން ބޭނުންކޮށްގެން ފުރިހަމަ ތަމްރީން ދޭން ޖެހޭނެ އެވެ.\nކެއުމުގެ އަދަބުތައް ބަޔާންކޮށްދިނުން\nކުއްޖާގެ ކިބައިގައި ފުރަތަމަ އަށަގަންނަ ނުބައި އެދުމަކީ ގިނައިން ކެއުމަށް ދަހިވެތިވުމެވެ. އެހެންކަމުން، ކެއުމުގެ އަދަބުތައް ކުއްޖާއަށް ދަސްކޮށްދިނުމަކީ ނުހަނު މުހިންމުކަމެކެވެ.\nމިސާލެއްގެ ގޮތުން ކެއުމުގެ ރީތި އަދަބުތަކަކީ، ކަނާތުން ކެއުމާއި، ފެށުމުގެ ކުރިން ބިސްމި ކިޔުމާއި، ކާތަށީގެ މެދުން ނުކެއުމާއި، އެހެން މީހުން ކާން ފަށަން ދެން ނުކައި މަޑު ކުރުމާއި، އެހެން މީހުން ކާން ފެށުމުން ކާއެއްޗެއްސާއި ދިމާލަށް ނުބެލުމާއި، ކާން ތިބޭ މީހުންނާއި ދިމާލަށްވެސް ނުބެލުމާއި، ބޭނުމެއް ނެތް ގޮތެއްގައި އަވަސް އަރުވާލައިގެން ނުކެއުމާއި، ކާއެއްޗެހި ރަނގަޅަށް ހަފައިގެން ކެއުމާއި، އަވަސް\nއަރުވާލައިގެން ގިނަ މިންވަރެއް އަނގަޔަށް ނުލުމާއި އޭގެ ބަދަލުގައި ލަސްލަހުން ކެއުމާއި، ކާއެއްޗެހި ގަޔަށް އަޅައި، އޭގެން ހެދުމާއި އަތް ހަޑިނުކުރުން ފަދަ ކަންތަކެވެ.\nބައެއްފަހަރު ކުއްޖާއަށް ހަމައެކަނި ޕާން އެކަނި ދޭންޖެހޭނެ އެވެ. އެއީ ކޮންމެ ފަހަރަކު ޕާން ނުވަތަ ރޮއްޓާއިއެކު ރިހަ ހުރުމަކީ ކޮންމެހެން މުހިންމު ކަމެއްކަން ވިސްނިޔަ ނުދިނުމެވެ. ހަމައެއާއިއެކު، ގިނައިން ކެއުމުގެ ނުރަނގަޅު ކަމުގެ މައްޗަށް ކުއްޖާއަށް ނަޞޭޙަތްތެރިވާންޖެހޭނެއެވެ. އަދި ހައްދުފަހަނަޅާ ވަރަށް ކާ މީހުންނާއި ޖަނަވާރުންނާއި އެއްފަދަ ކުރަންޖެހޭނެ އެވެ. އަދި ގިނައިން ކާ ކުދިންނަށް ނުބެލުމަށް ކުއްޖާއަށް ނަޞޭހަތްދޭންޖެހޭނެ އެވެ. އަދި އޭގެ ބަދަލުގައި، މަދުން ރިވެތި ގޮތުގައި ކާ ކުދިންނަށް އެ ކުއްޖާގެ ކުރިމަތީގައި ތަޢުރީފް ކުރަންޖެހޭނެ އެވެ. އެ ކުއްޖާގެ ރަޙްމަތްތެރިންނަށް އަޅާލުމުގެ ގޮތުން، އެ ކުއްޖާއަށް ވުރެ ނިކަމެތި އެހެން މީހުންނަށް ކާއެއްޗެހި ދީ ހެދުމަށް އެ ކުއްޖާގެ ޝައުޤުވެރިކަން އަނބުރަންޖެހޭނެ އެވެ. ކުއްޖާގެ ކިބައިގައި އަށަގަންނުވަންޖެހޭނީ މޮޅެތި ކާއެއްޗެއްސާއި މެދުގައި އެހާ ސަމާލުކަން ނުބަހައްޓާ އާދައިގެ ކާއެއްޗެއްސާއިމެދު ރުހިގެން ވުމުގެ އާދައެވެ.\nމަޞްދަރު: އަބޫ މުޙައްމަދު އަލް-ޣަޒާލީ Jannah.Org\nއިޖްތިމާޢީ އުޚްތުން ދަރިފުޅު ތަރުބިއްޔަތު ތުއްތުކުދިން ސުލޫކު


Mamma aharenge carrier manage kohdhinumakee kaamiyaabuge eh aslu:...\nލުއި ޚަބަރު - ރާނީ މުކުރަޖީ\nމަންމަ އަހަރެންގެ ކެރިއާ މެނޭޖްކޮށް ދިނުމަކީ ކާމިޔާބީ އަސްލު: ރާނީ\nވަރަށް ފަހަކާ ޖެހެންދެންވެސް ކުޅޭނެ ފިލްމުތައް ބުނެދެނީ މަންމަ\nކ. މާލެ9މެއި 2018 | ބުދަ 09:45 1,433\nރާނީ މުކުރަޖީ - ހައިރައިޒް ޕްރައިވެޓް ލިމިޓަޑް\nއޭނާގެ ފިލްމީ ކެރިއާ މެނޭޖްކޮށް ދިނީ މަންމަ ކްރިޝްނާ މުކަރްޖީ ކަމަށާއި އެގޮތަށް މެނޭޖްކުރުމަކީ ކާމިޔާބުގެ އަސްލު ކަމަށް ފިލްމީ ތަރި ރާނީ މުކްރަޖީ ބުނެފިއެވެ.\nހިންދުސްތާން ޓައިމްސްއަށް ދީފައިވާ އިންޓަވިއުއެއްގައި ރާނީ ބުނީ އޭނާގެ ފިލްމީ ކެރިއާގައި ވަރަށް ގިނަ ދުވަސްތަކެއް ވަންދެން މަންމަ އެހީތެރިވެދިން ކަމަށާއި އެއީ އޭނާ މިހާ ހިސާބަށް ކާމިޔާބު ކަމާއެކީ އާދެވުނު ސިއްރު ކަމަށެވެ.\nރާނީ ބުނީ އޭނާ ވަރަށް ފަހަކާ ޖެހެންދެންވެސް ކުޅޭނެ ފިލްމުތައް ބުނެދެނީ މަންމަ ކަމަށެވެ.\nމީގެ ކުރިން ރާނީ ދީފައިވާ އިންޓަވިއުއެއްގައި ބުނީ ދަރިޔަކު ލިބިގެން ދަރިފުޅާއެކީ މުޅި ދުވަހު ހޭދަކުރާ ތަން އޭނާގެ ފިރިމީހާއަށް ފެންނާނެ ކަމަށާއި ފިރިމީހާ އެކަމަށް އިހުތިރާމް ކުރިކަމަށެވެ. ދަރިޔަކު ލިބިގެން އޭނާ ފިލްމީ ދާއިރާއަށް އެނބުރި އައުމަށް ވަރަށް ބޮޑަށް އެއީތެރިކަމެއް ވެދިންކަމަށް ރާނީ ވަނީ ބުނެފައެވެ. ޕްރޮޑިއުސަރު، ޑައިރެކްޓަރު އަދިތިޔާ ޗޯޕްޅާއާ ކައިވެނިކޮށްގެން އުޅޭ ރާނީ ބުނީ ކާމިޔާބީގައި އެންމެ ބޮޑު އެއްބާރުލުމެއް ލިބެނީ ފިރިމީހާ އަދިތުޔާ ޗޮޕްރާގެ ކިބައިން ކަމަށާއި އެހެން ނަމަވެސް ކާމިޔާބީއަކީ އަމިއްލައަށް ހޯދާ އެއްޗެއްކަމަށެވެ.\nރާނީ ވަނީ ފިލްމީ ދާއިރާގައި ކާމިޔާބު ފިލްމުތައް ކުޅެފައެވެ.\nއޭގެ ތެރޭގައި އޭނާއަށް އެންމެ ބޮޑު މަގުބޫލުކަމެއް ލިބިގެން ދިޔަ އެއް ފިލްމު ކަމަށްވާ 1998 ވަނަ އަހަރު ނިކުތް ފިލްމު "ކުޗް ކުޗް ހޯތާ ހޭ" އާއި "ގުލާމް" ގެ އިތުރުން ހަރް ދިލް ޖޯ ޕިޔާރް ކަރޭގާ "ޗޯރީ ޗޯރީ ޗުޕްކޭ ޗުޕްކޭ" އާއި ކަބީ ހުޝީ ގަމް" ހިމެނެ އެވެ."ވީރް-ޒާރާ" އާއި "ހަމް ތުމް"،"ރާޖާ ކީ އާއޭގީ ބާރާތު"، "ބަންޓީ އޯރް ބަބްލީ" ،"ކަބީ އަލްވިދާ ނާ ކެހެނާ" ފަދަ ފިލްމުތައް އޭނާ ވަނީ ބެލުންތެރިންނާއި ހަމައަށް ގެނެސްދީފައެވެ. ރާނީ އޭނާގެ ފިލްމީ ކެރިއަރ ފަށާފައިވަނީ 1997 ވަނަ އަހަރު ނިކުތް "ރާޖާ ކީ އާއޭގީ ބާރާތު"އިންނެވެ. އޭނާ އެންމެ ފަހުން ފެނިގެން ގޮސްފައިވަނީ މިއަހަރު ނިކުތް ހިޗްކީއިންނެވެ.


އިޒުރޭލަކީ ގައުމެއް ނޫން، ޓެރަރިޒަމްގެ ޖަގަހައެއް!: އީރާނުގެ ލީޑަރ އާޔަތުއްލާ ޚާމަނާއީ | Sandhaanu\nއިޒުރޭލަކީ ގައުމެއް ނޫން، ޓެރަރިޒަމްގެ ޖަގަހައެއް!: އީރާނުގެ ލީޑަރ އާޔަތުއްލާ ޚާމަނާއީ\nއިޒުރޭލަކީ ގައުމެއް ނޫންކަމަށާއި ޓެރަރިޒަމްގެ ޖަގަހެއް ކަމުގައި އީރާނުގެ އެންމެ މަތީ ވެރިޔާ އާޔަތުއްލާ ޚާމަނާއީ ވިދާޅުވެއްޖެއެވެ.\nއަލް ޤުދުސް ރެލީއާ މުޚާޠަބު ކުރައްވައި އާޔަތުއްލާ ޚާމަނާއީ ދެއްކެވި ވާހަކަފުޅުގައި ވިދާޅުވީ އިޒުރޭލަކީ ފަލަސްތީނާއި އެހެނިހެން މުސްލިމް ގައުމުތަކާ ދެކޮޅަށް ޓެރަރިޒަމް ހިންގާ ޖަގަހެއް ކަމަށެވެ. އޭނާގެ ވާހަކަފުޅުގައި މުސްލިމު ގައުމުތަކުން ފަލަސްތީނު ހިމާޔަތް ކުރުމަށް ވެސް ގޮވާލެއްވިއެވެ.\nއާޔަތުއްލާ ޚާމަނާއީގެ ވާހަކަފުޅުގައި އިޒުރޭލު ބަލިކަށިވެ އެ ގައުމުގެ ނިމުން ގާތްވެފައިވާކަމަށް ވެސް ވިދާޅުވިއެވެ.\nފަލަސްތީނުގެ މުސްލިމުންނާއި އަރަބީންގެ ބިންތައް ފޭރިގަނެގެން ތިބެ، ފަލަސްތީނާއި އަރަބީންނާ ދެކޮޅަށް އިޒުރޭލުން މެދުކެނޑުމެއް ނެތި ލޭއޮހޮރުވަމުންދާ އިރުވެސް ބައެއް އަރަބި ގައުމުތަކުން ގައުމު ތަރައްގީ ކުރުމުގެ ނަމުގައި ދަނީ އިޒުރޭލާ ގުޅުން ބަދަހިކުރަމުންނެވެ.\nމިދިޔަ ހަފުތާގައި ވެސް އިޒުރޭލުގެ ސިފައިން ވަނީ ބޫޓާއެކު މަސްޖިދުލް އަޤްޞާއަށްވަދެ ހަމަނުޖެހުންތައް ހިންގާފައެވެ. އެ ހާދިސާގައި މުސްލިމުގެ 163 މީހުންނަށް އަނިޔާވުމުގެ އިތުރަށް އިޒުރޭލު ފުލުހުންގެ6މީހަކަށް ވެސް ގެއްލުން ލިބިފައިވެއެވެ.\nފާއިތުވި ހަފުތާއެއްހާ ދުވަހުގެ ތެރޭގައި އިޒުރޭލުގެ ފުލުހުންނާއި ފަލަސްތީނުގެ ރައްޔިތުންނާ ދެމެދު ހިނގަމުންދާ ހަމަނުޖެހުންތަކުގައި އިޒުރޭލުގެ ފުލުހުން ދަނީ ކަރުނަ ގޭހާއި ރަބަރު ވަޒަންޖަހައި މުސްލިމުންނަށް އަނިޔާ ކުރަމުންނެވެ.\nފަލަސްތީނުގެ ހައްގުގައި އިޒުރޭލާ ދެކޮޅަށް އެންމެ ބޮޑަށް މިހާރު ހަރަކާތްތެރިވަމުންދަނީ އީރާނުންނެވެ.


JSC In Midhiya Aharu 54 Massala Eh Balai Ninmi - Vaguthu\nފަނޑިޔާރުން ޖަވާބުދާރީ ކުރުވުމަށް އެކުލަވާލާފައި އޮންނަ ޖުޑިޝަލް ސާވިސް ކޮމިޝަން (ޖެއެސްސީ) އިން މިދިޔަ އަހަރު ޖުމުލަ 54 މައްސަލައެއް ބަލައި ނިންމާފައިވާ ކަމަށް އެ ކޮމިޝަނުން ވިދާޅުވެއްޖެއެވެ.\nޖޭއެސްސީން މިއަދު އާންމުކުރި ތަފާސްހިސާބުތަކުގައިވާ ގޮތުން މިދިޔަ އަހަރު ފެށުނު އިރު އެ ކޮމިޝަންގައި ބަލައި ނުނިމި 73 މައްސަލައެއް އެބައޮތެވެ. އަދި މިދިޔަ އަހަރުގެ ތެރޭގައި އެ ކޮމިޝަނަށް ހުށަހެޅި 41 މައްސަލައެއް ބަލަން ފެށިއެވެ. އޭގެ ތެރެއިން 54 މައްސަލައެއް އަހަރު ނިމުނު އިރު ބަލައި ނިމިފައިވާ ކަމަށް އޮތެވެ. މި އަހަރު ފެށުނު އިރު ނުނިމި 60 މައްސަލަ އެބައޮތެވެ.\nމިދިޔަ އަހަރު ކޮމިޝަނުން ބަލަމުން ދިޔަ 114 މައްސަލައެއްގައި 44 ތަހުގީގު ކޮމިޓީއަކުން މަސައްކަތް ކޮށްފައިވާ ކަމަށް އެ ކޮމިޝަނުން ވިދާޅުވެއެވެ. މި ގޮތުން ނުވަ ފަނޑިޔާރަކު ވަކި ކުރުމަށާއި، ދެ ފަނޑިޔާރަކު ސަސްޕެންޑް ކުރަން އަދި ހަތަރު ފަނޑިޔާރަކަށް ނަސޭހަތް ދޭން ކޮމިޝަނުން ނިންމާފައިވާ ކަމަށް ދައްކައެވެ.\n2020 vana aharuge JSC ge thafaas hisaabu pic.twitter.com/6mW7rvSOet\n— JSC Maldives (@MaldivesJSC) January 27, 2021\nމިދިޔަ އަހަރު 22 ފަނޑިޔާރަކު އައްޔަން ކޮށްފައިވާ ކަމަށް ޖޭއެސްސީގެ ތަފާސް ހިސާބުތަކުން ދައްކައެވެ. އެއީ ސުޕްރީމް ކޯޓަށް ދެ ފަނޑިޔާރުންނާއި، ހައި ކޯޓަށް ދެ ފަނޑިޔާރުންނާއި، ސުޕީރިއާ އެހެން ކޯޓުތަކަށް ނުވަ ފަނޑިޔާރުންނާއި މެޖިސްޓްރޭޓް ކޯޓުތަކަށް ނުވަ ފަނޑިޔާރުންނެވެ.\nމިދިޔަ އަހަރުގެ ތެރޭގައި ހަތަރު ފަނޑިޔާރަކު ވަޒީފާއިން ރިޓަޔާކުރައްވާފައިވާ އިރު، ނުވަ ފަނޑިޔާރަކު މަގާމުން އިސްތިއުފާ ދެއްވާފައިވެއެވެ. އަދި ވަކިކުރަން ޖޭއެސްސީއިން ފޮނުވައިގެން މަޖިލީހުން ފާސްކޮށްގެން ތިން ފަނޑިޔާރަކު ވަކިކޮށްފައިވާ ކަމަށް ތަފާސްހިސާބުތަކުގައިވެއެވެ.\nނަވާރަވަނަ ރައްޔިތުންގެ މަޖިލީހުގެ މެޖޯރިޓީ އާއި ސަރުކާރު އެމްޑީޕީއަށް ލިބުމަށް ފަހު، ޖޭއެސްސީގެ މެޖޯރިޓީ ވެސް މިހާރު އޮތީ އެމްޑީޕީއަށެވެ. ޖޭއެއެސްސީ އަލަށް އެކުލަވާލުމާ އެކު އެ ކޮމިޝަން މެދުވެރިކޮށް ފަނޑިޔާރުންގެ ގިނަ ސުލޫކީ މައްސަލަތަކެއް ތަހުގީގު ކުރަން ފަށާފައިވެއެވެ. މީގެ ތެރެއިން ބައެއް ފަނޑިޔާރުން ވަކިކޮށްފައިވެއެވެ. ހާއްސަކޮށް ސުޕްރީމް ކޯޓުގެ މުޅި ބެންޗު ވަނީ ބަދަލުކޮށްފައެވެ.


NIC ah kurimathilevvi4beyfulhunge massala committee ah | Mihaaru\nޚަބަރު / ނެޝަނަލް އިންޓަގްރިޓީ ކޮމިޝަން\nއެންއައިސީ އަށް ކުރިމަތިލެއްވި ހަތަރު ބޭފުޅުންގެ މައްސަލަ ކޮމިޓީ އަށް\nރައްޔިތުންގެ މަޖިލިހުގެ މިއަދުގެ ޖަލްސާ ކުރިއަށް ދަނީ. --- ފޮޓޯ: މަޖިލިސް\n03 އޮކްޓޯބަރ 2019 - 10:48\nނޭޝަނަލް އިންޓެގްރިޓީ ކޮމިޝަން (އެންއައިސީ) ގެ ހުސްވެފައިވާ މެމްބަރު ކަމަށް ކުރިމަތިލެއްވި ބޭފުޅުންގެ ތެރެއިން ރައީސް އިބްރާހިމް މުހައްމަދު ސޯލިހް އިސްކަން ދެއްވާ ލިސްޓުގައި ހިމެނިވަޑައިގަންނަވާ ހަތަރު ބޭފުޅުންގެ ނަން ދިރާސާކުރަން ރައްޔިތުންގެ މަޖިލިހުގެ ކޮމިޓީ އަށް މިއަދު ފޮނުވައިފި އެވެ.\nއެންއައިސީގެ މެމްބަރުކަމަށް ހުށަހެޅުމުގެ ފުރުސަތު މި ހުޅުވައިލީ އެ ކޮމިޝަންގެ މެމްބަރުކަމުން މުހައްމަދު ފަރުހާދު މީގެ ދުވަސްތަކެއް ކުރިން އިސްތިއުފާ ދެއްވުމާ ގުޅިގެންނެވެ.\nރައްޔިތުންގެ މަޖިލިހުގެ ރައީސް، ކުރީގެ ރައީސް މުހައްމަދު ނަޝީދަށް، ރައީސް އިބްރާހިމް މުހައްމަދު ސޯލިހު ފޮނުއްވި ސިޓީފުޅުގައި ވަނީ އެންއައިސީ އަށް ކުރިމަތިލެއްވި ބޭފުޅުންގެ ތެރެއިން އެއް ބޭފުޅަކު ކަނޑައަޅައި ދެއްވުމަށް އެދިވަޑައިގެންފަ އެވެ. އަދި އެމަނިކުފާނު އިސްކަން ދެއްވާ ތަރުތީބެއް ހާމަކުރެއްވި އެވެ.\nރައީސް އިސްކަން ދެއްވި ތަރުތީބު:\n1- ޝުއައިބު އަބްދުއްރަހްމާން، ދަފްތަރު ނަންބަރު 1188\n2- ކާނަލް ރިޓަޔަޑް އަހުމަދު ޖިހާދު، ވ. ދިވެތި\n3- ޑރ. މަރިޔަމް ޝަހުނީޒާ ނަސީރު، ތިލަދޫ، ހއ. ދިއްދޫ\n4- ހައްވާ ލިއުޝާ، ގ. ތުނޑިވެލި\nއެ ސިޓީފުޅާ ގުޅިގެން އެ ނަންތައް ދިރާސާ ކުރަން މަޖިލިހުގެ ރިޔާސަތުން މިނިވަން މުއައްސަސާތަކުގެ ކޮމިޓީ އަށް ވަނީ ފޮނުވައިފަ އެވެ.\nއެންއައިސީގެ މެންބަރު ކަމަށް ކުރިމަތިލި 26 މީހެއްގެ ނަންތައް ދިރާސާ ކުރަން މަޖިލީހުގެ މިނިވަން މުއައްސަސާތަކުގެ ކޮމިޓީ އަށް ފުރަތަމަ ފޮނުވުމުން އެ ކޮމިޓީން ނަންތައް ދިރާސާކޮށް މަޖިލިހުގެ ތަޅުމަށް ހުށަހެޅި އެވެ. އެކަމަކު، އެކަމާ މެދު ގޮތެއް ނުނިންމައި މަޖިލިހުން ވަނީ އެ ކޮމިޝަނަށް ކުރިމަތިލާން އަލުން ހުޅުވާލަން އެދި ރައީސް އިބްރާހިމް މުހައްމަދު ސޯލިހަށް ލަފާ އަރުއްވައިފަ އެވެ.\nއެންއައިސީގެ މެމްބަރު ކަމަށް ދެ ވަނަ ފަހަރަށް ކުރި އިއުލާނާ ގުޅިގެން ކުރިމަތިލާފައި ވަނީ ކިތައް މީހުން ކަމެއް ރައްޔިތުންގެ މަޖިލިހުގެ އިދާރާ އިން އަދި ހާމައެއް ނުކުރެ އެވެ.\nއެންއައިސީގައި މިހާރު ތިއްބެވީ ހަތަރު މެމްބަރުންނެވެ. އެއީ ކޮމިޝަންގެ ރައީސް އަހުމަދު ސުލައިމާނާއި ނައިބު ރައީސް ހައްސާން ހަމީދާއި މެމްބަރު ހަދީޖާ އަބްދުﷲ އަދި އަހުމަދު އަމީނެވެ. ފަސް މެމްބަރުން ހިމެނޭ ކޮމިޝަންގެ މެމްބަރުކަމަށް އައްޔަން ކުރަނީ ފަސް އަހަރު ދުވަހަށެވެ.\nފުލުހުން ރައްޔިތުންގެ މަޖިލިސް އިމިގްރޭޝަން މަޖިލީހުގެ މެމްބަރުން ކަސްޓަމްސް މިނިވަން މުއައްސަސާތައް މިނިވަން މުއައްސަސާތަކުގެ ކޮމިޓީ ކަރެކްޝަނަލް ސާވިސް ނެޝަނަލް އިންޓަގްރިޓީ ކޮމިޝަން\nކުރިމަތިލީ4މީހުންނެއް ނޫންދޯ...ކުރިމަތިލީ މީހުންގެ ތެރެއިން އިބޫ އަށް ކަމުދިޔަ4މީހުން ކޮމިޓީ އަށް ފޮނުވީ


Budget Nethi Sea Ambulance Maraamathu Nukurevifa - Vaguthu\nސީ އެމްބިއުލާންސްގެ ގޮތުގައި ބޭނުން ކުރާ ލޯންޗެއް\nކަނޑުމަގުން ބަލި މީހުން އުފުލަން ބޭނުންކުރާ ސީ އެމްބިއުލާންސްތައް ހުރީ ބޭނުންނުކުރެވޭ ވަރަށް ހަލާކުވެފައި ކަމަށާއި، އެތަކެތި މަރާމަތުކުރަން ވެސް ވަރަށް ބަޖެޓެއް ނެތްކަމަށް ޑިފެންސް މިނިސްޓަރު މާރިޔާ އަހުމަދު ދީދީ މިއަދު ވިދާޅުވެއްޖެއެވެ.\nމާރިޔާ އެހެން ވިދާޅުވީ ތޮއްޑޫ ދާއިރާގެ އެމްޑީޕީ މެންބަރު އަހުމަދު ޝިޔާން، ލިޔުމުން ޖަވާބު ހޯދަށް ހުށަހެޅުއްވި ސުވާލަށް ދެއްވި ޖަވާބުގައެވެ.\nޝިޔާންގެ ސުވާލު އައީ އއ އަތޮޅުގައި ބޭނުންކުރާ ސީ އެމްބިއުލާންސް، ބޭނުން ނުކުރެވޭ ވަރަށް ފަޅައިގެން ގޮސްފައިވާތީއެވެ. އޭނާ މިނިސްޓަރު އަރިހުން އެއްސެވީ އެކަމަށް ހައްލެއް އަންނާނެ ދުވަހެއް އޮޅުން ފިލުއްވައި ދިނުމަށެވެ.\nމާރިޔާ ދެއްވި ޖަވާބު މަޖިލީހުގައި އިއްވެވީ، އާމީންއާންމު ފަތިމަތު ނިއުޝާއެވެ. ސީ އެމްބިއުލާންސްއާ ގުޅޭ ގޮތުން ޝިޔާންއަށް ދެއްވި ޖަވާބުގައި މާރިޔާ ވިދާޅުވީ 2015 ވަނަ އަހަރު އެމްއެންޑީއެފްއާ ހަވާލުކުރި، ސީއެމްބިއުލާންސްގެ އުޅަނދުތަކަކީ ގިނަ ދުވަސްތަކެއް ހާލަތު ދަށްވެފައިވާ އުޅަނދުތަކެއް ކަމަށެވެ.\nމިހާރުވެސް "ގްރައުންޑް" ކޮށްފައިވާ އުޅަނދުތަކުގެ އަދަދު އިތުރުވެފައިވާ ކަމަށާއި ބަޖެޓުގެ ދަތިކަމާއި ހެދި މުސްތަގުބަލުގައި އުޅަނދުތައް ދޫކޮށްލެވެން ނެތް ކަމަށްވެސް މިނިސްޓަރު ވިދާޅުވިއެވެ.\nއެހެންކަމުން އއ އަތޮޅަށް ސީއެމްބިއުލާންސެއް ލިބޭނީ އެމްއެންޑީއެފަށް ފައިސާ ލިބިގެންކަމަށް މާރިޔާ ދެއްވި ޖަވާބުގައި ވިދާޅުވިއެވެ.\nސިޔާސީ ލީޑަރުންގެ ބޮޑީގާޑުން ސިޔާސީ ނުވުމަށް މާރިޔާ އެދިއްޖެ\nއޮކްޓޯބަރ 19, 2021 16:38\nއައްސަރިބަހާ ސާބަސް މިއޮތީވާ ވެރިކަމެއް ، ކެނެރީގޭ ކަލޭގެޔަށް ދުވާލަކަށް 10 މިލިޔަން ހަރަދުކުރަން ޖެހުނަސް މާލިއްޔާގަ ރުފިޔާ ހުރޭ ހަރަދުވެސްކުރޭ ، ސީ އެންބިއުލާންސް މަރާމާތުކުރަން 50 ލާރިވެސް ނެތް ސާބަސް ކަލޯ ސޯލިބޭ...\nއޮކްޓޯބަރ 19, 2021 23:18\nމިހާލުގައި ހުރިހާ ކަމެއްވެސް އޮތީ! މަޢުލޫމާތު ލިބޭގޮތުން ރާއްޖެތެރޭ ރަށްތަކުގައި ދުއްވާ ފުލުސް ލާންޗު ފަހަރުވެސް ހަލާކުވެ ހެދޭނެ ގޮތެއްނެތިގެން އުޅޭ! އަތޮޅުތެރޭ ދުއްވާ ސީއެންބިއުލާންސްތަކާ އަޅާލާ ބައެއްނެތް! ހުރިހާކަމެއް ވީރާނާވާން ދޫކޮށްލާފަ ގައުމު އިންޑިޔާއަށް ވިއްކަމުންދަނީ! އަތޮޅުތެރޭ ލޯންޗުފަހަރު ނަހަދަނީ ގަސްތުގަ! އެއީ މިވެރިންނާ ގުޅުން އޮންނަ ބައިއަޅާ ފަރާތްތަކުން ލޯންޗު ސެކްޝަންތައް އަތޮޅުތެރޭ ހަދައިގެން ފުލުހުންނަށާ ހެލްތު ސެކްޓައިން ކުއްޔަށް ދަތުރުކުރުން މަޖްބޫރުކޮށް ބޮޑުއަގު ނެގުން ބޭނަކީ! މުޅިން ވައްކަން!\nއޮކްޓޯބަރ 20, 2021 17:15\nދައުލަތުގެ ރައުސްމާލު ދަވާލި މީހުން ފެނޭތަ\nއޮކްޓޯބަރ 19, 2021 16:40\nހޮޓެލް ޖެންގެ އިތުރުފްލޯރ އެއް ކުއްޔަށް ހިފާފަ މާރިޔާ އާއިލާޔާއެކު އެތާ ދިރިއުޅޭގޮތަށް ހަމަޖައްސާ ސާބަހޭ ސާބަހޭ އޯގާތެރި ސަރުކާރު...\nއޮކްޓޯބަރ 19, 2021 18:54\nބަޖެޓް ހުންނަނީ ކެމްޕޭންކުރެވޭކަންކަމަށް. ރަށްރަށު ހޮސްޕިޓާތަކުން ބަލިމީހުން ގޮވައިގެންދާ ނަރުހުންނަށް ދަތުރު އެލަވަންސް ނުދޭތާ މިހާރު 2އަހަރުވާން ކައިރިވެފައިވާ ހޮސްޕިޓާ އެބަހުރި. އެކަމަކު ކެމްޕޭން ދަތުރުތައް ކުރެވޭ އަގުބޮޑުކޮށް.\nރައްޔިތުންނައް ސިއްހީއެހީތެރިކަންފޯރުވޭފަދަހިތްވަރެއް ނެތް ނަމަ މަގާމުގައިހުރެގެން ރައްޔިތުންގެޓެކްސްފައިސާއިން މުސާރަނުނަގައި އިސްތިޢުފާދީފަ ގައުމުދޫކޮށްދާންވީނު\nއޮކްޓޯބަރ 19, 2021 23:12\nސިޔާސީ މީހުންނަށް ބަހަން ރުފިޔާހުރޭ..އެކަމަކު މިކަންތަކަށް ރުފިޔާ ނުހުރޭ..ކިހާ ގަދަ.\nއޮކްޓޯބަރ 20, 2021 04:46\nތިޔަކަން ވެސް ކުރީ ސަރުކާރުގެ ކަމަކަށް ވަނީ.\nޤާބިލުކަން ނެތިއްޔާ އިސްތިއުފާ ދެއްވުމަކީ އެންމެ ރައްޔިތުންނަށް ރަނގަޅުގޮތް\nފްލެޓެއް އެޅުނިއްޔެއްނޫން. ޕޮލިސް އާއި އެމްއެންޑީއެފް ގެ ފްލެޓް ގަނޑުވެސް މިސަރުކާރުން ވެރިކަމަށް އަރާ ވަޢްދުވެ ،ދައުރު ނިމޭއިރު ކަންފުޅެއްވެސް ނުކުރެވި. ދޮރެއް ނެތޭ މުއްޓެއްނެތޭ އެގޮތަށް ދޭންވީނު އެތަންތަން ވެސް


އުފާވެރިކަން ނޫން އެއްވެސް ކަމެއް މިދުނިޔެއިން ލިބެން ބޭނުން ނުވާ މީހަކަށް ވުމުގެ މަގު މިއޮތީ!\nއަބްދުއްލަތީފް 03 ޖުލައި 2020\n"...ހަމަކަށަވަރުން، ޟަލާލަތުގެ އަނދިރިކަމުގެ ތެރެއިން، ހިދާޔަތު ގެ ސާފު އަލިމަގު އެނގި ފާޅުވެއްޖެއެވެ. ފަހެ، ޝައިޠޯނާއަށް ކާފިރުވެ ﷲ އަށް އީމާންވާމީހާ (ދަންނާށެވެ!) ފަހެ، އެމީހާ، އެންމެ ވަރުގަދަ ޢަޤީދާގައި ހިފަހައްޓައިފިކަން ކަށަވަރެވެ. ނެތި ދިއުމެއް އެއަކަށް ނުވެއެވެ. ﷲ އީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ ." (ބަޤަރާ: 256)\nﷲ ތަޢާލާގެ ވަހީ ބަސްފުޅުގައި އެންމެ މަތިވެރި ޢަޤީދާއަކީ މިފަދައިން އެނގެން އޮތްއިރުވެސް އިބިލީހުގެ ވަސްވާސްތަކަށް ހެއްލި ﷲ ތަޢާލާ ނަހީކުރެއްވެވި ކަންކަން ކުރަމުން ތިމާ މިހުރީ އެންމެ މަތިވެރި ޢަޤީދާގެ މަތީގައި ކަމަށް ބުނާ މީހުން އެބަ އުޅެއެވެ. އެމީހުން އެބުނާ ބަހަށް އޮތީ ކޮން އިތުބާރެއް ހެއްޔެވެ؟ އެ ދައްކާ ވާހަކަތައް ޤަބޫލުކުރެވޭނީ ކިހިނަކުން ހެއްޔެވެ؟\nމީހާގެ ޢަޤީދާ ފުރިހަމަވެ ހިތުގައި ﷲ ތަޢާލާއަށް ފުރިހަމަ ގޮތުގައި ލޯބި އުފެދި ﷲ ތައާލާގެ ރުހިވޮޑިގަތުމާއި ދިމާއަށް ދެވެން ފެށުމުން އެކަން އެކަން އެމީހަކަށް ވަރަށް ރަނގަޅަށް އެނގެން ފަށާނެއެވެ! ފަރުޟު5ނަމާދު ކޮށްލެވުމަކުން ނުފުދޭނެއެވެ. ރަވާތިބް ސުންނަތްތައް ކުރެވެން ފަށާނެއެވެ! އެވަރަކުން ވެސް ނުފުދޭނެއެވެ! އެހެން ސުންނަތް ނަމާދުތައްވެސް ކުރެވެން ފަށާނެއެވެ! ވީހައި ދިގުކޮށް ދަމުނަމާދާއި ވިތުރި ކުރެވެން ފަށާނެއެވެ! އަދި އެހެން އަޅުކަންތައް ކުރެވެން ފަށާނެއެވެ!\nމިސާލެއް ބުނަން ހެއްޔެވެ؟ ފަރުޟު ޙައްޖު އަދާކުރެވުނީއެވެ. އެވަރަކުންވެސް ނުފުދޭނެއެވެ. ހުންނާނީ ކިހައި އަވަހަކަށް ޢުމުރާއަކަށް އާދެވޭނެ ކަމާއިމެދު ކަންބޮޑުވެފައެވެ. ފަރުޟު ޒަކާކްތ ދެއްކީއެވެ. އެވަރަކުން ނުފުދޭނެއެވެ. ހުންނާނީ ބަދަޤާތެއް ކުރާނެ ފުރުޞަތަކަށް ބަލަބަލައެވެ. ޢަޤީދާ ފުރިހަމަ ފުރިހަމަ އީމާންތެރިއަކަށް ވެވުމުން އެމީހެއްގެ ކިބައި މި ސިފަތައް ހުންނާނެކަމަށް ﷲ ތަޢާލާ ވަނީ ވަޙީކުރައްވާފައެވެ! "ވީހައި ގިނައިން ސުންނަތް އަޅުކަން ކުރަން ބޭނުންވާނެ" ކަމުގެ ވާހަކައެވެ.\nމީހެއްގެ ޢަމަލުތައް މިހިސާބަށް ދިއުމުން ﷲ ތަޢާލާ އެމީހަކު ދެކެ ލޯބިވެވޮޑިގަންނަވާނެތެވެ! އެހިސާބުން އެއޮތީ ދެ ދުނިޔެ ކާމިޔާބުކުރެވިފައެވެ! އުފާވެރިކަން ނޫން ކަމެއް އެމީހަކަށް ލިބުމެއް ނެތެވެ!\nއެންމެ ކަމެއް ކޮށްލާށެވެ! މިކިޔައިދިން ސިފަތަކުން ތިބާގެ ކިބައިގައި ވަނީ ކޮން ސިފަތަކެއްކަން ފާހަގަކޮށްލާށެވެ! ތިމާއަށް ކަންކަން ކުރެވޭ ގޮތާއިމެދު ވިސްނައިލާށެވެ! އެއިރުން ތިމާއަށް ﷲ ތަޢާލާ ދެކެ ލޯބިވެވޭ މިންވަރު ވަޒަންކުރެވޭނެއެވެ. އިބްލާހްކުރަން ޖެހޭ މިންވަރުވެސް އެނގޭނެއެވެ! މިކިޔައި ދިނީ އުފާވެރިކަން ނޫން އެއްވެސް ކަމެއް މިދުނިޔެއިންވެސް ލިބެން ބޭނުން ނުވާ މީހާ އެ މަޤްޞަދު ޙާޞިލުކުރަން ކުރަންވީ ކަންކަމެވެ. ﷲ ތަޢާލާގެ ލޯބިވެވޮޑިގަތުން ޙާޞިލުކުރެވޭނެ މަގެވެ!\nއަރުޝީފަށް ނެގީ 03/07/2020 01:39\nއެންމެފަހުން އަޕްޑޭޓްކުރީ 03/07/2020 01:39\nމަރިޔަމް ޝާާނީ5މިނެޓު ކުރިން